הוועדה המיוחדת לחיזוק ופיתוח הנגב והגליל, כנסת 25, פרוטוקול מספר 4, 2023-02-19 00:00

מיכאל ביטון: המימון למרכז בארץ הוא באותו שיעור, באותו היקף, או שיש דיפרנציאליות בהסתכלות האם קרית שמונה ראויה לתקציב שונה, נגיד מירוחם, שאני פתחתי את זה איתכם? בכל זאת גודל האוכלוסייה שלי והדומיננטיות האזורית

שרית: כן, יש לנו קריטריונים לתמיכה, לפי מספר תושבים ועוד קריטריונים, אבל מבחינת שעות ההפעלה זה בעיקר לפי מספר תושבים, כמו שבירוחם באמת תמכנו בארבע שעות, בגלל שזה עד 10,000

מיכאל ביטון: כבר 12,000, גדלנו

שרית: משהו כזה, לא משנה, גם עד 30,000

שרית:  באופן כללי, גם פה, אני לקחתי את הנתונים לפני שהגעת, בשעות הלילה זה מאוד מאוד דליל, יכולים לספר לך

מיכאל ביטון: לגבי הדלילות של הלילה, אפילו אם הצלנו אדם אחד זה היה שווה

מיכאל ביטון:  אני פוגש את זה גם בירוחם

מיכאל ביטון:  בלילה אני בכלל לא מתווכח, ביום על אופן ההפעלה אפשר לדון

שרית: אנחנו קצת כן מתווכחים כי היה לנו את חבר הכנסת ליצמן, כשהוא היה שר הבריאות, הוא התעקש שזה יהיה עד שבע בבוקר ביישובים

שרית:  אנחנו חושבים שבמקרים דחופים יש את שירותי החירום במד"א, וגם אני שאני גרה במרכז העיר, אין לי מקום שפתוח בלילה, אני צריכה או לפנות למד"א או לנסוע למיון

שרית:  נכון שהמיון יותר קרוב אליי מפה, אבל עדיין במקרה חירום אתה אמור לפנות למיון, להזמין אמבולנס ולא רופא

שבח שטרן: עוד פעם, אני חייב להגיד משהו, אדוני היושב ראש

מיכאל ביטון: זה לא ויכוח, אנחנו כבר אחריו, גמרנו את הוויכוח, ממשלת ישראל החליטה - - -     

שבח שטרן: אדוני היושב ראש, אני לא סתם מתעקש על זה, כי המוקד הזה נותן שירותים לכל האזור

שבח שטרן:  מקרית שמונה זה 50 דקות, מה תגיד לבחור שמגיע מנווה אטיב, שאצלו המקרה הכי קרוב זה שעה וחצי נסיעה? אז גם אם היה מגיע האחד הזה, והדלילות זה לא מעניין, תסלחי לי, את רואה מחר מצב שיסגרו תחנת משטרה כי אין פשע? שיסגרו תחנת כיבוי כי אין שריפה? זה לא מיועד לפי כמות, זה מיועד למתי שצריך את זה, וגם אם הצלתי חיים של בן אדם אחד - - -     

מיכאל ביטון: לא, המדינה כבר החליטה, הוויכוח מיותר

שבח שטרן: אבל זה לא שיקול, ביום, בלילה

מיכאל ביטון: המדינה לא סוגרת את מוקדי הרפואה

שבח שטרן: לא, בקופת החולים, לא דווקא החירום

שבח שטרן:  בקופת חולים גם אין פרמדיק, בקופת חולים לא יודעים לתת מענה לטראומה

מיכאל ביטון: ברור, אבל אנחנו לא מתווכחים על מה שמוסכם

שבח שטרן: במהלך היום

מיכאל ביטון: יהיו מרכזי רפואה דחופה, עכשיו נשאר אופן ההפעלה

שרית: שאלת אותי מבחינה כלכלית, המוקד בקרית בשמונה זוכה לתקציב הכי גבוה מכל המוקדים בארץ, הכי גבוה בפער

מיכאל ביטון: לפי תקן, או בגלל שיעל רון הביאה תקציב?      

שרית: לא, בגלל שהכניסו את זה להחלטת הממשלה וזה היה ההסכם ש - - -      

מיכאל ביטון: החלטת ממשלה ש - - -     

מישל בן שימול: אבל ראוי לציין תוך כדי זה שזה הפחתה מהמצב הקודם שהיה

מישל בן שימול:  זאת אומרת זה שהוא עדיין 'ביקור הרופא' הכי טוב בארץ עדיין הוא לא נותן את מה שקרוב אפילו למה שצריך

שבח שטרן: הוא לא הכי טוב בארץ, הוא מתוקצב הכי הרבה בארץ

שבח שטרן:  אני ראיתי 'ביקור רופא' בבני ברק, ראיתי 'ביקור רופא' בתל אביב, שיש להם תחרות, השירותים הרבה יותר טובים

שרית: זה לא נכון

מישל בן שימול: מאוד נכון, הכי מדויק שבעולם

שרית: ההסכם הקודם שהיה עם מד"א זה לא היה, אנחנו שילמנו על כל דבר ולא היה - - -     

מישל בן שימול: מיון, מיון

מישל בן שימול:  המיון הקדמי שהיה, השלוחה של צפת הייתה כאן

שרית: לא, אבל לפני 2018, כש'ביקור רופא' התחילו, מאז שסגרו את זיו ב-2013 עד 2018 מד"א נתנו פה את השירות, שילמו פחות

קריאה: אנחנו לא אמורים לנהל דיון תחת מצלמות

קריאה:  בשמחה ניכנס לחדר ונדבר

מיכאל ביטון: לא, זה לא יעזור, הוועדה שלנו מצולמת גם בכנסת, אנחנו שקופים

מיכאל ביטון:  מי שלא רוצה לדבר שלא ידבר, אבל דיוני הכנסת שקופים

מיכאל ביטון:  אין דיונים בארבע עיניים, דיוני ועדת הנגב והגליל מתועדים 24 שעות, גם בכנסת וגם פה

מיכאל ביטון:  מי שלא רוצה לדבר שלא ידבר, אבל השקיפות היא נר לרגלינו, מה שאפשר להגיד בחדר אומרים פה

מיכאל ביטון:  זה מדאיג אותי, מי שלא רוצה להגיד את מה שהוא רוצה, שיגיד את זה כאן, עדיף

מיכאל ביטון:       אז היקף התקציב שמקבלים הוא גבוה, אבל היה פה הועדה של תקציב קואליציוני, של חברת הכנסת יעל רון בן משה, מיליון וחצי שקל

מיכאל ביטון:  מה עם הכסף הזה? איפה הוא?      

שרית: הכסף הזה עוד מחכה לכמה דברים

שרית:  אחת, צריך הסכם, שיהיה הסכם, מהמקום הזה שנדע שיש הסכם

שרית:  אנחנו נותנים כסף על פי הסכמים, לראות שיש הסכם, כמה העירייה צריכה לשלם

שרית:  בסוף הם חתמו איתם נגיד ועשו להם הנחה, אז אנחנו צריכים לראות, לראות שיש תוקף, אי אפשר לעבוד עם משהו שהוא לא בתוקף

מיכאל ביטון: יש מיליון וחצי התחייבות, חבל שזה יילך לטמיון, סוף שנה עכשיו

שרית: נכון

שרית:  אבל זה עבר וזה עוד - - -     

שבח שטרן: אדוני היושב ראש, שים לב בין השורות, כי זה ויכוח שיש לנו

שבח שטרן:  זה בדיוק העניין של מהות ההפעלה

שבח שטרן:  בהסכם שיש לנו פה - - -      

מיכאל ביטון: מקטין את ההשתתפות העצמית שלך?      

שבח שטרן: הוא מפעיל אותו 24/7, נותן את המענה 24 שעות ביממה, כפי שהיה לנו קודם

שבח שטרן:  אמר סגן ראש העיר, והוא צודק, שזה צמצם את המצב הקודם שלנו, שקודם עבד 24/7

שבח שטרן:  היום כדי להפעיל את זה 24/7 אנחנו צריכים להשלים את זה ואנחנו משלימים מכסף פיס

שבח שטרן:  מה שאתה בירוחם לקחת את זה לפיתוח גני משחקים אני מהפיס נותן מענה ל-70,000 איש בגליל העליון

שבח שטרן:  עם זה אני משלים 24/7

שבח שטרן:  עכשיו באותם כספים קואליציוניים הם מדברים רק על השעות משמונה עד שמונה, בעצם מהרגע שקופות החולים נסגרות עד לשעה שמונה בבוקר למחרת

מיכאל ביטון: בהסכם הקודם זה היה 24 שעות ההסכם שלכם?      

שרית: החלק שהמשרד משתתף הוא תמיד היה משבע בערב

שבח שטרן: הוא היה 19/7, בקרית שמונה ספציפית 19/7, כי ביתר המקומות הוא פועל 12/7, מהשעה חמש בערב

שבח שטרן:  בקרית שמונה קיבלנו 19/7

שרית: איפה זה פועל מחמש בערב?      

שבח שטרן: ביתר המקומות בארץ המוקדים הרפואיים פועלים משעה שבע בערב עד שעה שבע בבוקר למחרת

שרית: יכול להיות שהם פועלים מחמש, אבל אנחנו מ-19 משלמים

שבח שטרן: בקרית שמונה 19, זה מה שאני אומר

מיכאל ביטון: רגע, אביחי, בוא לא נעשה את זה - - -      

שרית: לא, גם בשאר הארץ

שרית:  המקום היחיד שאני חושבת שאתה מדבר עליו שפותח מחמש זה מקום שיש לו הסכם עם הצבא מחמש

שבח שטרן: אז אדרבא ואדרבא

שרית: אז הצבא משלם על החמש

שבח שטרן: לי אמרו כל הזמן שרק לקרית שמונה תקצבו 19 שעות

מיכאל ביטון: אביחי, אתה בהסכם הקודם מאיזה שעה?     

שבח שטרן: אותו דבר, 24/7

שבח שטרן:  19/7 בהחלטה ו - - -      

מיכאל ביטון: לא, מול משרד הבריאות

שבח שטרן: 19/7

מיכאל ביטון: אז זה מה שיימשך

שבח שטרן: כן, אבל הם מדברים על לצמצם אותו לשעות שהקופות עובדות

מיכאל ביטון: לא 19/7?      

שרית: 19/7

מיכאל ביטון: זה יישאר כמו שזה עד היום, אז מה הבעיה?      

שבח שטרן: אם זה יישאר כמו שזה היום אין לי בעיה, למרות שגם את זה אני מממן מהפיס

שרית: לא, הוא רוצה 24

מיכאל ביטון: הוא רוצה, אבל אני אומר לשמור על המצב היום

מיכאל ביטון:  איפה המיליון וחצי הזה, מה מצבו? והאם הוא נועד קדימה או לממן פעילות אחורה?      

מישל בן שימול: מיליון וחצי זה לא הסכום הנדרש, אביחי

מישל בן שימול:  זה לחצי שנה

מיכאל ביטון: סליחה, בלי הערות ביניים, בבקשה

מישל בן שימול: זו הערה חשובה, עם כל הכבוד

מיכאל ביטון: אז אתה סגן ראש העיר?      

מישל בן שימול: כן, הממונה על הבריאות

מיכאל ביטון: אז תעמוד כאן ותרים את היד ותדבר

מיכאל ביטון:  אבל בלי שיהיה פה סימפוזיון

שרית: אני עובדת במשרד הבריאות, אחראית על הנושא של המוקדים, אני ביקשתי שבשביל התקציב הזה, כדי להעביר אותו אני רוצה שחשב המשרד יכתוב לי בדיוק עבור מה זה, שאני אדע, אם זה עבור החלק שלנו ל-23', אם זה עבור לא יודעת מה, אם זה החזרים

שרית:  אני עוד לא הצלחתי להבין על מה, אני צריכה שזה יהיה כתוב לי בשורה כדי שאני אדע אחרי זה איך להמשיך הלאה, כי אנחנו שילמנו את הכול

מיכאל ביטון: אבל התקציב הזה נועד לממן את ההתחייבויות הקודמות או שהוא יכול לסייע בשנה הבאה?      

שרית: אני לא יודעת באמת למה נתנו את התקציב הזה, אני יודעת שנתנו את הכסף הזה, אנחנו את החלק שלנו ל-22' שילמנו במלואו

שרית:  אנחנו תמיד משלמים

מיכאל ביטון: יוני, משרד הבריאות זה אצלכם

מיכאל ביטון:  תעשה בדיקה

יונתן מישרקי: נכון, אנחנו נעשה בדיקה על הנושא הזה

שבח שטרן: 22' זה עד אוקטובר, גם 22' זה לא שנה מלאה

שרית: אבל המשרד שילם שנה מלאה

שבח שטרן: עד אוקטובר

שרית: לא, המשרד שילם שנה מלאה

מיכאל ביטון: תנו ליוני לדבר

יונתן מישרקי: אני התפרצתי באמצע, הגעתי קצת באיחור, אבל אין ספק שהמוקד הזה הוא מוקד שנותן מענה רחב לתושבים באזור ולכן הוא נדרש והוא חשוב, אנחנו מבינים את החשיבות, בשביל זה הגענו לצפון

יונתן מישרקי:       כמו שאתם כולם יודעים, אנחנו לא בשנת תקציב עדיין, תקציב הממשלה עוד לא עבר ובסופו של יום ההחלטה הקודמת הייתה החלטה של איגום

יונתן מישרקי:  נכון? אני לא טועה?     

שבח שטרן: כן, הגיע מיליון וחצי מנגב גליל ו-900 ממשרד הבריאות

יונתן מישרקי: החלטה של איגום משאבים ממשרדי הממשלה השונים

יונתן מישרקי:  המשרד על זה, אני קיימתי כמה שיחות בדרך לכאן וגם בסוף שבוע שעבר, כולם מונחים בסוגיה, כולם רוצים לעזור

יונתן מישרקי:  אני מבין שכרגע יש איזה שהוא – אביחי, תקן אותי, אנחנו נמצאים כרגע באיזה שהוא פרק זמן שעד שיגיע תקציב המדינה

שבח שטרן: אני נמצא בפרק זמן שכבר נגמרה החלטת הממשלה, היא הייתה 18'-22', למעשה אוקטובר 22', נגמר הכסף מהחלטת הממשלה הקודמת

מיכאל ביטון: שבתוכו היה לך מיליון וחצי למוקד הזה?      

שבח שטרן: לא

שבח שטרן:  זה היה מיליון וחצי נגב גליל, 950 משרד הבריאות, עוד 450 שאני לוקח כל שנה מהפיס להפעיל 24/7

שבח שטרן:  450 מה-19 ל-24, עוד חמש שעות שהיו חסרות

שבח שטרן:  ככה הפעלנו אותו עד היום

שבח שטרן:  למעשה מאוקטובר 22' אין לי יותר 900 ואחד וחצי, יש לי רק אחד וחצי קואליציוני

מיכאל ביטון: בתקציב 22' יש 900 ויש אחד וחצי בהחלטת ממשלה

שבח שטרן: שזה הספיק עד אוקטובר 22'

שבח שטרן:  נובמבר ודצמבר אני על אחד וחצי שעוד לא קיבלתי

מיכאל ביטון: אני מנסה להבין אם אנחנו יכולים לקחת את התקציב הקואליציוני שייתן לנו גישור עד התקציב של המדינה

שבח שטרן: היושב ראש, זה מספיק לנובמבר, דצמבר ובוא נגיד עד מאי, לעוד חמישה חודשים

שבח שטרן:  וזה בלי הפיס

אולגה ויניצקי: אני אחראית על בריאות הציבור באזור

אולגה ויניצקי:  האזור שלנו, הצפון, זה פריפריה בשלושת המובנים, כמו שאתם יודעים, גם כלכלית, גם חברתית וגם גיאוגרפית, אז אנחנו בונים על המשרד הזה של נגב וגליל כשותף מרכזי שלנו במאבק על בריאות האוכלוסייה

אולגה ויניצקי:       הפערים בבריאות הם אדירים

אולגה ויניצקי:  אני כשנה רופאת המחוז, חקרתי פה, גם את השירותים, ומה נעשה מבחינת מניעה של כל המחלות הכרוניות פה

אולגה ויניצקי:  אנחנו מדברים על קצה הקרחון

אולגה ויניצקי:  פה, חברים, מגיעים לכאן כל מיני מקרים של שבץ, מקרים של אוטם שריר הלב, ופה במחוז אנחנו בחוויה של שיעורים מטורפים של השמנה, של סוכרת, של יתר לחץ דם, של סרטן, רואים את קטיעות הרגליים, אני כראש ועדת ניידות רואה את זה, כל מקרה שאפשר למנוע, ואנחנו לא עושים מספיק

אולגה ויניצקי:       יש לנו תכנית, התחלנו את זה בשנה שעברה עם נגב וגליל, פשוט בגלל החלפת הממשלה זה לא יצא לפועל

אולגה ויניצקי:  יש לנו תכנית שמוכנה ממש לעשות מהפך עם שיתוף של כל הגורמים פה ואנשים רבים פה מכירים אותי וכבר דיברנו

אולגה ויניצקי:  אנחנו רוצים להקים רשת של קידום בריאות בשיטה של מסגרת שתעבוד גם בבתי ספר, גם בטיפות חלב, עם הקהילה, במיקרו אקו סיסטם ומקרו אקו סיסטם

אולגה ויניצקי:  רק ככה אנחנו יכולים לנצח

אולגה ויניצקי:       אי אפשר לתת איזה שהיא תכנית קידום בריאות לרשות, יש לנו 37 רשויות שהן מוחלשות, בתהליכי העצמה, בתהליכים של הבראה וכן הלאה

אולגה ויניצקי:  וכשאין מנהיגות אין אפשרות, נותנים את זה לראש הרשות, הוא לא יכול לקחת, הוא ראש רשות לטווח מסוים, גם אין ברשות עצמה שיטות של לעבוד כאקו סיסטם

שבח שטרן: אין תקנים, אין לי רכז בריאות בעניין

מיכאל ביטון: אני העסקתי רכז בריאות

שבח שטרן: אתה צריך לממן אותו ולהצדיק תקן, כשאתה בהבראה לך תקבל תקן

אולגה ויניצקי: חברים, יש לי תכנית שאני מציגה לבר סימן טוב ב-26 בפברואר

מיכאל ביטון: אבל למה נגב גליל? למה לא משרד הבריאות?      

אולגה ויניצקי: ביחד

אולגה ויניצקי:  אנחנו משרד הבריאות אנחנו מבחינה מקצועית, אני כרופאת המחוז מומחית בבריאות הציבור, יודעת לנהל משברים של חירום, כל סיכון חדש שמופיע, אם זה שפעת העופות ועוד דברים, לא רק ברמה של טיפול מונע, ברמה של ניהול של כל המערך, איך להגיב, איך להופיע בתקשורת כדי להרגיע

אולגה ויניצקי:  אנחנו באמת מבינים מה העדיפויות, אנחנו מבינים איך עושים מיפוי, אנחנו מבינים איך לתכנן מענה, בכל תחום, לא משנה אם זה מערך חירום או אם זה מערך של קידום בריאות

אולגה ויניצקי:  צריך לנצל את המומחיות שלנו

אולגה ויניצקי:  יש לי מנהלי מחלקות שהם מומחים בתזונה, בקידום בריאות, במזון, בבריאות הסביבה

אולגה ויניצקי:  הנה אנחנו עובדים ביחד פה עם השותפים שלי, משרד הפנים, הגנת הסביבה

אולגה ויניצקי:  בריאות זה משהו מאוד מאוד מורכב, מאוד כוללני

מיכאל ביטון: רופאת המחוז, אני אעצור אותך, כי הביקור פה ממוקד במרכז הזה

אולגה ויניצקי: אני מבינה, אבל אנחנו כל הזמן שוכחים את העיקר

מיכאל ביטון: אני בא מירוחם, אני יודע מה זה פערי בריאות, אנחנו מתים מוקדם יותר, תוחלת החיים בנגב ובגליל נמוכה יותר ממה שבמרכז הארץ, כמות הרופאים והאחיות פר אוכלוסייה ומיטות האשפוז וכל הרופאים המומחים והימשכות תור כולל תשתית של בדיקות לא זמינה בנגב ובגליל

מיכאל ביטון:  הפערים הם עצומים ולפעמים זה יכול להיות גם פערים של 50% ו-100% בכמות הרופאים הזמינים פר אוכלוסייה

מיכאל ביטון:  זה לא הגיוני, האוכלוסייה פה קטנה ועדיין אין לה את כמות הרופאים שהיא צריכה

מיכאל ביטון:  אז יש פה פערי בריאות אדירים

אולגה ויניצקי: אבל עדיין זה רק 20% השפעה של שירותי הבריאות

מיכאל ביטון: גברתי, אמרת את דברך, זהו

מיכאל ביטון:  אנחנו פה עכשיו היום לטפל בסוגיית המוקד הזה שיפעל

מיכאל ביטון:  אנחנו בוועדה שלנו נדון בפערי בריאות בנגב ובגליל ונקצה לזה דיון בוועדה, יכול להיות שגם סיור

מיכאל ביטון:  משימתנו היום היא להתמקד במוקד הזה שלא יעצור ושיעבוד

מיכאל ביטון:       אני דורש מכולם, גם ממשרד הבריאות, גם מנגב גליל, אם יוכל לסייע, וגם מהאוצר להיכנס לחדר ולהביא תשובות לראש העיר ולציבור פה

מיכאל ביטון:  אי אפשר בגלל בעיות של היעדר תקציב או מצב ביניים שנמצא את עצמנו במקום שלא פועל ושחס ושלום יקרה פה משהו ונכה על חטא שלא עשינו את תפקידנו

מיכאל ביטון:       אנחנו נאסוף את הנתונים, נגלה מה קרה עם המיליון וחצי הזה, נבדוק עם שר הבריאות, החבר שלנו, איך הוא נכנס לעובי הקורה ונזמן אצלו דיון רק על הדבר הזה, זה פיקוח נפש

מיכאל ביטון:  ביהדות כל מי שמציל נפש אחת הציל עולם

מיכאל ביטון:  אף אחד לא יסביר לנו שאם יגיעו לפה שניים-שלושה בלילה אז זה לא מצדיק

מיכאל ביטון:  זה כן מצדיק כי אנחנו רוצים אנשים שיגורו בגבולות ובגבולות לא יהיו מיליונים, יהיו מאות אלפים והם פזורים על כל הגבול ולכן יהיו פה שניים-שלושה בלילה ועדיין מגיע להם שיהיה להם מוקד רפואת חירום

מיכאל ביטון:       מד"א יכולים לעשות החייאה או פינוי לבית חולים, אבל אם מישהו נפצע או שיש לו פצע, או ילד או תינוק עם חום והוא רוצה לראות רופא והוא עדיין לא בטוח שהוא צריך להגיב לבית חולים, סוג הטיפולים האלה הם נמצאים גם במרכז הארץ

מיכאל ביטון:  את לא ציינת שיש במרכז הארץ מרפאות 'טרם' ועוד שירותים, מרכז הארץ רווי במרפאות 'טרם', בפריפריה אין מרפאות 'טרם', זה סוג של פתרון שהמדינה המציאה להשלים שירות שקיים עבור אנשים במרכז הארץ, בין הליכה למיון לבין קופת חולים סגורה יש מרפאות 'טרם' במרכז הארץ

מיכאל ביטון:  בפריפריה אין את המרפאות הללו

אולגה ויניצקי: לא בכל מקום, אבל בסדר

מיכאל ביטון: 'ביקור רופא', אתם רוצים להגיד משהו? מה אתם רוצים להגיד בשלב הזה?      

קריאה: אנחנו קודם כל פועלים של ראש העיר, אנחנו זכינו במכרז וכל ההנהלה פה באה לתמוך בראש העיר, בצורך של האוכלוסייה, עובדים גם עם משרד הבריאות

קריאה:  משרד הבריאות מקבל מאיתנו את כל הנתונים, אנחנו לשירותכם, אנחנו יכולים להרחיב את השירותים האלה

קריאה:  גם יש שירותים נוספים שבאמצעותם אנחנו נותנים שירותי רפואה דחופה כמו למשל שירותי טלמדיסין, במקומות אחרים שפה כרגע לא קיימים

קריאה:  אז באמת מגוון שירותים שלנו עומד לרשות ראש העיר, משרד הבריאות ובעיקר האוכלוסייה

מיכאל ביטון: המרפאה שלכם נמצאת פה מתוקף ההסכם העירוני, נכון?      

קריאה: נכון

מיכאל ביטון: אבל יש לכם גם התחייבויות לצה"ל, זאת אומרת יש פה איזה מין איגום משאבים במוקד הזה

קריאה: נכון

מיכאל ביטון: אז איך זה מתבצע? מה המבנה של החוזים? הרי יש פה מקור מימון ממשלתי ויש צה"ל, אתם מאגדים את זה?      

קריאה: כן, כל מקור מממן סוג אחר של טיפול, בשעות אחרות ולאוכלוסייה אחרת

מיכאל ביטון: אז מה קורה פה מבחינת המוקד הזה כלפי צה"ל למשל?      

קריאה: מה שאנחנו זכינו במכרז של העירייה מממן את האזרחים, צה"ל, משרד הביטחון, מממן את החיילים שמגיעים לפה

קריאה:  האוכלוסייה פה מתפלגת ל-60% אזרחים ו - - -     

מיכאל ביטון: מגיעים לפה חיילים?      

קריאה: כן

מיכאל ביטון: באיזה שעות, באיזה היקפים?      

קריאה: זה, בהתאם להסכם עם הצבא, בערב

קריאה: בשעה ארבע מתחילים קבלת חולים כל יום, חוץ מימי שישי, עד שעה 12 בלילה, ובימי שישי ושבת גם בשעות הבוקר עד 12 בלילה

מיכאל ביטון: באיזה היקף בערך בערב אחד? כמה חיילים באים בלילה בממוצע?      

קריאה: היא אמרה 40-60

קריאה: כ-800 בחודש

מיכאל ביטון: וזה משעות הערב עד חצות?      

קריאה: כן

מיכאל ביטון: עוד מישהו רוצה לדבר?      

מישל בן שימול: אני רוצה לציין שאחת הבחירות שלנו ב'ביקור רופא' במהלך המכרזים, היכולת שלהם לתת מענה גם לחיילי צה"ל, מה שחברות אחרות לא יכלו לספק, ובעינינו, מעצם מיקומנו פה, וילדינו, בנינו ובנותינו, אין בכלל שאלה בקטע הזה

מיכאל ביטון: גם לחיילים ולחיילות של האזור?      

קריאה: לגמרי, לכולם, זה חלק מהשירות שניתן

מיכאל ביטון: לחיילים וחיילות של בסיסים שלא משרתים גם יכולים לבוא?      

קריאה: כולם יכולים לבוא

עמיר פרץ: אדוני היושב ראש, אני עינב, ממונת מחוז צפון של משרד הפנים

מיכאל ביטון: ממונת המחוז, חדשה?      

עמיר פרץ: חדשה

מיכאל ביטון: את מי החלפת?      

עמיר פרץ: בועז יוסף

מיכאל ביטון: בועז של טבריה?      

עמיר פרץ: כן

מיכאל ביטון: בלי עין הרע, אולי האישה הראשונה בתפקיד, לא?      

עמיר פרץ: האישה הראשונה בתפקיד בצפון, ולצערי גם אין לנו אף אישה שהיא ראשת עיר בצפון, שגם על זה צריך לדבר

מיכאל ביטון: את תמיד מוזמנת להתמודד, אבל לא את של אביחי

עמיר פרץ: לא, לאביחי אנחנו דואגים

מיכאל ביטון: איפה את גרה?     

עמיר פרץ: אני גרה במקור מבית שאן, גרה במרחביה כרגע, זה בין בית שאן לעפולה ואני פשוט חייבת להתייחס לנושא הזה כי זה נושא כאוב, לא כל כך קשור אולי למשרד הפנים, אבל כשאני מתכללת את כל הדבר הזה, ואנחנו מתכללים ועוזרים לרשויות המקומיות - - -     

שבח שטרן: עניין חירום הוא קשור גם למשרד הפנים

עמיר פרץ: אנחנו גם מתייחסים לנושא הזה

עמיר פרץ:  ואני אספר לך סיפור שאני חייבת להגיד אותו היום

עמיר פרץ:  קברנו את סבתא שלי ביום שישי והיא הייתה בבית חולים 'העמק' ולצערי הרב לא היה מיטה בטיפול נמרץ לקחת אותה

עמיר פרץ:  לא הייתה מיטה

עמיר פרץ:  אנחנו מדברים כאן על מינימום שירותים, אנחנו משלמים בחיי אדם

עמיר פרץ:  אישה מבוגרת שנכנסה לניתוח ברגל והייתה צריכה טיפול דחוף אחר כך, להגיע לטיפול נמרץ, ולא הייתה מיטה

עמיר פרץ:  אני לא מאשימה, יש צוות מעולה, יש צוותים רפואיים, אין להם את האמצעים, אין להם את היכולות

עמיר פרץ:       אנחנו מדברים על פריפריה, אנחנו מדברים על פריפריה רחוקה, אני מדברת על עפולה, זה עוד שעה וחצי מרכזה, אבל כאן בקרית שמונה באמת אין לאנשים לאן להגיע וזה המינימום האפשרי

עמיר פרץ:  אנחנו מנסים כמשרד הפנים, אנחנו עוד נדבר על זה בהמשך הביקור, לתת תקציבים לא מעטים, אבל צריך לאגם משאבים, אנחנו, אתם, משרד הבריאות

מיכאל ביטון: אתם מסוגלים לסייע לראש העיר במוקד הזה?      

עמיר פרץ: יש לנו כל מיני משימות

עמיר פרץ:  ראש העיר צריך לבחור ולפעמים זה בא על חשבון משהו אחר

מיכאל ביטון: ברור, הייתי ראש עיר, יצא לי - - -      

שבח שטרן: אתה צריך לבחור במה שבאחריותך, ומה שלא באחריותך אתה לא - - -      

מיכאל ביטון: יצא לי להיות המדריך של אביחי כמה חודשים

מיכאל ביטון:  יש לכם דרך בכל זאת לסייע גם אם זה לא התחום שאתם אחראים לו?      

עמיר פרץ: יש לנו תקציבים, אביחי מקבל ממשרד הפנים תקציבי פיתוח, מקבל תקציבי המראה, הוא יכול להחליט על מדיניות - - -     

מיכאל ביטון: אז אם הוא תקוע בחלק מהכסף, זה לא יכול להחליף את הסכום הגדול, אבל להשלים מהלך

עמיר פרץ: נכון

שבח שטרן: אדוני היושב ראש, במקרה הזה זו לא פונקציה כי אפילו בחרתי להשתמש בכספי פיס, לא בכספי ממשלה, בכספי פיס, כדי להשלים בריאות, זאת אומרת ההעדפה שלי לבריאות היא ברורה, אבל זו לא אחריות שלי ואין לי את הכלים - - -     

עמיר פרץ: עדיין התושבים כאן צריכים לקבל גם שירותים אחרים

עמיר פרץ:  אני לא אכנס כאן, אני מניחה שיהיה לנו את המשך היום לדבר על התקציב של קרית שמונה ועל הפערים, שהם אחרי תכנית הבראה, זאת רשות שסיימה תכנית הבראה, אנחנו כבר בתכנית המראה

עמיר פרץ:  יש לי שלוש רשויות כאלה בצפון שבאמת עשו תהליך ממצב של גירעון מאוד מאוד גדול, מצליחים להתייצב ועדיין בכל זאת אנחנו נלחמים על איזון תקציבי ב-23' על מנת לשחרר לו את החשב מלווה כי אנחנו חושבים שהעירייה הזאת היא עירייה שיכולה לתפקד לבד

עמיר פרץ:  היא לא צריכה חשב מלווה, היא יכולה לתפקד לבד, אבל יש כאן מה שאנחנו קוראים לו גירעון מובנה ומישהו צריך לתת עליו את הדעת

מיכאל ביטון: טוב, תודה רבה

מיכאל ביטון:  קודם כל תודה שאת כאן, זה חשוב מאוד

יונתן מישרקי: רק שאלה קטנה

יונתן מישרקי:  אני לא שמעתי בדיוק מה אמרת לפני שבאתי, אני מבין שההחלטה בשנה הקודמת הייתה קצת פחות ממיליון שקל להשתתפות של משרד הבריאות ועכשיו משרד הבריאות אמר שבשביל להשלים את הפער הזה עד החלטת הממשלה אנחנו ניתן מיליון וחצי שקל, נכון?      

קריאה: אני לא מכירה את זה

שבח שטרן: זה הכספים הקואליציוניים של יעל רון

מיכאל ביטון: אנחנו נעשה סדר בכסף

מיכאל ביטון:  מאיפה יש לו מיליון וחצי כשאין תקציב למדינה? כי הוא קיבל קואליציוני עבור המקום הזה מיעל רון, זה מה שמאפשר לו לתת את התשובה

שבח שטרן: זה כנראה ההסבר

מיכאל ביטון: פחות או יותר, אנחנו נברר את זה

יונתן מישרקי: אני קיבלתי, בלי לדעת מאיפה המקור התקציבי, שיש מיליון וחצי שהוא אמור להשלים את הפער

יונתן מישרקי:  אבל בסדר, לא שמעתי שדיברתם על זה

מיכאל ביטון: מה שאני רוצה, לא להטריח את שר הבריאות, אבל שהרמ"ט לפחות, אתה היית רמ"ט שר, נכון?      

יונתן מישרקי: לא, להטריח בשביל זה את - - -     

מיכאל ביטון: לא, אבל לפעמים עובדיו יכולים לעזור

יונתן מישרקי: כן

מיכאל ביטון: אם הוא ייקח את החשב של המשרד עם נציג אוצר, עם עירייה, עם החברה, עם אשת מקצוע, יבנה פתרון עד התקציב לשנה הנוכחית

יונתן מישרקי: אני רק אסביר לכם למה הוא מדבר איתי

יונתן מישרקי:  אני בא ממפלגה שהראש שלה והראשים שלה נמצאים שם, הוא לא בא אליי כ –      

מיכאל ביטון: נכון

מיכאל ביטון:  הייתי ברדיו היום, אז אמרו לי: ש"ס לא אכפת להם מהפריפריה, אמרתי, למה? יוני מגיע איתי

יונתן מישרקי: מצוין, בסדר גמור

מיכאל ביטון: חברים, עוד מישהו רוצה להוסיף מידע שאין לנו על האירוע הזה?      

שבח שטרן: משפט אחד, כי התחנה הבאה זה מד"א וזה הוזכר פה הרבה שהמוקד לא צריך לתת מקרה חירום, יש מד"א

שבח שטרן:  לפני שנלך למד"א אנחנו נצא פה לחניה, אתה תראה את כמות ניידות האט"ן שיש פה, אבל זה לא אומר כלום, בזמן שגרה על כל מרחב ירדן יש ניידת אט"ן אחת

מיכאל ביטון: מה זה ירדן?      

שבח שטרן: זה גבולות הגזרה, מהר החרמון הקצה עד בערך הר מתת, מהר מתת צפת, אבל עד הר מתת, כולל גולן

מיכאל ביטון: טוב, כולל גולן

מיכאל ביטון:  נעשה את זה שם

שבח שטרן: על כל הגזרה הזו יש ניידת אחת והמרחקים הם 50 דקות מפה

מיכאל ביטון: נעשה את מד"א שם

שרית: אני רק רוצה להגיד שלמשרד אין כוונה להפסיק את התמיכה ב – סליחה אם לא הובנתי, אנחנו גם חושבים שחשוב שיהיה פה מטה וחשוב שיהיה פה שירותים בערב, במיוחד בגלל המרחק ממלר"דים ולכן אנחנו גם תומכים, אחרת יש יישובים אחרים שמבקשים ולא היינו עושים את זה, אנחנו גם חושבים שזה חשוב ולכן למרות שנפסקה החלטת הממשלה אני בדרך כל שנה מגישה והחשב מאשר את זה, כל שנה לשנה הבאה

שבח שטרן: לא, אבל מה קרה עד היום? ביום שאין לי אמבולנסים, זה מסביר לכם למה - - -     

שרית: מבחינתנו הבעיה שלכם זה החלק של הנגב והגליל, ואל תשכחו שיש פה גם את הקופות שגם הם משתתפים

מיכאל ביטון: משתתפות בעלויות

מיכאל ביטון:  היה ויכוח שלם על הדבר הזה

מיכאל ביטון:  יש עוד מישהו שמתייחס לנושא?      

אולגה ויניצקי: הערה קטנה בנושא הזה

אולגה ויניצקי:  אני דיברתי עם הצוות ובדקתי כמה ביקורים יש, אז מתברר שכל שעה, גם בשעות היום, יש מישהו שמבקר וזה הרגשה של אנשי הפריפריה שגם ככה המרחקים כל כך גדולים פה, ההנגשה של השירות

אולגה ויניצקי:  אני לא רוצה ללכת נגד המשרד בדעה שלי, אבל בכל זאת יש את היכולת לתת מענה לאירועי חירום בזמן טיולים ותאונות דרכים וכל הדברים האלה ובכל זאת יש יתרון כזה, כשזה פתוח אנשים שצריכים לחכות יומיים-שלושה עד שהרופא המטפל יקבל אותם ולפעמים זה נראה לבן אדם מאוד דחוף אז יש להם אפשרות להגיע להיבדק

אולגה ויניצקי:  אז זה לא שזה עומד ריק, זה כן פועל, זה מתפקד

מיכאל ביטון: תודה על ההבהרה

מיכאל ביטון:  אני רוצה לסכם, בסוף היום אנחנו נעשה דיון של הוועדה ונוציא הודעה מסודרת על הסיכום, אבל זה סיכום ביניים

מיכאל ביטון:  אחת, הוועדה לחיזוק ופיתוח הנגב והגליל רואה דחיפות לשמירה על מוקד הרפואה הדחופה, מוקד רפואת חירום, בקרית שמונה מתפקד ויציב וקוראת לשר הבריאות וצוותו להיכנס לעובי הקורה יחד עם אנשי האוצר וכל משרד ממשלתי אחר שיכול לסייע ולבנות פתרון לשנה הקרובה ללא תלות בתקציב המדינה, בין אם מבוסס על היתרות של תקציבים קואליציוניים שהוקצו פה על ידי חברת הכנסת יעל רון או כל פתרון אחר

מיכאל ביטון:       שמירת הקיים

מיכאל ביטון:  אני לא מבקש הגדלת הוצאות ולא הרחבת הוצאות, כרגע זה מצב חירום, שמירת המציאות הקיימת

מיכאל ביטון:  כל שכן שהמקום הזה משרת לא רק את אזרחי קרית שמונה, הגולן, הגליל, אלא גם את החיילים שלנו

מיכאל ביטון:  היכולת לעשות סינרגיה ושעשרות חיילים בערב קבוע נמצאים פה ומטופלים, הדבר הזה לא יכול להיפגע, החיילים האלה הם בני העיר קרית שמונה והם בני כל המדינה ואנחנו צריכים עבורם שירות רפואי טוב

מיכאל ביטון:  הבן שלי קצין בסיירת גולני

מיכאל ביטון:  אולי אני בניגוד עניינים כי אני רוצה שיהיה לבן שלי מרפאה, אבל פה לכל אחד מאיתנו יש ילד או ילדה בצבא ואנחנו צריכים לשמור על המקום הזה שישרת אזרחים וחיילים

מיכאל ביטון:       יחד עם חבר הכנסת יוני משריקי, שאני מעריך אותו, שהוא חבר ועדה, הגענו היום ללמוד את הנושא, אבל הפעולה צריכה להיות פעולת חירום

מיכאל ביטון:  כבר השבוע נבקש דיון, בין אם השר עצמו או אנשיו שיכינו לו את העסק

מיכאל ביטון:  אני מבקש ממך, כנציגה הבכירה של משרד הבריאות להכניס הילוך, לשים את כולם, לקבל תשובות על מה שלא ברור לך, ייעוד הכסף ותפקידו, ולהיות גמישים ויצירתיים

מיכאל ביטון:  לשמור על החוזה הזה שנה קדימה, לאפשר לעירייה לחדש החלטת ממשלה, לחדש את מה שהיא צריכה, כדי שתהיה פה יציבות רב שנתית למוסד הזה

מיכאל ביטון:       אני מודה לרבים מהמשתתפים פה, לא שמענו את כולם, אבל את הקולות החשובים שמענו ותודה רבה

יונתן מישרקי: החלטת האיגום הקודמת, שיטו שכם אחד לטובת ההמשך

יונתן מישרקי:  כל המשרדים שהיו רלוונטיים, שהיו חלק מהחלטת האיגום צריכים להמשיך לדאוג לכך שלפחות עד אישור התקציב, החלק היחסי של זה, לא רק שר הבריאות ולא רק שר - - -     

שבח שטרן: אני מסכים איתך, אבל הפתרון לא יכול להיות לא שנה ולא חמש שנים החלטת ממשלה

שבח שטרן:  מה, כל פעם נרוץ כמו מסכנים?      

אלי זפרני: החלטת הממשלה הסתיימה השנה, תכנית נקודתית שאני והנהלת העיר הקודמת דאגנו בשנת 2018, מה שאנחנו צריכים לעשות לקרית שמונה, חברים, זה לא עוד החלטה, זה פשוט להחזיר את חדר המיון הקדמי לקרית שמונה

אלי זפרני:  לא בדיבורים, חברים, רק במעשים

מיכאל ביטון: אבל איזה מין חדר? זה בסוף כסף

אלי זפרני: אני חבר מועצת העיר בקרית שמונה, אני אומר לכם שזה מה שצריך לעשות

אלי זפרני:  לאחד כוחות וזה מה שצריך לעשות

אלי זפרני:           (בהמשך הסיור)     

גיל: ברוכים הבאים לתחנת מד"א קרית שמונה

גיל:  נמצא איתנו גם סגן מנהל המרחב שמעון אבוטבול ומנהל התחנה שלנו עומרי הופמן

גיל:  התבקשנו לתת סקירה קצרה על הפעילות

גיל:       תחנת קרית שמונה מופעלת על ידי נט"ן ואמבולנס 24 שעות מסביב השעון, מעבר לזה יש לנו במטולה אמבולנס 24 שעות, יש ניידת טיפול נמרץ שהתחלנו להפעיל השנה במסעדֶה, 24 שעות, יש עוד אמבולנס במרגליות בשעות הבוקר ומעבר לזה יש בחצור - - -     

שבח שטרן: אדוני היושב ראש, אמבולנס זה מונית

גיל: לא, לא, לא, ראש העיר, סליחה

גיל:  ראש העיר, אל תזלזל

שבח שטרן: לא, אני לא מדבר על אט"ן, אט"ן יש בקרית שמונה ובמסעדֶה ובקצרין

גיל: ראש העיר, אל תזלזל במקצועיותם של צוותי האמבולנסים וביכולתם

שבח שטרן: אני לא מזלזל, אבל הוא לא יכול לטפל מאחורה

מישל בן שימול: סליחה, לא מקובל עלינו, האם האמבולנס הלבן מסוגל – אני שולח לך אי-מיילים, כבר שלוש שנים לא מקבל תשובות

מישל בן שימול:  זאת ההזדמנות, אני רוצה לדעת אם האמבולנס הלבן נותן אותו שירות שנותן האמבולנס הצהוב

גיל: אני לא יודע מי אתה ומה אתה

מישל בן שימול: אני מישל בן שימול, אתה מכיר אותי, ישבת איתי

גיל: אין לי כוונה להתחיל לנהל פה ויכוחים וצעקות

מיכאל ביטון: רגע, אדוני

מיכאל ביטון:  עצור, אתם ברדקיסטים כמו בוועדת כלכלה, אני לא יודע למי לקרוא קריאה ראשונה פה

מיכאל ביטון:  חברים, ראש העיר ביקש שנבוא למד"א כדי שנחזק את מד"א בצפון, אז במקום לבכות ולצעוק תתחילו לדבר לעניין

מיכאל ביטון:  יש לנו אמבולנס לבן, אני יודע מה זה, ויש לנו אמבולנס שזה או נט"ן או אט"ן

גיל: היום כולם נט"נים, זה פרמדיק ללא רופא

מיכאל ביטון: עם פרמדיק, זה נקרא נט"ן?      

גיל: אט"ן ונט"ן זה אותה ישות, באף אחד מהם אין רופא

מיכאל ביטון: יש פרמדיק

גיל: יש פרמדיקים

גיל:  בגלל מחסור בזמנו שהיה ברופאים - - -     

מיכאל ביטון: ויש סוג של ציוד גם שאין באמבולנס רגיל?      

גיל: נכון

מיכאל ביטון: יש ציוד מסוים באמבולנס עם פרמדיק שאין אותו באמבולנס לבן

מיכאל ביטון:  כרגע איפה נמצאים הפרמדיקים בלילה?      

גיל: יש הבדל עצום בין היכולות של נט"ן לאמבולנס לבן, אבל אין לזלזל ביכולת של אמבולנס לבן

מיכאל ביטון: מסכים, אבל איפה יש פרמדיקים בלילה?      

גיל: יש בקרית שמונה, יש ניידת טיפול נמרץ שעובדת 24 שעות ביממה, יש במסעדֶה 24 שעות ביממה ויש בצפת

מיכאל ביטון: מסעדֶה זה חדש

גיל: מסעדֶה זה חדש, החל מהשנה, זה הוריד מהעומס שהיה בקרית שמונה

גיל:  לאחרונה התחלנו להפעיל גם בחצור בשעות הלילה

גיל:  האמבולנס הרגיל הפך להיות ניידת טיפול נמרץ כמו שבתקופתך - - -     

מיכאל ביטון: מאיזה שעה עד איזה שעה?      

גיל: מ-11 עד שבע בבוקר, כמו שבתקופתך בירוחם

מיכאל ביטון: עם ציוד?      

גיל: ניידת טיפול נמרץ מלאה לגמרי

מיכאל ביטון: אז מסעדֶה וחצור זה תוספת של מתי?      

גיל: תחילת ינואר 22'

מיכאל ביטון: מבחינתכם הפריסה הזאת מספקת?      

גיל: כן

גיל:  כמובן שבכל מקום בארץ היינו רוצים להוסיף עוד ועוד ועוד ואין ספק שזה היה נותן שירות הרבה יותר טוב

גיל:  במקום כמו קרית שמונה מרחק הפינוי הוא ארוך

גיל:  יש בסך הכול שמונה אירועים ביממה בעיר קרית שמונה, זה לכאורה - - -      

מיכאל ביטון: מתוכם כמה פינוי לבית חולים?      

גיל: נדמה לי 80% מפונים לבית חולים, נדמה לי 2,700 אירועים בשנה מפונים לבית חולים

מיכאל ביטון: ובלילה כמה אירועים?      

גיל: מיעוטם הם בלילה, לרוב 20% מהפעילות שלנו היא בלילה, הפעילות מסביב לשעון, זה בערך 40%, 40% ערב, 20% לילה

גיל:  כמובן שיכול להיות מצב שניידת הטיפול נמרץ היחידה שיש בעיר קרית שמונה נמצאת כעת בפינוי לבית חולים צפת, או אפילו לפורייה, ויש מקרה נט"ן נוסף בעיר ולמקרה הזה מגיב אמבולנס לבן ללא פרמדיק, יש אירועים בשנה שאנחנו משתמשים גם בשירות של הטיפול הנמרץ הצבאי שנמצא פה בבסיס סמוך ומבקשים מהם עזרה

גיל:  זה חלק מהתו"ל, זה עובד פה, זה עובד ביהודה ושומרון

מיכאל ביטון: כמה כאלה יש במרחב?      

גיל: כמה אירועים כאלה? אפשר לספור אותם על שתי אצבעות של - - -     

מיכאל ביטון: לא, כמה אמבולנסים כאלה במרחב הזה?      

קריאה: של הצבא, יש לנו שלושה, אחד בגיבור, אחד בנפח ואחד בבירנית

גיל: אנחנו בשיתוף פעולה מצוין עם הצבא

גיל:  כמובן שאם היה פה מצב כמו שיש למשל בשדרות, שיש החלטת ממשלה להוסיף ניידת טיפול נמרץ לעיר, מה שמכפיל את היכולות שם, המצב היה טוב יותר, זאת אומרת יכולנו לתת שירות להרבה יותר מטופלים בו זמנית

גיל:  סטטיסטית אם אנחנו מסתכלים על העיר קרית שמונה השירות פה הוא שירות טוב, הוא לא שירות גרוע

גיל:  יש פה זמן הגעה ממוצע של שש וחצי דקות למטפל של מד"א לכל אחד מהאירועים

מיכאל ביטון: מה זמן ההגעה הדרוש להתקף לב כדי להציל חיים?      

גיל: התקף לב הוא מנעד של אירועים

גיל:  אם אתה מדבר על החייאה, מענה של דפיברילטור נכון להגיע עד ארבע דקות, זה הדקות הקריטיות של ההגעה, שש דקות זה זמן סביר

גיל:  שוב, אנחנו מדברים על זמן ממוצע ארצי של עשר דקות, כך שהזמן בקרית שמונה למטופל הוא זמן טוב

גיל:  מעבר לזה אנחנו תוך כדי שיחת הטלפון, כמו שאתה מכיר, מנחים את המטופל איך לבצע החייאה

מיכאל ביטון: אבל אם אין את ה - - -      

גיל: מנחים אותו להביא דפיברילטור קרוב

גיל:  דרך אגב, השבוע יש יום הדפיברילטור הבין-לאומי, אנחנו קוראים לכל מי שנמצא פה שיתעד את הדפיברילטורים שסמוכים למקום מגוריו ומקום עבודתו

מיכאל ביטון: באמבולנסים לבנים יש דפיברילטור?      

גיל: בוודאי, לכל האמבולנסים יש דפיברילטור

מיכאל ביטון: מה אין לו?      

גיל: אין לו פרמדיק ואין לו תרופות

גיל:  זאת אומרת יש לו יכולת לתת שוק חשמלי

גיל:  מהר מאוד הוא מגיע, הוא מניח אותו על המטופל ונותן שוק

מיכאל ביטון: אבל נניח התקף לב שמים אספירין? את זה הוא לא יכול לעשות?      

גיל: יש אספירין, הוא נותן

גיל:  הוא לא יכול לתת תרופות החייאה מתקדמות באמבולנס הלבן

גיל:  אבל, שוב, אנחנו שואפים שבכל מקרה שאנחנו מגיעים להחייאה שתגיע גם ניידת טיפול נמרץ בהמשך

גיל:  להגיד לך שגם בתל אביב אנחנו צריכים להביא נט"ן לכל מטופל מהר מאוד? לא

גיל:  לא בכל האירועים, אנחנו לא יכולים להגיע ל-100% מהאירועים

גיל:  שוב, זה הכול תלוי תקציב, כמו שאתה מכיר את הנושא התקציבי ובכל מקום מוצאים את הפתרונות השונים

גיל:  עוד כשאתה היית ראש עיר בירוחם עזרת לנו לשדרג את האמבולנס הלבן שבעיר לניידת טיפול נמרץ

מיכאל ביטון: אתם עזרתם לי

גיל: בכוחות משותפים

גיל:  בסוף זה כסף

גיל:  גם את הנט"ן הקיים, דרך אגב, קשה לנו להחזיק כי עיריית קרית שמונה כבר שנתיים לא מעבירה את החלק היחסי שלה בתשלום על הנט"ן

גיל:  אנחנו ממשיכים להפעיל את הנט"ן ועלות של נט"ן כזה לשנה עולה כמעט שלושה מיליון שקלים

יונתן מישרקי: יש מנגנון מוכר להפיכה של לבן לנט"ן? כמו שאתה אומר עכשיו שעשיתם בירוחם ועשיתם בשדרות?      

מיכאל ביטון: לא, היה משהו אחר

מיכאל ביטון:  בחצור, כשאתה מצליח לשדרג אמבולנס לבן ללילה למעמד של פרמדיק, הדבר הזה, איך הוא מתרחש?      

גיל: מה שעשינו בחצור זה שהיה לנו תקן בכל מקרה של איש צוות שני באמבולנס הרגיל, זאת אומרת היו שני אנשי צוות

גיל:  מאחר שזה קיים וניידות יש לנו וציוד יש לנו הצלחנו להגיע בכוחות של המרחב לזה שאיש הצוות השני תמיד יהיה פרמדיק, או ב-90% מהמקרים הוא פרמדיק, ופשוט עובדים בלילה על הניידת של הנט"ן ולא על הניידת של הלבן

מיכאל ביטון: יש שם ניידת של נט"ן?      

גיל: ניידות לא חסר

מיכאל ביטון: הבעיה היא לא על הניידות

גיל: הבעיה היא האיוש, זה העלות של הפרמדיק

מיכאל ביטון: מישל, מה רצית לשאול?      

מישל בן שימול: לא לשאול, רציתי להגיד כמה נתונים

מישל בן שימול:  קודם כל רציתי לחדד, יש לנו את כל ההערכה הקיימת האפשרית בכל הרמות לאנשי מד"א, הם עושים עבודת קודש, בלעדיהם הרבה אנשים לא היו חיים פה

מישל בן שימול:  עדיין זה לא מוריד, לא מהאחריות שלנו ולא משלהם כגוף שאחראי לתת את השירות הזה, לתת את השירות הנדרש

מישל בן שימול:  לצערי היום אנחנו אפילו לא קרובים לזה

מישל בן שימול:       כשאדוני הנכבד מציין שיש שמונה פינויים ביום מכאן לזיו, כל נסיעה, כל פינוי, זה 40 דקות

מישל בן שימול:  זאת אומרת ששמונה כפול שעה וחצי אין פה מענה של אט"ן בקרית שמונה ולכל הסובבים

גיל: לא, סליחה, סליחה

מישל בן שימול: תן לי להגיד, אחרי זה - - -     

מיכאל ביטון: תן לו להשלים

מיכאל ביטון:  אל תתקן אותו באמצע

גיל: זה נט"ן ולבן ביחד

גיל:  שמונה אירועים זה נט"ן ולבן ביחד

גיל:  שניים וחצי אירועים זה נט"ן

גיל:  זאת אומרת פעם במשמרת הנט"ן נוסע לצפת

מישל בן שימול: אני רואה את האט"ן נוסע כמה וכמה פעמים ביום, יש לי את כל הנתונים כתובים, חלקם קיבלתי מכם

מישל בן שימול:  חורה לי שאני צריך, וצריך לצערי וככה זה קורה, לרדוף אחרי ארגון מד"א שלוש שנים כבר בשביל לקבל נתונים, החל מטווח גזרה, קיבלנו אותם אחרי חודשיים, החל מנתונים של כמה פינויים, קיבלנו אותם אחרי שלושה חודשים

מישל בן שימול:  כשביקשנו לדעת כמה מקרים קרו שבן אדם התקשר בשתיים בלילה ולא היה אמבולנס אט"ן, לא חס ושלום כי מישהו התרשל, כי הוא עבד, הוא עובד מצוין, הוא נתן שירות מציל חיים למישהו אחר, אף אחד לא מעז לתת לי את הנתון האמיתי הזה במדינת ישראל כי כולם חוששים מהמשמעות שלו, ויש לו משמעות, אנשים שילמו - - -     

גיל: מתי ביקשת את הנתון הזה?      

מישל בן שימול: אני אראה לך מיילים שכתבנו לך, אנחנו מדברים איתכם שלוש שנים כבר

מישל בן שימול:  שלחתם אותי לחוק חופש המידע, בגלל זה הפסקת לקבל כסף על השירות

מישל בן שימול:  הנחיה

מישל בן שימול:  בגלל ששלחת אותנו לחוק חופש המידע לקבל מידע מציל חיים

מישל בן שימול:  אני אישית הייתי באירוע שבן אדם שילם, תושבת שילמה בחייה, לא כי זה, כי האמבולנס היה עסוק והגיע האופנוע והדפיברילטור על האופנוע לא עבד וקראו לגיבור, לצבא, וגיבור, מסכן, לא היה לו את ה-GPS באותו יום והוא נוסע סביב לרחוב

מישל בן שימול:  אני הגעתי מצרחות של השכנים כבר לפני האמבולנסים, לפני הכול והתושבת שילמה בחייה

מישל בן שימול:       זה קורה לא פעם ולא פעמיים

מישל בן שימול:  מנתונים שלכם השירות שאתה נותן מענה לקרית שמונה הוא בסדר גודל של 50%, נתון שלכם מדויק מלפני שבוע

מישל בן שימול:  זאת אומרת ש-50% מהזמן, כך אני מבין, אין מענה של נט"ן, למה? כי הצוות עסוק

מישל בן שימול:  אנחנו צריכים בדחיפות, במיידיות, הקצבה של עוד שניים וחצי מיליון שקל, בלי לשחק בזה, אוקיי? בשביל לתקן עוד צוות אט"ן ל-24/7, שיהיה פה תמיד זמין

מישל בן שימול:       אני לא מוכן לקבל פתרון שיבוא לי אמבולנס לבן להציל אותי, את אמא שלי או את הילדים שלי, כי הוא בא לי ממטולה עכשיו או שהוא בכלל היה בתאונת דרכים

מישל בן שימול:  עוד לא דיברנו על תאונות דרכים שקורות פה, זה לא אמבולנס אחד שמגיע, זה צוות שלם, זה כמה והם עסוקים

מישל בן שימול:  לא ניתן פה שירות, השירות הוא בחוסר, מסכן חיים עובדתית

מיכאל ביטון: תודה

מיכאל ביטון:  גיל, אתה תשמע את כולם בסבלנות ותתייחס

זוהר קוז'יקרו: שלום

זוהר קוז'יקרו:  אני רוצה לדבר כאזרח, כתושב האזור

זוהר קוז'יקרו:  אני זוהר, לצורך העניין תושב בית הלל

שבח שטרן: מנכ"ל החברה הכלכלית

שבח שטרן:  תגיד מה התפקיד שלך

זוהר קוז'יקרו: אני שואל שאלת תם פשוטה כאזרח

זוהר קוז'יקרו:  כל אחד מהיושבים פה, כל אחד מאזרחי המדינה משלם 5% מס בריאות לטובת העניין

זוהר קוז'יקרו:  אני משלם 5% בדיוק כמו התושב בתל אביב שכשיש לו בעיה הוא רק פותח את החלון והוא צריך לבחור אם הוא צריך ללכת לאיכילוב, לבילינסון

זוהר קוז'יקרו:  למה אני שמשלם בדיוק אותו דבר אני צריך להילחם פה על עוד איזה אמבולנס מסכן? למה אני לא זכאי לאותה רמת שירות? למה אני רק יודע לשלם ואני לא יכול לקבל? זו שאלתי ואני אשמח לתשובה

מיכאל ביטון: את השאלה שלך אני הפכתי לבג"צ נגד מדינת ישראל על אי שוויון בבריאות, הבג"צ הזה הביא בית חולים נוסף לבאר שבע שנבנה, אבל פערי הבריאות בנגב והגליל מול המרכז הם חמורים, הם עשרות שנים, אף אחד לא יוכל להדביק את זה, לא למפלגת העבודה ולא לליכוד, כולם פושעים באותה מידה

מיכאל ביטון:  צמצום הפערים האלה הוא דבר שנדרש ויפה שעה אחת קודם

מיכאל ביטון:  יש פעולות שנעשו, גם דברים שעכשיו שמענו פה על מסעדֶה וחצור, כל דבר כזה זה מבורך, אבל הפערים עדיין גדולים והשאלה שלך היא במקום

קריאה: אני רוצה לומר ששמונה פינויים ביום זה הרבה

קריאה:  הציגו את זה כאילו זה מעט, זה לא מעט, זה הרבה, ובוא תספור כמה אנשים, אני למשל, עולים ישר לאוטו, נוסעים לצפת, מדלגים עליכם

קריאה:  מדלגים על 'ביקור רופא', מדלגים עליכם, נוסעים ישר לצפת

קריאה:  אתה יודע מה? באו לאמא שלי, היא אפילו לא מוכנה להגיע לצפת, אם לא לוקחים אותה לשיבא היא לא עולה

קריאה:  על זה יש לכם מידע כמה אנשים מגיעים ישירות?      

זוהר קוז'יקרו: ב-2012 את אבא שלי פיניתי עם התקף לב ברכב, ד"ר קורן שלח אותו איתי ברכב שלי כי לא היה פה אמבולנס לפנות אותו והוא עם התקף לב

מיכאל ביטון: זה חמור

מיכאל ביטון:  עוד אנשים לפני שמד"א מתייחסים? ראש העיר, בבקשה

שבח שטרן: כל ההתעסקות הזו במספרים, זה לא שיח של מספרים, אנחנו לא יכולים למדוד בריאות וחיים של אנשים במספר, זה לא משנה אם יש אחד או 20 או 30

שבח שטרן:  גם האחד הזה שגר היום בקצה של מדינת ישראל צריך לקבל את אותם שירותים, בוודאי אם הוא משלם את אותו מס בריאות, אגב הוא גם משלם את אותם דמי חבר לקופת החולים, אבל גם בקופות במפורש נותנים לו פחות ממה שתושב אחר מקבל במקום אחר

שבח שטרן:  זה לעניין התשלומים

שבח שטרן:       אם אנחנו רוצים שלא יהיו שמונה מקרים ושיהיו 16 מקרים אז אנחנו גם צריכים לאותם אנשים שבחרו לבוא לגור בפריפריה

שבח שטרן:  מעבר לאפשרות לקבל את השירות, עצם התודעה הפסיכולוגית שיש את האפשרות לקבל שירות זו החלטה משמעותית אם לגור פה או לא, ואם אנחנו מראש לא מאפשרים לו בכלל את הביטחון הזה שאם חס וחלילה הוא צריך משהו בלילה הוא מראש לא יבוא לגור פה

שבח שטרן:  בן אדם שסובל מאיזה שהיא בעיה כרונית יבחר לא לגור פה, גם אם הוא מאוד רוצה לבוא לגור בגליל, זה אחד השיקולים שלו, אם יש פה שירותים או אין פה שירותים

שבח שטרן:       כל עוד אין פה את השירותים אנחנו נמשיך להגיד זה רק שמונה, זה רק שניים, אין הצדקה ביום, אין הצדקה בלילה

שבח שטרן:  צריך להסתכל על זה קצת יותר לעומק והשיח הוא לא שיח של מספרים, זה שיח של חיים, חיים של בן אדם אחד שווים בעיניי הרבה יותר מכמה מיליונים שאנחנו מדברים עליהם

שבח שטרן:  ואם תקן של ניידת אט"ן כזו בשנה להפעיל אותה זה שלושה מיליון שקל, לא נראה לי שחיים של בן אדם במרכז היו מקופחים בגלל שלושה מיליון שקלים

שבח שטרן:      אבל בואו נשים את זה, אתם רוצים לדבר על מספרים? אז בואו נדבר על זה, בגלל שלושה מיליון שקלים בחורה בשפרינצק שמישהו הזכיר קודם קיפחה את חייה, ובגלל שלושה מיליון שקלים כל תאונת דרכים בקרית שמונה, חבר'ה, את זה אף אחד לא אמר פה, שכנראה יש בה יותר מנפגע אחד, שני רכבים, זה אחד ושניים ויש לו אמבולנס אחד, לא רלוונטי, כל מקרה כזה הוא צריך להביא עוד ניידת ממסעדֶה, עוד ניידת מצפת, עוד ניידת מחצור

שבח שטרן:  בכל תאונת דרכים הכי פשוטה יש יותר מנפגע אחד, אתה לא מפנה באמבולנס אחד ארבעה אנשים

שבח שטרן:  התפיסה הזו בכלל שניידת אחת על כל הגזרה ועוד להתעסק במספרים זה להוסיף חטא על פשע

שבח שטרן:  כל מקרה צריך יותר מניידת אחת, בלי קשר כמה כאלה יש

מיכאל ביטון: תודה

אלי זפרני: כל אחד פה, אני שמעתי את כל החברים, אנחנו צריכים להמשיך לדבר על הנושא של המיון הקדמי שהיה כאן בעבר

אלי זפרני:  המיון הקדמי ימנע את כל הפינויים שגיל עכשיו דיבר עליהם, שמונה פינויים, עשרה פינויים, זה בעצם ימנע

מיכאל ביטון: איזה שירות המיון הזה נתן?      

אלי זפרני: הוא נתן שירות מצוין

אלי זפרני:  קודם כל אזרח היה מגיע למיון, לא היינו צריכים לבקש ממנו כסף, להתחיל את הבירוקרטיה, זה מתסכל את התושבים

אלי זפרני:  ברגע שהמיון הקדמי הוא מטעם המדינה, מטעם בית חולים ממשלתי, כל הדבר הזה לא היה קורה עכשיו

אלי זפרני:  אנחנו צריכים לדבר, אנחנו צריכים לאחד כוחות - - -      

מיכאל ביטון: מי ניהל אותו?     

אלי זפרני: בית חולים צפת

מיכאל ביטון: עד איזה שנה?      

אלי זפרני: עד שיעל גרמן - - -     

מישל בן שימול: עד 31 בדצמבר 2013

מיכאל ביטון: וכמה זמן הוא היה?      

מישל בן שימול: הוא היה משנת 80', מ-81' עד 2013

מישל בן שימול:  ב-31 בדצמבר התבקש מנכ"ל מד"א על ידי משרד הבריאות לפתוח את המוקד האזורי

שמואל אביטל: בשנת 81' בזמנו על ידי מוטה גור נפתח חדר מיון בקרית שמונה, באמצעות ובעזרת הרבה מאוד אנשים

שמואל אביטל:  ב-31 בדצמבר 2013 התבקשנו, מנכ"ל מד"א קיבל בקשה לפתוח את המוקד הרפואי, לתת לו שירות והמשכיות כי בית חולים צפת יצא מהעניין ומאוחר יותר, אחרי מספר שנים, 'ביקור רופא' קיבל את המכרז והפעיל את המקום

מיכאל ביטון: אתם הפעלתם באותה מתכונת של חדר מיון?      

שמואל אביטל: אנחנו הפעלנו באותה מתכונת

שמואל אביטל:  אגב, כעובדי ציבור אנחנו יודעים על כמות האנשים ששום דבר לא עוזר אצלם, הם תמיד צריכים להתלונן, הם קיבלו שירות מעל ומעבר דרך מגן דוד, ומגן דוד אמר: למה אני צריך עוד תלונות מהאנשים? זה חלק מהעניין

שמואל אביטל:  אגב, כי אמרו לנו שגם מגן דוד לא רצה לפתוח את זה מפני שכל הכספים שהבטיחו קופות החולים להעביר בעקבות העניין של הפתיחה של המקום הם לא העבירו, מגן דוד אדום לקח על עצמו קרוב לשלוש שנים לממן את המקום הזה בלי אגורה שחוקה אחת לטובת האוכלוסייה, לטובת קרית שמונה

מיכאל ביטון: אז מה הפך אותו לחדר מיון? איזה דברים היו שם שזה באמת היה מיון?      

שמואל אביטל: מה הפך אותו בזמנו לחדר מיון? זה בדיוק העניין, בשנת 81' פתחו את חדר המיון הקדמי בקרית שמונה כאשר כל הפסיליטיז שהיה בחדר המיון היה כאן, היה רופא, היה רנטגן, היה רופא-על, היה רופא כונן מעל הרופא-על, היה כירורג והיה פנימאי ורופא ילדים, כל זה היה ופעל כאן, לכן הוא קיבל את הכותרת של חדר מיון

שמואל אביטל:  ברבות השנים לאט לאט הלכו וירדו, כי הבטיחו תקנים לבית חולים צפת והוא לא קיבל את התקנים או שהוא קיבל את התקנים והשתמש בהם לטובת דברים אחרים

שמואל אביטל:       אני אומר לך את זה מידע אישי כי אני עובד פה מאז, ואני אומר לך את זה גם כי הייתי פעם יושב ראש ועדת הבריאות של העיר, בגלל זה אני מכיר הרבה דברים

שמואל אביטל:  כל מה שקרה כאן, בעקבות כל הסיפור הזה זה הלך ודעך, הלך ודעך כך שהרופא שהחזיק את חדר המיון, אם זה היה דרך בית חולים צפת או אחר כך, הם היו מה שמוגדרים במשרד הבריאות למל"מ, לא מומחה לא מתמחה, משהו לא ברור

שמואל אביטל:  מערכת הבריאות יודעת מה זה למל"מ, זה לא שאנחנו המצאנו מושג חס ושלום לפגוע במישהו

שמואל אביטל:  לא רופא מומחה, לא מתמחה, לא שום דבר, רנטגן הגיע, קיבל שירות, נתנו לו, פה כתוב זה, קופת חולים לכל דבר ועניין

שמואל אביטל:       וכאן התחיל, בגלל הסיפור הזה שזה קופת חולים באו קופות החולים ואמרו: רגע, מה אתם פותחים 24/7? מי שהגיע אליך עכשיו, אתה מבקש ממני טופס 17, מי שהגיע אליך כולה צריך אקמול, אבל בכדי לדלג על התור הענק שיש לו בקופת חולים הוא נהנה להגיע לכאן

שמואל אביטל:  אני לא מוריד חס ושלום מכמות האנשים שהצילו בחדר המיון הזה או במוקד הרפואי הזה, לא מוריד מזה, והצילו, ויילדו ועוד הרבה דברים אחרים, אבל זו ההשתלשלות ואלה הדברים שיש כאן

שמואל אביטל:  אגב, ברגע שהוא נמצא כאן במד"א - - -     

מיכאל ביטון: יש לנו בוועדה מה שנקרא משפט אחרון

מיכאל ביטון:  תגיד לנו משפט אחרון

שמואל אביטל: אני לא רוצה להגיד משפט אחרון, אולי יש לי עוד משפט איתך אחר כך

מיכאל ביטון: אתה אומר הבנתי את הרמז, תודה

קריאה: באוגוסט 1981, זו פעם ראשונה שהעיר קרית שמונה ננטשה, 4,000 קטיושות נפלו כאן

קריאה:  לא סתם הקימו את המיון הזה, זה בעקבות קיץ 81'

מיכאל ביטון: אחד בא לגור בירוחם

מיכאל ביטון:  גיל, יש לי שאלה אליך

מיכאל ביטון:  הסבה של אמבולנס לבן בחצור בלילה היא לא אותה תעלות של אט"ן

גיל: אני לא נכנס לזה, כרגע זה פרויקט נקודתי שאם מחר לא יהיה שם, אם פרמדיק יעזוב את העיר חצור ויעבור לגור בתל אביב הם לא יוכלו להמשיך להפעיל את זה

גיל:  זאת אומרת זה משהו נקודתי שהצלחנו לעשות בזכות - - -     

מיכאל ביטון: אני אגיד לך למה אני חותר, גיל

מיכאל ביטון:  לאור העובדה שהיו פה בממוצע שמונה פינויים בלילה

גיל: לא, סליחה, מישהו פה מטעה בנתונים

גיל:  שמונה אירועים ביממה, מסביב לשעון סך הכול שמונה אירועים

גיל:  זאת אומרת יש במשמרת בוקר שלושה אירועים

מיכאל ביטון: כשאמרת 80% פינויים, זה שישה-שבעה פינויים

גיל: ביממה

מיכאל ביטון: זה בערך שעה וחצי נסיעה ועוד חצי שעה התעסקות בבית חולים, זה שעתיים

מיכאל ביטון:  כפול שש-שבע זה 12 עד 14 שעות

גיל: ביממה ששני הרכבים יעשו את - - -     

מיכאל ביטון: ברור, אבל זה יוצר מצב ש - - -     

גיל: ברשותך, מקרה נט"ן, יש פה מקרה נט"ן אחד במשמרת בתוך שלושה אירועים במשמרת

מישל בן שימול: 6

מישל בן שימול: 6 אירועים ביום, זה נתון שאתה שלחת לי

גיל: ביממה

מישל בן שימול: ביממה

מישל בן שימול:  6

מישל בן שימול: 6, זה לא אחד

גיל: לא, אני לא יודע מה אתה ספרת, אבל יש פה - - -     

מישל בן שימול: אירועי נט"ן

מישל בן שימול:  הנתונים שלכם, אני קורא אותם, אני מקריא מכתב שלכם ממרץ

גיל: תקרא אותו טוב

גיל:  אתה יכול להקריא אותו כדי לא להטעות את האנשים פה

מישל בן שימול: קראתי אותו שבע פעמים

מיכאל ביטון: אבל, מישל, אתה באת לריב עם מד"א?      

מישל בן שימול: לא, אני רוצה לחזק את מד"א, אבל אני רוצה שמד"א יבינו שאני בא לעזור להם ושאנשים פה לא ימותו

גיל: זה לא לחזק, אדוני

מישל בן שימול: כי אני לא מוכן לקבל את המסקנה הנדרשת שמד"א ייתן לי שירות 50% ביום וזהו זה ובשאר הזמן אני צריך לסייע לתושבים

מישל בן שימול:  לא קיים, לא בקרית שמונה

גיל: לא, זה לא מדויק

מישל בן שימול: זה מה שקורה

מיכאל ביטון: תמשיך, גיל

קריאה: גם אם זה 60%, זה לא משנה

גיל: לא, זה משנה, כי הוא מציג פה עובדות לא נכונות

גיל:  יש שמונה אירועים ביממה סך הכול בעיר קרית שמונה לשני הצוותים גם יחד

גיל:  בממוצע

גיל:  שוב, בממוצע, יכול להיות גם באותה משמרת שלושה אירועים, זה יכול לקרות במשמרת מסוימת

מיכאל ביטון: יש פה אמבולנס לבן ואט"ן 24

גיל: נכון

מיכאל ביטון: ולשדרג את הלבן לאט"ן גם הוא?      

גיל: אני לא נכנס כרגע למספרים, לשדרג את הלבן או זה, זה עדיין יהיה שני רכבים במשמרת, זאת אומרת זה לא ישנה הרבה במענים

גיל:  ראש העיר מדבר על רכב נוסף שלישי שיהיה פה בגזרה כנט"ן וייתן מענה טוב יותר

מיכאל ביטון: יש לכם כזה דבר במושבים, שאדם מתנדב על אמבולנס, יש לכם דבר כזה? אדם אחד ממש כונן

גיל: יש לנו

גיל:  אנחנו מחזיקים מאות אמבולנסים כוננים בבתים ברחבי הארץ, אנחנו מחזיקים 550 אופנועים ברחבי הארץ

מיכאל ביטון: כמה בקרית שמונה?      

גיל: יש בקרית שמונה נדמה לי ארבעה אופנועים, דפיברילטור יש בכל – אנחנו מחזיקים היום 1,400 רכבי הצלה סך הכול בארץ, מתוכם רק 400 במשמרת, ב-1,000 האחרים יש בכולם דפיברילטור, יש 550 אופנועים עם דפיברילטורים, יש דפיברילטורים שאנחנו מפזרים, למשל יחד עם מפעל הפיס ודוכני הפיס, יש דפיברילטורים ביחד עם הרשויות המקומיות

מיכאל ביטון: גיל, אתה שבע רצון מהמענה לקרית שמונה?      

גיל: המענה לקרית שמונה הוא מענה טוב, יכול להיות מענה טוב יותר בכל מקום, זה עניין של - - -     

מיכאל ביטון: בעדיפויות שלכם אתם שוקלים לשדרג את המצב?      

גיל: בעדיפויות שלנו, אנחנו הצגנו בזמנו תכנית למשרד הבריאות על חיזוק המענה בפריפריה

גיל:  אם אתה שואל אותי, אם מישהו היה אומר: קח, צ'ק פתוח, ותשים עוד ניידות, אין ספק שהיינו שמים אולי בקיבוץ עמיר טיפול נמרץ שייתן מענה לשני הכיוונים, או במטולה, או בחצור

גיל:  יכול מאוד להיות שאם מישהו היה אומר: תשמע, קח 100 ניידות טיפול נמרץ, שים איפה שאתה תבחר, יכול להיות שאחת מהן הייתה בקרית שמונה

גיל:  אנחנו לא במקום הזה

גיל:       כמו שאנחנו יודעים, התקציב שמושקע בבריאות במדינת ישראל בסוף מוגבל וצריך לזכור דבר אחר, שמד"א הוא גוף שלא ממומן על ידי ממשלת ישראל, מד"א חי מתשלומים עבור שירותים, עבור הפינויים, שקופות החולים משלמות פר פינוי ושהרשויות אמורות להשתתף עבור ניידות טיפול נמרץ

גיל:  עיריית קרית שמונה כבר שנתיים לא משתתפת, לא משלמת, בקצב הזה יהיה לנו קשה להחזיק את הניידות האלה

שבח שטרן: אני מוכרח להעמיד דברים על דיוקם

שבח שטרן:  עיריית קרית שמונה לא משלמת בגלל שיש לה כסף, אלא מסיבות אחרות שזה לא המקום לפרט

גיל: אוקיי, זה פוגע ביכולת שלנו להחזיק את הקיים, אתה רוצה שנחזיק עוד ניידת שאף אחד לא יממן אותה?      מעבר לזה אנחנו הצגנו במהלך הקורונה תכנית שנקראת 'מד"א בקהילה'

גיל:  התכנית הזאת, יחד עם מפעל הפיס רכשנו הרבה מאוד קיטים שלמעשה משדרגים את השירות ומביאים את חדר המיון לתוך הבית של המטופל

גיל:  הפרמדיק בניידת יכול לבצע את כל הבדיקות האפשריות, כולל בדיקות דם, לקבל תשובות, לדבר עם רופא בטלמדיסין, רופא במוקד שלנו המרוחק, ולמעשה לאפשר להשאיר חלק מהמטופלים בבית, לחסוך להם את הנסיעה הארוכה לחדר המיון אם הם גם ככה לא הולכים להתאשפז ולעשות המשך טיפול בקהילות

מיכאל ביטון: עושים את זה?      

גיל: לא עושים את זה בגלל שהממשלה - - -      

מיכאל ביטון: אתם צריכים לשפר את מערכת היחסים שלכם עם קרית שמונה, אולי יש להם כמה שקלים להשתתף בשירות שלכם

מישל בן שימול: צריכים לשפר את הקשרים שלנו עם ממשלת ישראל, אם יש להם כספים לממן את שירותי הרפואה בפריפריה

מישל בן שימול:  זה לא תפקידה של קרית שמונה עם כל הכבוד

מיכאל ביטון: אביחי אמר שאתם לא לא משלמים כי אין לכם כסף

מישל בן שימול: זה לא קשור בכלל, אני אמור לממן את הבריאות של תושבי קרית שמונה?      

מיכאל ביטון: ממש לא

מישל בן שימול: תגדיר את זה ככה בחוק ובאהבה רבה אני אעשה את זה, בשמחה אפילו, אני אעשה את זה טוב אפילו

מיכאל ביטון: לכל הערים בישראל יש עלויות של בריאות

מיכאל ביטון:  הם לא אמורים, אבל זה מה שקורה

קריאה: לא, לא כולם

מישל בן שימול: הם גם לא אמורים לעשות ביטחון

אלי זפרני: מיכאל, אם תעשה סקר בקרית שמונה רוב התושבים מאוד מבסוטים מהשירות של מד"א

אלי זפרני:  הבעיה היא לא עם מד"א

מיכאל ביטון: מנהלת המחוז, משרד הפנים

עמיר פרץ: אני רציתי לשאול, בכל זאת אנחנו נמצאים כאן ואנחנו מדברים רק על שגרה, אבל אי אפשר לשכוח את החירום ואת כל הנושא של רעידות אדמה שנדבר עליו ובכלל הצפון, הגזרה הצפונית, האם לפקטור הזה של החירום אין איזה שהיא תוספת תקציבית או כל דבר אחר שכן אפשר לקחת את זה עד אשר – שלא נגיע לזה, אבל שנתכונן לזה גם?      

גיל: שאלת נכון, זה היה אמור להיות המשפט האחרון שלי

גיל:  מד"א לא ממומן לנושא מוכנות לחירום, לא לרעידות אדמה ולא למוכנות למלחמה

גיל:  אנחנו עושים את המיטב שאנחנו יכולים, ראש העיר הזכיר שיש פה הרבה אמבולנסים בחניה ורק שניים מהם בפעילות, אז חלק נכבד מהאמבולנסים נמצאים בכוננות בבתים גם לאותו אירוע שני ושלישי ורביעי

גיל:  אמנם זה אמבולנס רגיל עם דפיברילטור, לא ניידת טיפול נמרץ, לא תמיד עם פרמדיק, אבל זה אמבולנס שנותן מענה

גיל:       האמבולנסים האלה נותנים מענה גם לאירועי טרור בשגרה, גם חלילה לאירוע מלחמתי מתפרץ וגם במסגרת המוכנוּת שלנו

גיל:  אנחנו מחזיקים 1,400 רכבי הצלה ברחבי הארץ, שאם מסתכלים על שירות אחר בעולם לא צריך להחזיק יותר מ-400 רכבים, זאת אומרת אנחנו מחזיקים מתקציבנו עוד 1,000 אמבולנסים בלי שאף אחד משתתף במימון שלהם כדי לתת מענה חלילה לאותו אירוע, רעידת אדמה או אירועים מלחמתיים

גיל:  אף אחד לא מממן את זה, אף אחד לא משתתף בזה

גיל:  אנחנו פנינו עשרות פעמים לממשלת ישראל

מיכאל ביטון: תודה, גיל, מובן

מיכאל ביטון:  ראש העיר, בבקשה

שבח שטרן: אני רק אגיד במשפט אחד, אם זה לא הובן נכון, אין לנו חצי תלונה על טיב השירות של מד"א

שבח שטרן:  מה שמד"א עושה מד"א יודעת לעשות טוב, אני חושב שגם היחידה בעיר, אבל הכי טוב במדינה

שבח שטרן:  העניין הוא לא על טיב השירות, אלא על כמות השירות, על כמות האמבולנסים שקיימים פה

שבח שטרן:  כשהם מגיעים הם נותנים את השירות הכי טוב, אנחנו מדברים על מקרים שהם לא מגיעים או לא מצליחים להגיע

שבח שטרן:  על זה אנחנו מדברים

מיכאל ביטון: תודה על ההבהרה, חשוב מאוד

מיכאל ביטון:  חבר הכנסת, בבקשה

יונתן מישרקי: תודה רבה

יונתן מישרקי:  אני יוצא פה ברושם שבאמת שני הצדדים פועלים לטובת בריאות הציבור בצורה הכי טובה שיכולה להיות

יונתן מישרקי:  יש פה איזה שהיא מתיחות ואחריות של ראשי הציבור פה בעיר שהם מרגישים שיש להם איזה שהם חוסרים שבאים לידי ביטוי בהצלת חיים מיידית

יונתן מישרקי:  גיל, אני הקשבתי לך בקשב רב, כמו כולם פה, אתם אנשי המקצוע, אתם מבינים בסופו של דבר מה הצורך האמיתי של העיר, בפינוי ובמתן מענה באופן מיידי

יונתן מישרקי:  אם אתם כאנשי מקצוע אומרים לי: תשמע, אנחנו מרוצים, אז זה בסדר, אבל שמעתי קצת בניואנסים לקראת סוף הדברים שלך, שאתה אומר שבסוף זה סדרי עדיפויות, אנחנו בוחנים

יונתן מישרקי:  אני אומר, אולי תעשו חשיבה נוספת פנימית שלכם, תראו את סדרי העדיפויות שלהם האם - - -      

גיל: זה לא תלוי בחשיבה פנימית, אם ממשלת ישראל - - -     

מיכאל ביטון: תשאיר את זה, אל תיתן תשובות, יש מנכ"ל, יש הנהלה

גיל: לא, זאת התשובה

מיכאל ביטון: תחזור עם הבקשה הזאת, אל תיתן תשובה מיד

גיל: ברשותך, מתקציב מד"א אנחנו לא יכולים לממן ניידת טיפול נמרץ נוספת

מיכאל ביטון: אתה אמרת את זה

יונתן מישרקי: לא, דיברתי איתך על שדרוג של אמבולנס

גיל: אנחנו נשמח, אם משרד הבריאות יבחר לממן בחלק מתקציבו תוספת ניידות טיפול נמרץ ממקורות נוספים בארץ, אנחנו נשמח - - -     

מיכאל ביטון: גיל, אמרת את זה, המסר הובן

יונתן מישרקי: חשוב לנו להודות לכם באמת על כל מה שאתם עושים, והצלת חיים זה דבר שהוא ראשון במעלה, הביקור הזה כולו מיועד להצלת חיים בפריפריה ובעיקר בעיר קרית שמונה ואנחנו מודים לכם על הפעילות הזאת

יונתן מישרקי:  תודה רבה לכם

מיכאל ביטון: אני רוצה לסכם את החלק הזה, בסוף היום אנחנו נכנס דיון לסכם את כל מה שהיה פה ואת המשימות

מיכאל ביטון:  עכשיו אני רוצה להגיד לכם את הדבר הבא, אין לנו תחליף למד"א

מיכאל ביטון:  שאף אחד לא יתבלבל, מה שמד"א לא תעשה לא יהיה, במיוחד בפריפריה

מיכאל ביטון:  יש כל מיני ארגונים שטוענים שהם יודעים להיות מד"א, לא ראינו את הדבר הזה, בסוף אנחנו תלויים במד"א

מיכאל ביטון:  אני בדיאלוג עם מד"א שדרגתי את רפואת החירום בירוחם

מיכאל ביטון:  צריך לגייס וצריך להגיע להסכמות

מיכאל ביטון:      אני שומע פה קול ברור שיש לו שני מסרים

מיכאל ביטון:  האחד, כשאתם נותנים שירות אתם נותנים אותו מצוין, חסר להם רציפות והשלמה למצבים של היעדרות האמבולנס של הפרמדיק

מיכאל ביטון:  הפינויים האלה הופכים אותו ללא זמין עבור העיר בסביבות 14-12 שעות, לפי חישוב שלי, כולל זמן עיכוב בבית חולים, כולל זמן נסיעה

מיכאל ביטון:  צריך לחשוב באותן 12 שעות על שדרוג האמבולנס הלבן לטיפול נמרץ ואולי לצדו עוד לבן כונן שמגיע רק כשצריך אותו ואז יש שלושה, אבל שניים מסוג של פרמדיק, לפחות בשעות מסוימות, בניתוח הקריאות ובניתוח העומסים

מיכאל ביטון:      חייבים לשפר את העבודה עם הצבא שיש להם מנגנון אזרחי מהיר לבוא במקומם

מיכאל ביטון:  גיבור פה זה שש דקות נסיעה, אבל אם הוא מסתובב ולא יודע את הכתובת אנחנו בבעיה

מיכאל ביטון:  צריך לעשות, מישל, תרגיל משותף עם מד"א ועם האט"נים של הצבא, שניים-שלושה תרגילים של הקפצה ולראות זמן הגיעה ולראות מהירות ולראות שיש לו GPS ושהוא מגיע בזמן

מיכאל ביטון:       המשימה הזאת תצטרף לדאגה שלנו למרכז לרפואה דחופה

מיכאל ביטון:  שמענו פה שמדינת ישראל ידעה לעשות מיון קדמי בהובלה של בית חולים

מיכאל ביטון:  מדינה ענייה בשנות ה-80 במשבר כלכלי ו-400% אינפלציה עשתה פה מיון קדמי

מיכאל ביטון:  מדינה עשירה עם יתרות תקציביות דרדרה את השירות פה והפכה אותו לתלוי רכישת שירות מחברות פרטיות בלבד

מיכאל ביטון:      זה מה שקרה פה

מיכאל ביטון:  האם מדינת ישראל והאם בגודל השעה של שר בריאות חברתי מסוגל לקבל החלטה היסטורית שהוא דואג ודורש מבית החולים זיו לחזור לכאן ולהפעיל חדר מיון קדמי בתצורה כזאת או אחרת? זה מהפכה

מיכאל ביטון:  עד למהפכה הזאת יש לנו משימות ביניים, שחדר המיון הקדמי לא תיסגר ושתהיה רציפות בשירות

מיכאל ביטון:  שתי המשימות הללו, של אמבולנס פרמדיק נוסף ושל הפעלה רצופה ואולי שדרוג עתידי של חדר המיון הקדמי יהיו מונחים על שולחן הוועדה ואנחנו ביחד, יוני, נבקש מהשר, שאנחנו אוהבים אותו והוא מבין ורגיש, להיכנס לעובי הקורה ופה יש לוחות זמנים קצרים לקידום ופתרון

מיכאל ביטון:       אני רק אומר לכל השותפים כאן, לאנשי משרד הבריאות, לקופות החולים, למד"א, לרשות המקומית, כשיש בעיות אפשר לריב מכות ולא לפתור ואפשר לשבת וכל אחד ייתן קצת ויהיה פתרון יפה

מיכאל ביטון:  כל אחד ייתן כמה מאות אלפי שקלים, זה יוצא מיליונים, אבל זה צריך להגיע להסכמות

מיכאל ביטון:  אני עשיתי דברים כאלה ולכן אני אומר, או שנראה את זה ברוח טובה מהגופים, או שאנחנו נבוא עם הנבוט של הכנסת מול מי שלא עושה את תפקידו, ויפה שעה אחת קודם

מיכאל ביטון:       אזרחי קרית שמונה ראויים לבריאות וזכות היסוד בחיים זה בריאות וקורת גג וחינוך וביטחון אישי ואין סיבה שאזרח במרכז הארץ יקבל בריאות טובה יותר

מיכאל ביטון:  ההערה שלך נכונה, המאבק על שוויון בבריאות בנגב ובגליל לא נולד היום, ואם בזכותנו הוא יבוא, טיפול חירום יציב ושדרוג של שירותי מד"א, היה שווה לבוא היום לקרית שמונה

מיכאל ביטון:  תודה רבה לכולם

יונתן מישרקי: אני רק רוצה להוסיף, כדאי לכם להקשיב למיכאל, הוא מגיע עם ניסיון, הרבה מאוד ניסיון בתחום הפריפריה

יונתן מישרקי:  אני אחדד אותך, מיכאל, אני קיבלתי מידע שמשרד הבריאות, את החלק שלו היחסי עד העברת התקציב הוא משלים בכפוף כמובן לתצוגה של חשבוניות, 550,000 נוספים, והחלקים הנוספים, כמו שאמרתי לך מקודם בדרך לכאן, אנחנו נצטרך לעשות דיון עם שאר הגורמים

מיכאל ביטון: יפה, מעולה, תודה

מיכאל ביטון:           (בהמשך הסיור – המרכז הרפואי החדש)     

שבח שטרן: מענה כמו בצפת, טראומה 24/7, כל ציוד הטראומה - - -      

מיכאל ביטון: זה בהנחה שבית החולים יסכימו ל - - -     

שבח שטרן: כן, אירוע מוחי כנראה הוא לא יוכל לטפל, כי אין לי צנתר מוח, אבל הרבה מהמקרים הוא יוכל לטפל בהם פה ולחסוך את 50 דקות נסיעה לצפת

שבח שטרן:  חוץ מזה שהוא גם אמור לתת רצף 24/7 - - -     

מיכאל ביטון: אי אפשר היה לשתף פעולה עם מד"א ושזה יהיה ביחד?      

שבח שטרן: אני אסביר

שבח שטרן:  הדבר הזה נולד בעצם בגלל המשבר שלנו

שבח שטרן:  הרי רשות מקומית לא אמורה להתעסק בבריאות, הבנתי שאני כל שנה צריך לרוץ אחרי הזנב והלכתי ללמוד מחבר שלנו, בני ביטון בדימונה

שבח שטרן:  ראש עיריית דימונה הקים מרכז רפואי של עיריית דימונה

מיכאל ביטון: מאיר כהן הקים

שבח שטרן: מאיר התחיל, נכון, אתה צודק, אבל בני הפעיל אותו

מיכאל ביטון: הוא גם בנה, אבל הקומה השנייה - - -      

שבח שטרן: אני חושב שבני חנך אותו ואז הוסיף את הדיאליזה

מיכאל ביטון: לא, קרן מיראז בנתה את זה

שבח שטרן: את התרומה

שבח שטרן:  אצלי זה JNF

מיכאל ביטון: זה גם פעל שם ואחרי זה בונים קומה שנייה שם

שבח שטרן: הלכתי ללמוד מהם

שבח שטרן:  בכל מקרה שם העירייה מפעילה את המרכז

שבח שטרן:  הלכתי לבדוק איך הוא עושה אותו

שבח שטרן:  המרכז שלו בנוי בשתי דרכים, יש לו את הרפואה הדחופה, שזה הפסדי תמיד, בגלל כמות הפינויים, שמעת את המספרים, הפסדי, ויש לו על יד זה מכון דיאליזה שמכניס לו את הפרטי

שבח שטרן:  לקחתי את אותו מודל עסקי ובנינו עם תרומה של JNF, של ה-Jewish National Fund, חלק מהתרומה, יש לי כרגע 16 מיליון, העלות של זה היא 26, חסר לי עוד 12 לבנות אותו

שבח שטרן:       המקום הזה בחלקו, כבר עשיתי RFI לפני לקופות החולים, להבין כמה מטר הם צריכים וכמה הם ישלמו שכירות

שבח שטרן:  עשיתי מכרז, כללית זכתה במכרז, זאת אומרת כללית אמורה להפעיל פה חלק, שזה כולל את המרפאה למשפחה, רפואת מומחים קהילתית, שהם אמורים להחזיק פה ולשלם שכירות, הכסף של השכירות יאפשר לי את ההפעלה של ה-24/7

שבח שטרן:  בגדול אמור להיות פה מוקד רפואה דחופה 24/7 עם חדר טראומה מאויש 24/7 עם רופא, פרמדיק ואחות

שבח שטרן:  אמור להיות פה מוקד מיון רפואי, ממוגרפיה, מקום לרנטגן, CT ו-MRI, שזה כל שבוע באה ניידת, היא נכנסת מובנית עם מרפאה מסודרת והקרון עושה כל שבוע, פעם זה רנטגן, פעם זה CT ופעם זה MRI, אמורה להיות פה יחידת שד, מכון פיזיותרפיה, מרפאת מומחים קהילתית וטיפת חלב

שבח שטרן:       כל הקומפלקס הזה ביחד עולה 28 מיליון, יש לנו כרגע 16 שגייסנו מה- Jewish National Fund

שבח שטרן:  אני צריך עוד 12 מיליון כדי לבנות אותו וכמובן אחרי שהוא נבנה התכנית הכלכלית שלו בנויה בצורה כזו שחמש או שש שנים אני צריך עוד עזרה להפעיל אותו כמו שהיום 'ביקור רופא', ואחרי חמש-שש שנים הוא יכול לעמוד בכוחות עצמו ואז אני לא אצטרך יותר לא החלטת ממשלה ולא שום דבר

שבח שטרן:  אבל בשביל זה אנחנו צריכים עזרה לשבע-שמונה השנים הבאות, לבינוי ולהפעלה

מיכאל ביטון: והמדינה הולכת איתך להחלטת ממשלה נוספת על קרית שמונה?      

שבח שטרן: כל פעם שהתחלתי לרוץ עם כל משרדי הממשלה לתכנון החלטה התפזרו לי לבחירות, אני מקווה שעכשיו אני אצליח לאחד את כולם מחדש

יונתן מישרקי: כמה היציבות השלטונית היא הכרחית פה במדינה

מיכאל ביטון: רק שיהיה להם זמן בשבילך עם הרפורמות המשפטיות

שבח שטרן: אתה צודק, ואנחנו צריכים את זה אתמול כי אנחנו מדברים על הכנת תקציב מדינה לקראת מאי

יונתן מישרקי: תגיד לי, שאר הרשויות שאמורות ליהנות מהמפעל המדהים הזה - - -     

שבח שטרן: הן לא משתתפות

שבח שטרן:  לצערי אני יכול להגיד לך שכבר היום יותר מ-70% מה - - -      

מיכאל ביטון: יש לכם אשכול אזורי?      

שבח שטרן: יש אשכול, הנתונים מוכרים באשכול

מיכאל ביטון: למה אי אפשר לשתף פעולה באשכול?      

שבח שטרן: אני יכול להגיד לך שלפני שאני נבחרתי ב-2018 פרסמו את המכרז ל'ביקור רופא' ודיברו על הפעלה 24/7 האשכול עשה מסיבת עיתונאים מאוד יפה, הכריזו שכל הרשויות ביחד יישאו בנטל של ההפעלה

שבח שטרן:  בפועל התחלפו גם ראשי הרשויות שהרכיבו את האשכול, מאז החלטה רשמית אין, כסף אין ואף אחד לא משתתף פה

מיכאל ביטון: זו דוגמה לשיתוף פעולה אזורי

שבח שטרן: אף אחד לא משתתף, למרות ש-70% מהפונים היום ל'ביקור רופא' ולמרכז פה הם לא תושבי קרית שמונה, רק 30% מהפניות הם תושבי קרית שמונה

שבח שטרן:           (בהמשך הסיור – שפרינצק)

מיכאל ביטון: תמונת מצב עירונית, כולל הבתים שהיו בסיכון, הפינויים, מה עשתה העירייה, איזה עזרה היא קיבלה או לא קיבלה מהממשלה, ואחרי זה תמונה ממשלתית

מיכאל ביטון:  בבקשה

שבח שטרן: קודם כל לפני חודש-חודש וחצי היה פה סקר אחרון של פיקוד העורף, הסקר שכלל על העיר קרית שמונה, גם למיגון טילים וגם לרעש

שבח שטרן:  לפי הסקר הזה יש לנו 428 מבנים שלא יעמדו ברעד, זה המספר

מיכאל ביטון: כשאומרים מבנים זה כולל גם בית פרטי?      

שבח שטרן: לא, מה שנסקר זה כל העיר, אבל מה שאנחנו מדברים כרגע, על 428, הם לא צמודי קרקע

שבח שטרן:  צמודי קרקע לא נבנו בשנות ה-80, הם נבנו אחר כך

מיכאל ביטון: יש לך פה 400 מבנים משותפים בקרית שמונה?      

שבח שטרן: יותר מ-400, יש 400 בסיכון, 428 בסיכון

מיכאל ביטון: וואו

קריאה: מה וואו? בבית שאן יש למעלה מ-600

שבח שטרן: לא בבית שאן, בטבריה, אבל בטבריה גם יש 40,000 איש ופה 25,000 איש

שבח שטרן:  אני לא עושה תחרות עם אף אחד על כמות ההרוגים והפצועים, תאמין לי

מיכאל ביטון: כמה מתוך הבניינים של ה-400 היו דיור ציבורי או עדיין דיור ציבורי?      

שבח שטרן: רובם עם דיור ציבורי, השאלה היא לא כמה מתוכם, השאלה איזה אחוז הוא מעל 50% דיור ציבורי, כי המדינה מתעסקת רק ב-50% דיור ציבורי

שבח שטרן:  מה שקורה זה שעמידר הרבה פעמים מתקשרת לאותם דיירים, מציעה להם לרכוש את הדירה בסכום מופחת אחרי שהם היו כמה שנים בדירה

שבח שטרן:  לא אומרים להם שהמבנה לא עומד ברעידות אדמה, לא אומרים להם במקרים מסוימים שהמבנה מסוכן

מיכאל ביטון: תיאורטית, דייר עמידר בונה בניין - - -      

שבח שטרן: אתה תראה דייר עמידר שהציעו לה לקנות את הבית, יום למחרת פינו אותה ואמרו לה שהיא לא זכאית לדירה כי עכשיו את בעלת דירה

יונתן מישרקי: להזכירך רק שהחוק הזה פג תוקף

מיכאל ביטון: כן, חוק המכר

שבח שטרן: ולפני שהוא פג תוקף זה בדיוק מה שהם עשו, הם נכנסו לאטרף, הרימו טלפון לכל בעלי עמידר, אמרו להם: בואו תרכשו את הדירות, וזה מה שקרה לנו, יום למחרת דיירת קנתה בניין, קצת אחרי זה היא קיבלה צו פינוי מבנה מסוכן, שעומד לקרוס לה על הראש, אף אחד לא אמר לה שהוא מסוכן ואחר כך גם לא עזרו לה

מיכאל ביטון: זו אחת מהעילות לתביעה ייצוגית מטורפת, כי אתה מכרת נכס בלי אופק לקיום הנכס

שבח שטרן: בדיוק מגיע נציג עמידר

מיכאל ביטון: העובדים של עמידר לא רוצים לדבר? עובדי השטח של עמידר הם לא הבעיה

שבח שטרן: אם אנחנו באמת מדברים על זה, נחזור, 428 מבנים נמצאים בסיכון, לא סתם בחרתי להתחיל את הביקור של הוועדה דווקא באזור הזה

שבח שטרן:  יש מקומות שנראים אפילו יותר רע מהאזור הזה, אבל האזור הזה זו שכונה שבנתה אותה המדינה, בין השיכונים הראשונים שנבנו בקרית שמונה, רחוב שפרינצק, שהמדינה בנתה אותו על קו העתק פעיל, זאת אומרת יום יום הבניינים פה זזים גם בלי רעידת אדמה

שבח שטרן:       אתה רואה כרגע את הצד הזה של הפינה, תיכף בני ירחיב על זה, זה גם איזה שהוא יצור כלאיים שלקח לנו המון המון זמן לייצר בגלל החד"בים

שבח שטרן:  אתה רואה כאן, זה חדר ביטחון שהיה לא תקני ועכשיו במסגרת החיזוק הזה אנחנו הופכים הכול לממ"ד תקני, אבל כמו שאתה מבין, הבניין לא משתנה, הוא נשאר עדיין אותו מבנה רקוב שנבנה בשנות ה-60 וה-70

שבח שטרן:  עשינו לו איזה כיסוי יפה מבחוץ, שאמור להחזיק אותו יותר חזק ברעידות אדמה וטילים, אבל הכי חשוב, לא שיניתי את תמהיל האוכלוסייה, נשארו פה חבר'ה בני 70, 80, בלי ועד בית

מיכאל ביטון: והיסודות, מה עבודות?      

שבח שטרן: את החיזוק עושים, אבל יום אחרי החיזוק הזה, יעשו להם פה גינה מאוד יפה וגינון מאוד יפה ושעתיים אחר כך לא יהיה ועד בית שיוכל להחזיק את הגינה הזו ולא יהיה מי ש - - -     

מיכאל ביטון: זה תלוי בך גם, אני מתחזק את כל הבניינים

שבח שטרן: אוה, אתה צריך חוק עזר בשביל זה

מיכאל ביטון: לא, שום חוק עזר, עשיתי את זה בלי לשאול אף אחד

שבח שטרן: זה אני לא יודע לעשות

שבח שטרן:  יש פה ממונת מחוז, אם היא תאשר לי לעשות, בכסף ציבורי לנקות שטח משותף פרטי אני אשמח

מיכאל ביטון: אתה לא הראשון

שבח שטרן: ניסיתי

מיכאל ביטון: סליחה, קודם כל המדינה, זה כסף ציבורי - - -     

קריאה: יש אפשרות שאתה תיכנס ואז הם ישלמו לך את זה

מיכאל ביטון: לא, הוא לא צריך שום דבר

מיכאל ביטון:  המדינה שמה פה כסף ציבורי על בית פרטי, אתה לא הראשון

מיכאל ביטון:  מה שהמדינה יכולה אתה גם יכול

קריאה: אין בכלל כסף

מיכאל ביטון: לא צריך כסף

מיכאל ביטון:  זה פרויקט שצריך לעלות לו 200,000 שקל

מיכאל ביטון:  אבל תדע לך, אני לא הייתי משפץ בלוק אם לא הייתי מתחזק אותו

מיכאל ביטון:  זה בושה וחרפה, אין דבר כזה

שבח שטרן: אתה צודק במאה אחוז, אבל כשנמצאים על קו העתק פעיל וכשיש לי פה כל כך הרבה אוכלוסייה יום יום תחת סיכון שהגג הזה יכול ליפול להם על הראש בשלב מסוים, תיכף תראה בקצה השני, כבר פיניתי אותם בלי רעידת אדמה, מבנה מסוכן, אני צריך להציל חיים קודם כל

מיכאל ביטון: אבל, אביחי, אנחנו מדברים על תפוחים או תפוזים? אנחנו צריכים פה לשים פה ממ"ד ואני הבאתי את הכסף למגן לצפון

שבח שטרן: חד משמעית, אבל צריך קודם כל שאנשים יחיו

מיכאל ביטון: ואני חיברתי את משרד השיכון ואמרתי במקום 100,000 שקל ממ"ד בואו נעשה גם יסודות לקרקע ונלך ביחד

מיכאל ביטון:  אנחנו עושים פה מהלך שאין בשום מקום במדינה, זה פרויקט חדשני שבו מיגון הבית משמש גם להחזקה לרעידת אדמה

מיכאל ביטון:  זה דבר נדיר שאתה מקבל, אבל להגיד לי שזה לא יתוחזק אחר כך זה בושה וחרפה לעיר

מיכאל ביטון:  אתה לא משפץ בניין אם אתה לא יודע לתחזק אותו

מיכאל ביטון:  איך עושים את זה? נדבר, ויש כסף גם ממשלתי

מיכאל ביטון:  תאמין לי, הבאתי בסוף 12 מיליון שקל ממשרד הסביבה לפאנלים סולריים, לחיסכון של מיליון שקל

שבח שטרן: לא הצלחתי לממש את זה, הבאתי גם אני פרויקט שפ"פים, לצערי לא שחררו לי את הכסף

מיכאל ביטון: לא משנה, הבאתי מיליון שקל רווחים וכל זה הולך לתחזוקת מבנים משותפים

מיכאל ביטון:  היועצים המשפטיים שאומרים לך שאתה לא יכול לעזור למישהו לתחזק בית פרטי הוא נוכל, כי המדינה נכנסת לבתים פרטיים בשני מסלולים, במסלול של עז"ב, עשה זאת בעצמך, של דירות שנרכשו - - -     

קריאה: רגע, מדובר בראש עיר ירוחם שמכיר פרפקט שיקום שכונות

שבח שטרן: שמה קרה לשיקום שכונות חברתי?      

קריאה: לא רוצה להגיד, אבל הוא יודע

שבח שטרן: אין, לא קיים

שבח שטרן:  אתה צודק, מיכאלה, היה, היום לא קיים שיקום שכונות חברתי, בוטל

מיכאל ביטון: אתה צריך להגיע למצב שבלוק ששיפצת מתוחזק

מיכאל ביטון:  אני היום בירוחם יש לי 60 בלוקים ב-100% תחזוקה

שבח שטרן: היום כבר לא, כי ביטלו את שיקום שכונות, לצערי

מיכאל ביטון: אין ביטלו, אתה יכול לתחזק בלוק - - -      

שבח שטרן: יגידו לך חבריי ממשרד השיכון

מיכאל ביטון: אסור לשפץ בניין שלא מתחזקים אותו

מיכאל ביטון:  אם זה היה תלוי בי לא הייתי משפץ לך כלום

מיכאל ביטון:  אסור לשפץ בניין שלא עובר תחזוקה, זה בושה למדינה

מיכאל ביטון:  לשים מיליון, שניים, שלושה על בניין ואין את ה-50,000 שקל לתחזוקה של גינה וחדר מדרגות ותאורת מדרגות זה בושה למדינה, אבל זה דיון שנשים אותו בצד

מיכאל ביטון:  אנחנו עכשיו עוסקים ברעידת אדמה ובפיילוט המיוחד כאן, אז תסבירו לנו את הפיילוט, כמה כסף מיועד לקרי שמונה, כמה מבנים בפיילוט, מה הפעולות שנעשות, מה העלות ליחידת דיור

מיכאל ביטון:  בבקשה

יוסי פלד: אני יוסי חדד, אנחנו מכירים מהעבר, גם בהיותך יושב ראש הצגתי בפניך את תמונת המצב

יוסי פלד:  מבחינת חיזוקים אני חושב שאנחנו חייבים, כמו שאמרת, להכניס יד לכיס ולהתחיל לנוע קדימה

יוסי פלד:  אנחנו נמצאים בקרית שמונה, אמר פה ראש העיר, יש פה למעלה מ-400 בניינים שחייבים כאן חיזוק

יוסי פלד:  אנחנו כמשרד הבינוי והשיכון כרגע עושים אך ורק דירות דיור ציבורי

יוסי פלד:  שם הדירקטיבה וההנחיות של השר והמנכ"ל וגם הנוכחים, שם אנחנו עוסקים

יוסי פלד:       מבחינת תכנית עבודה, יש פה תכנית עבודה שנבנתה עוד בתקופה שהיית ראש עיר וגם שר וגם חבר כנסת, אנחנו מדברים על שיקום שכונות חוזר, חצי מיליון שקל שהמדינה תקצבה לכלל היישובים שנמצאים בנגב-גליל, בפריפריה

יוסי פלד:  חלק מהתקציבים הלכו לשיקום שכונות חוזר, כמו שנאמר פה על ידי ראש העיר, חלקם הגדול תוקצב לצורך חיזוק מבנים

יוסי פלד:  אני מדבר כרגע על קרית שמונה, אנחנו מדברים פה על שילוב, אפשר להגיד שזה שילוב מנצח, יש פה גם נציג של פיקוד העורף, יש פה נציגי עמידר, מהמהנדס והמפקח וכיוצא בזה, יש פה את מנהל האגף שמוביל את הנושא כבר עשרות שנים, לצורך העניין, ניתן לו להרחיב בשלב יותר מאוחר

יוסי פלד:       מה שחשוב להבין זה דבר אחד, חבר הכנסת מיכאל, יש פה נושא שאתה ציינת אותו, אנחנו נכנסים פה לשלב של חיזוקים

יוסי פלד:  אנחנו בפיילוט עם פיקוד העורף אך ורק על שלושה בניינים בלבד, שזה אומר חיזוק פלוס מיגון, בנוסף לזה אנחנו פה משתלבים גם עם התחדשות עירונית

יוסי פלד:  בגלל הבעייתיות שמוכרת לכולם, יש פה חוסר כדאיות כלכלית, לכן אנחנו לא מתחילים תכנית ללא מעורבות של התחדשות עירונית פה על מנת שהתמונה תהיה ברורה

יוסי פלד:  יכול להיות שהם ייכנסו פה לבניינים מסוימים שאנחנו כן תכננו לבצע חיזוקים והם יקבלו את הנושא של התחדשות עירונית

יוסי פלד:      אבל אנחנו מבינים שרעידת אדמה, השאלה היא לא אם היא תקרה או לא תקרה, היא תקרה, השאלה מתי, לכן אני יוצא מנקודת הנחה, כרגע סדר היום, נושא של החיזוקים נמצא במשרד הבינוי והשיכון כבר כמה שנים, ציינתי את זה

יוסי פלד:  בשנת עבודה 2022 הוחלט במשרד הבינוי והשיכון להקים אגף שיעסוק אך ורק בחיזוקים, לכן סגרנו את שיקום שכונות חוזר ואנחנו עוסקים כרגע אך ורק בחיזוקים

יוסי פלד:  שוב אני מציין, ואני אסגור סוגריים, אנחנו עוסקים אך ורק בעשרת היישובים שנמצאים בשבר הסורי אפריקאי בלבד, כלומר קרית שמונה בואך אילת בלבד

קריאה: תשעה מהם כאן, תשעה מהם בצפון

מיכאל ביטון: תגיד את העשרה

שבח שטרן: קרית שמונה, טבריה, צפת, ראש פינה, חצור, עפולה, מגדל העמק, קצרין

יוסי פלד: אני אתחיל עוד פעם, על מנת שיהיה ברור, קרית שמונה, חצור, צפת, ראש פינה, טבריה, קצרין, מגדל העמק, עפולה, בית שאן ואילת

יוסי פלד:  אלה עשרת היישובים

יוסי פלד:  ראש פינה, אין רוב לדיור ציבורי, לכן אנחנו לא נכנסים לשם

מיכאל ביטון: אין רוב דיור, אבל בראש פינה יש ארבעה בלוקים - - -      

יוסי פלד: ודאי, גם ברמת ישי יש וגם במנחמיה יש, אבל אין רוב דיור ציבורי, לכן אנחנו לא שם

קריאה: הוא צודק, זה בדיוק ארבעה בניינים שמסומנים בראש פינה, זה ארבעה בלוקים, הוא צודק

יוסי פלד: אני שמח מאוד שאנחנו נמצאים בתקופה שהיא ברורה לכולם שצריך לחזק את הבניינים

מיכאל ביטון: יוסי, נגמרו ההקדמות, מה הפרויקט? דברו תכלס

בני תמים: אנחנו נמצאים כרגע ליד פרויקט שמורכב מכמה שלבים

בני תמים:  השלב הראשון שאנחנו רואים זה הבניין שאנחנו רואים כאן, שפרינצק 3

בני תמים:  זה בניין שהכנסנו אותו לפיילוט עם פיקוד העורף

מיכאל ביטון: אם אתה קרוי על שם יושב ראש כנסת אתה מקבל חיזוק

קריאה: יושב ראש הכנסת הראשון

בני תמים: אנחנו מדברים על פיילוט

בני תמים:  כאשר אנחנו בחנו יחד עם פיקוד העורף מה אנחנו עושים בקרית שמונה מצאנו כמה טיפוסים של מבנים שיש בהם חדרי ביטחון

בני תמים:  חדרי הביטחון לא נותנים מענה, לא למיגון ולא לחיזוק של המבנה

מיכאל ביטון: מתי הם נבנו?     

בני תמים: הם נבנו בהתחלת שנות ה-70

מיכאל ביטון: כתוספת למבנה?      

בני תמים: כתוספת מבנה כדי לתת מיגון נגד פגיעה של קטיושות

קריאה: מרוב שהם לא תקניים הם מסכנים את הבניין עצמו

שבח שטרן: לא רק שהם לא מספקים את ההגנה שלשמה הם נבנו, הרבה פעמים הם מהווים מעמסה על הבניין הישן

בני תמים: אני תיכף אסביר גם את הנושא הזה

בני תמים:  אנחנו מדברים על חדרי ביטחון שבחנו ומצאנו שלושה טיפוסים

בני תמים:  טיפוס אחד שאנחנו נוכל לחזק אותו ולהפוך אותו לממ"ד תקני יחד עם פיקוד העורף, אחרי שלקחנו את חדר הביטחון, עיבינו אותו, לא שיפור מיגון

בני תמים:  אני רוצה לציין, זה לא שיפור מיגון, זה ממ"ד תקני לחלוטין

בני תמים:  לקחנו חדר ביטחון והפכנו אותו לממ"ד תקני, אנחנו גם נוכל להיכנס ולראות חדר ביטחון כזה שהפך להיות ממ"ד

קריאה: הרסתם ובניתם?      

בני תמים: לא הרסנו, תיכף נהיה שם ואני אדבר

בני תמים:  לקחנו את המבנה, עיבינו אותו, חתכנו, הכנסנו, התאמנו אותו, הכנסנו חלון הדף, הכנסנו חלון של איטום

בני תמים:  שמנו גם יחידה שמתאימה לממ"ד, בייביסיטר וכל מה שצריך, הממ"ד הוא ממ"ד תקני לחלוטין

בני תמים:  ממש ממש תקני, לא משחק ולא כלום

אברהם יחזקאל: חדר הביטחון, למרות שהוא לא נותן מענה תקני בסטנדרטים של היום כן יש לו איזה שהם אלמנטים מבניים שצריך לקחת בחשבון, בגלל זה בחרנו דווקא אותו

בני תמים: אבל אני רוצה לומר דבר שטל אמרה, ואני אסביר אותו

בני תמים:  כאשר מבחינת מיגון זה נכון, מבחינת חיזוק נגד רעידות אדמה זה לא נכון כי היחידה הזו שעובדת עצמאית בזמן רעידת אדמה יכולה להתנגש עם המבנה הקיים ולרסק אחד את השני

בני תמים:  ולכן אם אנחנו מדברים על מיגון ועל חיזוק, וכרגע אנחנו מתמודדים בנושא של רעידת אדמה, אנחנו מדברים על זה שצריך לקחת את חדר הביטחון הזה, לחזק אותו, למגן אותו, להפוך אותו לממ"ד תקני

בני תמים:       המצב השני שיש לנו חדרי ביטחון שאי אפשר להציל אותם, לכן צריך להרוס אותם ולבנות מחדש ממ"דים, במקום לעבות מצב קיים

בני תמים:  המצב השלישי זה מבנים שאין להם לא ממ"ד ולא חדר ביטחון ושם אנחנו נצטרך להתחיל מהתחלה ובמהלך החיזוק גם לבנות ממ"ד

בני תמים:  כל התהליך הזה נעשה יחד עם פיקוד העורף, אנחנו מביאים את תקציבי החיזוק, פיקוד העורף מביא את תקציבי המיגון

מיכאל ביטון: כמה ליחידה? אנחנו מביאים ממשרד הביטחון, לא?      

בני תמים: לא

בני תמים:  תיכף אני אסביר

בני תמים:  משרד הביטחון העביר לנו שנתיים כשבעה מיליון שקל בשביל הפיילוט הזה, זה פיילוט שאנחנו לא ידענו כמה הוא יעלה

בני תמים:  אחרי שעשינו בדיקה ועכשיו אנחנו לקראת הסוף, העבודה מתבצעת על ידי חברת עמידר, מהנדס המחוז נמצא כאן, מנהל הפרויקטים נמצא כאן ויש לנו גם מפקחים, אנחנו הגענו למצב שעלות של חיזוק ומיגון של יחידת דיור כאן מגיעה לכ-253,000 שקלים כאשר כ-150,000 שקל זה להפוך חדר ביטחון לממ"ד ועוד מעל 90,000 שקלים זה לחזק את המבנים נגד רעידות אדמה

בני תמים:       כאשר אנחנו הופכים חדר ביטחון לממ"ד אנחנו גם מחזקים את הממ"ד עצמו, אנחנו מגיעים ליסודות, אנחנו מחזקים את יסודות הממ"ד, מחברים את הממ"ד למבנה הקיים ובעצם הממ"ד הופך להיות עוגן מאוד מאוד חזק שאליו מחברים את המבנה עצמו, כך שאם תהיה רעידת אדמה המבנה לא יקרוס והאנשים יינצלו

קריאה: כמה דירות יש בפיילוט הזה?      

בני תמים: 54 דירות, שלושה בניינים של 18 יחידות דיור כל מבנה

מיכאל ביטון: כמה משרד הביטחון שם על יחידה?      

בני תמים: משרד הביטחון ישים 150,000 ₪

מיכאל ביטון: ואתם 90 או 100?      

בני תמים: נכון

מיכאל ביטון: כמה עולה לבנות ממ"ד חדש בלי לחזק את הקיים?      

בני תמים: ממ"ד חדש עולה כ-160,000 ₪ בלי מע"מ

מיכאל ביטון: זה אותו מחיר

בני תמים: כמעט אותו מחיר, אבל צריך לקחת בחשבון מה נכון לעשות

בני תמים:  יש מקומות, כאן לדוגמה, לא יכולנו להשאיר את חדר הביטחון ולתקוע פה ממ"ד, איפה תתקע אותו? נכון שנכון לבוא להגיד בוא נהרוס, בוא נבנה, בוא נוסיף ממ"ד, כי כשאתה מוסיף ממ"ד אתה גם משפר לאנשים את איכות החיים שלהם, אתה נותן להם עוד חדר, אבל אין איפה לשתול אותו

מיכאל ביטון: יש מעלית בתכנית הזאת?      

בני תמים: לא, אין מעלית

מיכאל ביטון: תכנון למעלית?      

קריאה: אין מעלית, אין מרפסות, אין חניה, אין שיקום של חדר מדרגות

קריאה: חדר מדרגות יש

קריאה: זה לא תמ"א 38

מיכאל ביטון: יש לי שאלה, ה-250,000 שקל העלה לא היו יכולים להיות מנוף להתחדשות עירונית, הפער הכלכלי?      

בני תמים: ה-250,000 שקל האלה היום יכולים להיות מנוף כלכלי ויש לנו את ההתחדשות העירונית ביעקב מלול, ששם ה-250,000 שקל האלה הופכים להיות מנוף

מיכאל ביטון: עושים מכרז, מה הוא מוכן לתת תמורת קבלה של 250,000 שקל

בני תמים: לא, 250,000 שקל הופך את זה לכלכלי

מיכאל ביטון: זה כלכלי

מיכאל ביטון:  אבל במכרז, זה לחברות פרטיות, ההצעה תהיה: קיבלתי מכם 250,000 מה אני נותן? כמה יחידות, מעלית, מה הוא נותן?      

בני תמים: לא, אנחנו מדברים על פינוי בינוי

מיכאל ביטון: מורידים הכול?      

בני תמים: מורידים 59 יחידות, מקבלים 160

מיכאל ביטון: והוא מקבל את הכסף הזה?      

בני תמים: הוא יקבל 59 כפול 250

מיכאל ביטון: מה שהיה עולה לך פה אתה נותן לו, אבל זה שדרג את הבניין באופן דרמטי

מיכאל ביטון:  אז אתם מפסיקים לעשות את הפרויקט הזה?      

בני תמים: לא, גם צריך לזכור דבר אחד - - -     

שבח שטרן: אני אסביר

שבח שטרן:  זה לא במקום, הדברים נעשים במקביל

שבח שטרן:  כשיש לי 428 מבנים מסוכנים, ממוצע של התחדשות כזו של פינוי בנוי בעשר שנים, אם אני עושה עשר שנים – גם חשוב להגיד, ביעקב מלול זה פיילוט ראשון בישראל, זה ארבע שנים, זה הרבה שיער לבן שלקח לי בכלל להצליח לעשות אותו ואנחנו עוד לא יודעים אם הוא יצליח - - -     

מיכאל ביטון: יצליח, יצליח

שבח שטרן: אבל בוא נגיד שזה היה ארבע שנים של מאבק קשה כדי לשכנע את המדינה לעשות פיילוט ראשון כזה, במקרה של יעקב מלול, אתה צודק, היה יותר זול באמת להוריד ולבנות מחדש, יש על יד זה גם שטח ירוק, בית ספר שממשרד החינוך אני מקבל לחיזוק מבני ציבור של בתי ספר

שבח שטרן:  אז להציב את הכסף של משרד הכסף עם הכסף של מגן הצפון ועם משרד השיכון ביחד ולארגן שם במקום 60 יחידות שיש היום ל-210 שיש היום? נכון, שם היה מושלם

שבח שטרן:  זה הכי טוב לגלח, לתת ליזם את הדלתא כמו שאתה אומר והוא עושה את הכול חדש מאפס

שבח שטרן:  פה למשל לא הייתי מגיע לכדאיות כזו

שבח שטרן:  א', לא הייתה לי קרקע להשלים ליזם, ואז כנראה - - -     

מיכאל ביטון: הוא מקבל קרקע משלימה שם?      

שבח שטרן: לא, אבל בגלל שיש לי על ידו את בית ספר עוזיאל אני משתמש בו

מיכאל ביטון: באדמה הקיימת הוא יכול להוסיף - - -     

שבח שטרן: אני אסביר, יש לי אדמה חומה, בחום - - -      

מיכאל ביטון: אבל היום המינהל – יש פה נציג של המינהל בדיון הזה?      

שבח שטרן: אני אסביר לך

שבח שטרן:  אני נתתי לו להשתמש בחום בבוקר כבית ספר, אחר הצהריים זה משמש את הקהילה

מיכאל ביטון: לא, המינהל מתחיל לדבר על קרקע משלימה

שבח שטרן: לצערי הוא עוד רחוק משם ולכן מה שהצלחנו לעשות ביעקב מלול זה בגלל שזה היה שטח חום, שהוא בית ספר, ואמרתי לו שחיזוק בית הספר זה בעצם לעשות מנגנון כזה, שבית הספר יישאר בית ספר, בבוקר הוא יהיה בית ספר, אחרי צהריים השערים של בית הספר ייסגרו, ייפתחו השערים לקהילה והוא יהיה בעצם כמו מתנ"ס לכל הקהילה

שבח שטרן:  אלה צ'ופרים כאלה, צ'ופרים במרכאות שיכולתי להוסיף ליזם שיבוא לשם ולייצר לו את הכדאיות

שבח שטרן:  אתה יכול לעשות את זה בכל מקום

מיכאל ביטון: כלומר שיש בניינים שתיאלץ לפעול ככה - - -     

שבח שטרן: ככה, כדי להציל חיים

שבח שטרן:  העדיפות שלי היא לגלח, אתה צודק

מיכאל ביטון: אם כבר עשינו את זה למה לא עשינו מעלית לפחות? כמה זה מייקר המעלית? 10,000 שקל אולי

מיכאל ביטון:  30 יחידות פה?      

בני תמים: 18

בני תמים:  כאן אנחנו נצטרך לכל כניסה מעלית, יש פה שלוש כניסות

בני תמים:  דבר נוסף, אחת הבעיות הקשות שיש כאן זה הנושא של תחזוקה של מעלית

בני תמים:  אנשים פה לא משלמים חשמל לחדר המדרגות

בני תמים:  כאשר תהיה פה מעלית, ובוא נניח שהכסף של עלות של הקמת מעלית זה לא העניין, ההחזקה של זה וההפעלה השוטפת תהיה - - -     

מיכאל ביטון: כן, אבל הייתם צריכים לדאוג לזה

בני תמים: איך?      

מיכאל ביטון: א', אפשר לקנות מהמפעיל מעלית עם עשר שנות החזקה, אפשר לשלם לו

בני תמים: זה לא עניין של כסף, השאלה אם זה מקום - - -     

מיכאל ביטון: אבל אפשר חמש שנות החזקה ושם לייצר מנגנון קהילתי

בני תמים: השאלה אם זה נכון לתת לאנשים מעלית - - -     

מיכאל ביטון: אבל להיכנס פה עם בטון פעם בחיים ופתאום לעשות עוד פיר למעלית ובתכנון האדריכלי היה צריך לתת פה את הדעת, יש פה קשישים, איך הם יעלו לקומה שלישית?      

טל עוזיאל: יש דבר נוסף שצריך להבין, זה מה שאמרתי קודם, שאין תוספות מעבר לחיזוק, זה בגלל שהמבנה הוא מאוד מאוד ישן ובנוי בגיאומטריה מסוימת ועל מגרש מאוד קטן

טל עוזיאל:  בהרבה מקומות אין אפשרות לשים מעלית, אין תשתית שתישא את המעלית הזאת כי המעלית - - -      

מיכאל ביטון: עושים פיר בטון, בונים פיר

קריאה: לא, פה אי אפשר להכניס

קריאה:  גם אם תרצה מאוד אי אפשר

עמיר פרץ: אין ולא צריך לעשות את זה, צרך לחשוב על הרעיונות של פינוי בינוי, של התחדשות עירונית

עמיר פרץ:  הזיכרון שלנו קצת קצר, רק לפני שבועיים-שלושה בטורקיה ומאז אנחנו באטרף על הדבר הזה, כינסנו את כל ראשי הרשויות, דיברנו איתם

עמיר פרץ:  לפי כל ראשי הרשויות, הפתרון הוא באמת ההתחדשות העירונית

עמיר פרץ:  במקרים שאי אפשר אז עושים את חיזוק המבנים

עמיר פרץ:  אנחנו חושבים על טווח טיפה יותר ארוך, על מה נכון, צריך לדבר על החסמים הבירוקרטיים

מיכאל ביטון: אבל אם כבר החלטנו שאין פה התחדשות עירונית ופעם אחת ייכנסו פה בעבודות בטון ובסוף להקיף את החדר הזה בבטון ולבנות פיר, אז בחדר אחר פה בצד המבנה היה אפשר לשים מעלית

מיכאל ביטון:  כמה היה עולה פיר של מעלית?      

קריאה: אבל הוא צריך להגיע לכל קומה, המחיר הוא לא - - -      

טל עוזיאל: אני אתייחס לשנייה

טל עוזיאל:  בעצם אנחנו עושים חשיבה מחדש עם הסקר החדש עם פיקוד העורף ביחד עם משרד השיכון וכל שאר ה - - - המחשבה החדשה היא לבנות פתרון תפור לכל אחד ואחד מהמבנים האלה

טל עוזיאל:  חלק יילכו לפינוי בינוי, חלק יילכו לחיזוק כזה כי אין ברירה, או חיזוק טיפה יותר מתקדם יחד עם אולי קרנות אחרות, אנחנו ממש בונים פרויקט ספציפי פר בניין עם כל החבר'ה

מיכאל ביטון: יש עוד אפשרויות, יש התחדשות עירונית שמחזקת קיים ומוסיפה יחידות דיור

קריאה: תמ"א 38

טל עוזיאל: זה לא בדיוק תמ"א 38

מיכאל ביטון: בעבר השפ"פים היו כאלה גדולים שהם לא מנוצלים, השפ"פ עצמו

מיכאל ביטון:  אפשר להרים עליו עוד בניין בשפ"פ

טל עוזיאל: אתה צודק במיליון אחוז, אנחנו פשוט צריכים לעבור אחד אחד ולבחור פתרונות נקודתיים לכל אחד ואחד, ואז משרד השיכון לוקח את התקציב, פיקוד העורף לוקח, אנחנו מביאים תקציבים מעוד מקומות

טל עוזיאל:  אתה תראה את זה אחר כך במצגת, עשינו שקופית מאוד יפה עם כל איגום המשאבים וגם אם האופציות, קוראים לזה שח"מ, שזה אומר שדרוג, חיזוק ומיגון פרויקטים, לכל בניין מה רלוונטי לו

מיכאל ביטון: את צריכה שחמ"ת, כי הוא לא רוצה תחזוקה

מיכאל ביטון:  לעשות את הבניין הזה בלי שעוד שנה תהיה פה תחזוקה זה פשע חברתי

מיכאל ביטון:  משרד השיכון שיפץ כל 15 שנים בניינים ולא שם 10% לתחזק והדבר הזה צריך להיפסק, זה צריך להיות שחמ"ת, לא שח"מ, תחזוקה

מיכאל ביטון:  אסור לשפץ בניין בישראל שאין לו תחזוקה, זה פשע חברתי

מיכאל ביטון:  לאנשים האלה קשה, אפשר לעשות עלויות מינימום ב-25 שקלים מדייר, בהשתתפות של המדינה בעוד 25 שקלים, כפול 30 זה יוצא חשבון של כמה? 30 כפול 50, 1,500 שקל, יום עבודה של בן אדם גינון וניקיון של הבניין הזה

מיכאל ביטון:  זה גרושים

מיכאל ביטון:  ארבעה בנינים זה 6,000 שקל, יום עבודה

מיכאל ביטון:  עשינו את זה בירוחם, אבל אסור לשפץ בניין שהעירייה והחברה המשפצת לא נותנים את הדעת על תחזוקה וגם לשים 200,000 שקל קרן החזקה בצד

עמיר פרץ: עשינו את כל נושא התחזוקה, אז כאן באמת צריך לחשוב על הכדאיות הכלכלית ואם כן נתקצב את העניין הזה של התחזוקה, את הקרן הזאת, אז במקום זה להכניס את כל זה ולעשות את התחשיבים של פינוי בינוי לתחזוקה

מיכאל ביטון: אבל גם לפינוי בינוי צריך תחזוקה

שבח שטרן: אבל זה חייב הסתכלות הרבה יותר רחבה

שבח שטרן:  הרי המדינה גם חייבה אותנו לשים היטלים באפס

שבח שטרן:  גם זה חשוב

עמיר פרץ: אבל יהיה תמהיל גם של תושבים קצת יותר חזקים

שבח שטרן: אדוני היושב ראש, ההבנה במדינה היא הפוכה, כי לא רק שלא נותנים את הכסף, כמו שאתה אומר, לתחזקה, אלא ההיפך, המדינה היום מכריחה אותנו לתת היטלי השבחה והיטלי פיתוח על אפס, שאם בתל אביב נותנים אפס אני בקרית שמונה חייב לתת אפס

מיכאל ביטון: אני אלמד אותך שאפשר לקחת כסף לעשות תחזוקה

מיכאל ביטון:  גברתי, מנהלת מחוז משרד הפנים, אם יש לך כסף קדוש, שזה כספי פיתוח, את מסוגלת לתת לעירייה מיליון, שניים, שלושה בשנה? מספיק שאת נותנת להם 200,000, 300,000 שקל למיזם עירוני שה-200,000 הופכים למיליון או שניים לתחזוקת הבלוקים את עושה מהפכה חברתית וגינות קהילתיות ולא צריך כסף לחשמל לחדר מדרגות, קונים פאנלים סולריים על הגג, קטנים, 24 שעות יש חשמל, אף דייר לא משלם

מיכאל ביטון:  עשינו את הדברים האלה

מיכאל ביטון:  אסור יותר לשפץ בניינים בלי לתחזק, זה פשע חברתי כלפי האזרח

מיכאל ביטון:  מי גר פה? קשישים, עניים ועולים ומובטלים, והם נותנים 20 שקל לחודש

מיכאל ביטון:       אני גביתי, אמרו לי אף אחד לא משלם, עשיתי בלוק ראשון, אמרו לי כל הבלוקים: למה להם? 20 שקל זה קופסת סיגריות, 70% שילמו 20 שקל ושמים מולם עוד 20 שקל

מיכאל ביטון:  זה גרושים, אלה כספים קטנים ביחס להשקעה פה

מיכאל ביטון:  הדבר הזה חייב להיפסק, אם אין תחזוקה אסור לשפץ בניין

מיכאל ביטון:  זה פשע חברתי

מיכאל ביטון:  עמידר, כולם, לעמידר יכול להיות 30% שוכרים, או 40%, אז מה, הוא לא חייב לתת להם גינה? אז מה בא עמידר ואומר: אם כלל הדיירים יעשו ועד בית אני אתן את החלק שלי

מיכאל ביטון:  ואם הם לא עושים? אז הוא לא משלם שבע שנים 40% משווי החזקת הדירות שהוא היה לשים? זה לבדו כסף גדול

מיכאל ביטון:  אם הוא היה נותן את זה לעירייה, העירייה הייתה משלימה ועושים את זה

אברהם יחזקאל: אדוני היושב ראש, ברשותך משהו קטן

אברהם יחזקאל:  אנחנו מסתכלים פה על פיילוט של שלושה מבנים בלבד

אברהם יחזקאל:  בראי של 2023 כבר רוצים לקחת, כמו שראש העיר הציג וכמו שהרבה פה הציגו, את ה-54 מבנים שראינו, שאפשר לתת להם מענה דואלי, גם מיגון וגם רעידות אדמה, שבעצם בשניהם יש צורך מהותי ודחוף, ולהיכנס אליהם

אברהם יחזקאל:  אנחנו מדברים פה על תקציב של מעלית, לא מעלית, אנחנו רוצים פה להרחיב את הדבר הזה שהוא באמת, לפחות לתפיסה שלי, וקטונתי, מציל חיים

אברהם יחזקאל:  בין אם זה רעד, בין אם זה מלחמה, אנחנו לא יודעים מה יתפוס אותנו קודם ומתי ולהרחיב אותו

אברהם יחזקאל:  לשם כך אנחנו התכנסנו ואנחנו עושים שת"פים עם משרד השיכון ומגן הצפון, מנסים לאחד כמה שיותר פרויקטים

מיכאל ביטון: יפה

מיכאל ביטון:  חבר הכנסת, בבקשה

יונתן מישרקי: אני מזכיר לך, יושב ראש הוועדה, שאני הצטרפתי להצעה בשבוע שעבר בנושא שיפוץ דירות בדיור הציבורי

יונתן מישרקי:  זה נושא שהוא ראשון וחשוב במעלה, זו דוגמה מצוינת למה שאנחנו רואים פה כרגע

יונתן מישרקי:  אמנם זה לא שיפוץ של כל הדירה, אבל הוא כן נותן מענה

יונתן מישרקי:  כמו שהסבירה פה מנהלת המחוז, אנחנו נמצאים בתקופה מאוד מאוד רגישה, ראינו מה קרה בטורקיה ובסוריה, אנחנו נמצאים בעיר הכי פוטנציאלית חלילה וחס לאסון בסדר גודל כזה, ולכן אני קודם כל מברך את כל השותפים ואני מקווה ומצפה לראות פרויקטים מהסוג הזה בכל המקומות המועדים כך שבסופו של דבר נוכל לתת לאותן משפחות זקוקות ואין ידן משגת את המענה הזה

יונתן מישרקי:       יושב ראש הוועדה ציין ודיבר בצורה הכי ברורה, אביחי, זה בשבילך, על מענה חברתי, סביבתי וקהילתי

יונתן מישרקי:  אמרתי מקודם, יש הרבה מה ללמוד ממנו, הוא עשה את זה אצלו ואני חושב שכדאי לקחת את הדברים לתשומת לב

יונתן מישרקי:  אני אומר את זה כמובן לא רק לך, אני אומר את זה לעמידר, שיראו איך אנחנו נותנים לאותם דיירים אפשרויות לאיכות חיים נוספת

מיכאל ביטון: מישהו רוצה לפני סיום? קצר

בני תמים: אני רק רוצה להגיד דבר אחד

בני תמים:  אחד הדברים שאנחנו צריכים לקחת בחשבון, נכון שהפתרון הטוב ביותר זה פינוי בינוי, אבל פינוי בינוי זה תהליך מאוד מאוד ארוך ואנחנו צריכים לזכור שיש לנו רעידת אדמה שהיא אחרינו

בני תמים:  היא לפנינו, אבל היא אחרינו, אני מרגיש שהיא רודפת אחרינו ואנחנו צריכים לחזק כמה שיותר מבנים בתהליך יותר קצר

בני תמים:       אין ספק שאם ניכנס עכשיו ונתכנן, אין ספק שאם נחשוב על תהליך שאנחנו באים ליזם ואנחנו אומרים לו שניתן לו את הדלתא הזאת אם הוא תוך 24 חודש מגיע למצב שעשית תכנית, הרסת בניינים, בנית חדשים, בנית ליד, עשית – צריך להיות תמהיל של פתרונות, אבל הפתרונות צריכים להיות כאלה שלוקחים בחשבון שרעידת אדמה רודפת אחרינו, אנחנו לא יודעים מתי היא תקרה ולכן חשוב שניתן את הפתרונות כמה שיותר מהר

בני תמים:  אם הפתרון כרגע זה לחזק את המבנים האלה, כי זה הפתרון הכי קצר כדי להציל חיים, אנחנו נחזק את המבנים ובמקביל אנחנו נעשה את התהליכים היותר ארוכים

בני תמים:  מאוד מאוד חשוב שאנחנו נציל את האנשים

מיכאל ביטון: יפה, תודה

יוסי פלד: נאמרו פה דברים נכונים, לצערנו הרב חלק מהדברים שנאמרו פה לא יתבצעו בשנים הקרובות אם לא יהיו תקציבים

יוסי פלד:  זה חשוב להדגיש, סדר העדיפות כרגע מבחינת משרד הבינוי השיכון, ובכלל ממשלת ישראל וכנסת ישראל, זה להביא תקציבים, לחזק את הבניינים בכלל הארץ ובפרט כרגע אנחנו מדברים על עשרת היישובים

יוסי פלד:       הדבר הכי חשוב שאני חושב שצריך לציין, ונאמר פה על ידי כולם, העבודה חייבת להתבצע במקביל, במקביל להתחדשות עירונית ובמקביל לחיזוקים שאנחנו מבצעים

יוסי פלד:  כל התכניות הן רלוונטיות, אנחנו מבצעים את המיפוי ובהתאם לזה אנחנו פועלים, כלומר אנחנו לא נצא מנקודת הנחה שבניין שמור ויש כדאיות כלכלית או ישנה היתכנות לבצע התחדשות עירונית ניכנס לחיזוקים

יוסי פלד:  ברור לי שלא ניכנס לחיזוקים

יוסי פלד:  לכן שיתוף הפעולה בינינו לבין - - -      

מיכאל ביטון: היתכנות עם האינסנטיב הממשלתי, 100,000, 200,000 ליחידה

יוסי פלד: חד משמעית

יוסי פלד:  בנוסף לזה אנחנו גם לוקחים בחשבון את הנושאים שהעלית, היושב ראש, כולל המעליות

יוסי פלד:  איפה שלא ניתן להכניס מעליות לא ייכנסו מעליות, אין מה לעשות

יוסי פלד:  יש גם מקומות שלא ניתן לעשות הנגשה, עם כל הטופוגרפיה, אז לא נעשה את ההנגשה, אבל נבצר את החיזוק

יוסי פלד:       נאמר פה על ידי בני, התחדשות עירונית, חיזוק יתבצע במקביל ואנחנו המטרה שלנו להציל פה חיי אדם, שלא נראה את האסון שקרה בטורקיה, למעלה מ-50,000, 60,000 איש נספו

שבח שטרן: התייחסות קצרה, רק על הדברים שנאמרו פה קודם כל

שבח שטרן:  אתה יודע, נעשה את זה ואחר כך נלך הלאה זו אמירה קצת קשה, אני ואתה מכירים את זה, בוודאי אתה בתפקיד שלך בירוחם יודע שמדינה שמה כסף בפריפריה והיא שוכחת ממנו אחר כך לעוד כמה שנים

שבח שטרן:  אני ואתה יודעים שהכסף ששמו היום על המבנה הזה, בוא נגיד שב-20, 50 שנה הבאות לא יהיה פה עוד כסף, לא להתחדשות, לא למיגון ולא לכלום

שבח שטרן:       ולמה אני אומר את כל זה? כי בטיפה יותר שדרוג ממה שהיה פה, זה אומר שכשאני עושה את החיזוק הזה כבר הייתי לוקח בחשבון גם עוד שלוש קומות למעלה, בהעמסה שלו, בקונסטרוקציה, אז הדבר הזה היה הופך להיות מתמריץ שלילי לתמריץ חיובי, כי אז הייתי יודע לבוא ליזם ולהגיד לו: בוא תעשה פינוי בינוי בינוי, תתחיל לבנות פה ישר שלוש קומות, תעביר את הבניין ההוא לשלוש קומות, תגלח אותו, תבנה אותו מחדש, מה שהיום אני לא יכול לעשות כי החיזוק הוא נקודתי לשלוש הקומות האלה

מיכאל ביטון: זה לפני התחלת העבודה

שבח שטרן: בדיוק, בטיפה יותר שדרוג, בתכנון היו צריכים לקחת בחשבון אחוזים נוספים

מיכאל ביטון: יש פה אמירה, הם יוצרים פה שפה שאומרת שיש מקום שיהיה בו התחדשות עירונית ויש מקום שלא יהיה

מיכאל ביטון:  אני לא מסכים עם האמירה הזאת

שבח שטרן: אין מקום שלא יהיה

מיכאל ביטון: אם בתל אביב הצפופה עושים במקומות כל כך צפופים התחדשות עירונית, מצליחים להזיז קיר עתיק בירושלים ולהחזיר את הקיר

מיכאל ביטון:  אין דבר כזה שאי אפשר התחדשות עירונית, אבל אם מחליטים שאין התחדשות עירונית אז לפחות את מה שעושים לעשות נכון עד הסוף 50 שנה קדימה

מיכאל ביטון:  אם רוצים התחדשות עירונית, אז מהיסוד, לא באמצע העבודה להגיד עכשיו בוא נעשה פה תשתיות

קריאה: אתם רוצים לראות איך נראה ממ"ד?      

מיכאל ביטון: אנחנו רוצים להיכנס, עוד שנייה ניכנס

מיכאל ביטון:  אני רוצה להגיד לכם קודם כל הדגמה של הכרת הטוב ומילה טובה להרבה אנשים שהביאו לפרויקט הזה

מיכאל ביטון:  הראשון זה השר ליברמן, שר הביטחון, הוא הכריז על פרויקט מגן הצפון, אבל הוא סיים את תפקידו, שנתיים לא היה תקציב מדינה ולא היה כסף למיגון הצפון

מיכאל ביטון:  כשעשינו פעולות של מעטפות קורונה, לפני תקציב המדינה, הזזנו כמה מאות מיליונים כדי לפתור בעיות, עשינו ברדק, ברדק זה אני כשר במשרד הביטחון יחד עם שר הביטחון בני גנץ, ודרשנו 100 מיליון ראשונים למגן הצפון

מיכאל ביטון:  אגב מי שאישר את זה היה שר האוצר ישראל כץ, אז גם הוא מקבל מילה טובה

מיכאל ביטון:      בתוך ה-100 מיליון הללו דרשנו פיילוט בקרית שמונה שלראשונה מחבר את משרד השיכון והפנים והביטחון על חשיבה מקומית

מיכאל ביטון:  מי שזימן את הדיון הראשון על הדבר הזה היה השר דרעי והמנהל מרדכי כהן

מיכאל ביטון:  ואז עמדו 100 מיליון שקל לפיקוד העורף, מתוכם הוקצו לפיילוטים במגזר העירוני X, לא יודע כמה, וכשאושר תקציב המדינה ל-21'-22' נוספו כספים למען הצפון, סך הכול יש 400-300 מיליון

מיכאל ביטון:  אלה המספרים היום

מיכאל ביטון:       ואני מראה לכם שתראו כמה, ישראל ביתנו, ש"ס ואנחנו ואחרים, כדי שנצליח לבוא לפה לבניין ראשון שיהיה לו ממ"ד ויהיה לו ביסוס ליסודות

מיכאל ביטון:  במובן הזה צריך להגיד שאפו לפיקוד העורף ולשיכון ולעמידר ולעירייה שנתנה את ההיתרים ולמשרד הפנים שעודד את החשיבה האינטגרטיבית הזאת ואנחנו מתחילים

יוסי פלד: היושב ראש, אני עוצר לתקן אותך

מיכאל ביטון: לא עוצרים יושב ראש באמצע סיכום

יוסי פלד: 11 בנינים כבר חוזקו פה בקרית שמונה

יוסי פלד:  אני לא מתקן, אני מוסיף

מיכאל ביטון: הפרויקט הזה יצא לראשונה עכשיו, השנה לראשונה יש חשיבה של ממשלה שממנפת כספים עם מספר משרדים ועושה את המעשה הנכון

מיכאל ביטון:  למעשה הנכון הזה יש כמה בעיות

מיכאל ביטון:  בעיה אחת, זה לא היקף גדול

מיכאל ביטון:  אנחנו דורשים מהממשלה בשנה הבאה לשים מיליארד שקל

מיכאל ביטון:  במקור מגן לצפון דיבר כל שנה 500 מיליון שקל, לאט לאט צמצמו את זה

מיכאל ביטון:  צריך לחזור לקצב של 500 מיליון שקל, מתוכם כמה מאות מיליונים למגזר העירוני, על הקו הסורי אפריקאי, ולהמשיך למגן בקצבים יותר גדולים, כולל ביסוס הקרקע

מיכאל ביטון:      אני מבקש מכם, משרד השיכון ועמידר, אל תיכנסו למקום שלא נתתם את הדעת על מעלית

מיכאל ביטון:  להוסיף פה פיר של מעלית, שזה מטר וחצי על מטר וחצי, ולהוסיף מעלית, חלקי יחידות הדיור זה כמה עשרות אלפי שקלים תוספת ליחידה, אני לא יודע לחשב את זה עכשיו, ואתם דואגים מתחזוקה? אז תקנו מנחושתן או ממי שזה לא יהיה שלוש שנות אחזקה, תן לי שלוש שנות אחזקה ואני אמשיך לריב עם הדיירים

מיכאל ביטון:  אחרי שלוש שנים לא יתחזקו לא תהיה להם מעלית, אבל הם ייהנו בפעם הראשונה ממעלית

מיכאל ביטון:       לראש העיר אני אומר, אין שיפוץ של בניין בלי תחזוקה של בניין

מיכאל ביטון:  קח את הבניינים האלה, השלושה הראשונים, תבנה מנגנון עירוני

מיכאל ביטון:  אם יש דירות של עמידר הם ייתנו לך את החלק היחסי, דיירים מסוציואקונומי נמוך ייתנו 25 שקלים, אתה תוסיף, תגייס מכספי פיתוח

מיכאל ביטון:  פיילוט תחזוקת מבנים והתחדשות עירונית וכספי הפיתוח, תני לו רשות, 200,000, 300,000 שקל

מיכאל ביטון:  אני אומר לך שאתה יכול להעיף את העיר ולחזור לבניינים ותיקים וגם אותם לתחזק, עד שייכנסו אליהם להתחדשות עירונית או לחיזוק

מיכאל ביטון:  אסור לשפץ בניינים בישראל בלי לתחזק, זה לעג לרש, זה לא מכבד את הדיירים

מיכאל ביטון:  הפער הזה בין עשרות מיליונים שזה עולה לבין חצי המיליון תחזוקה, זה לא הגיוני שאנחנו נעשה את זה, פשוט לשים בצד 10% מהפרויקט לתחזוקה עתידית ולתת לעירייה שתחתום שהיא תתחזק ותנו לה חצי מיליון והם יתחילו לשבור את הראש איך הם הופכים את חצי המיליון לשני מיליון

מיכאל ביטון:      אנחנו רוצים לחזור לפה, גם להיכנס לראות את הממ"ד, לחגוג את המבנים האלה, אבל המבחן של הממשלה, וזה האוצר והשיכון והביטחון והקבינט, כי הוא עוסק במיגון הצפון, זה לעשות גל של מאות מיליונים בשנת 2023 להכנה לרעידות אדמה ולמיגון מפני טילים

מיכאל ביטון:  זאת המשימה, אנחנו כולנו נעבוד על המשימה הזאת גם בוועדה וגם בכנסת

מיכאל ביטון:  ניכנס לממ"ד ונלך לפגישת סיכום

שבח שטרן: אדוני היושב ראש, אני לא מסכם אחריך, אני רק רוצה לנצל את ההזדמנות, כי אני לא יודע אחרי הסיור הזה כמה ימשיכו איתנו, להגיד קודם כל תודה ענקית לך כיושב ראש הוועדה, בוודאי עוד קודם

שבח שטרן:  זה לשאלתך, אני לומד ממנו יום יום, עוד לפני שזכיתי, כשהוא היה ראש עיר מלווה שלי כשאני נבחרתי ואז גנבתם לי אותו לכנסת ואני הפסדתי אחלה שותף ויועץ, אבל אתה רואה? הרווחתי אותו מהכנסת

שבח שטרן:  אז זו באמת הזדמנות להגיד לך המון המון תודה, קודם כל על הקמת הוועדה לחיזוק הנגב והגליל, שזה לא פחות חשוב, ועוד יותר על כך שהביקור הראשון של הוועדה הוא כאן אצלנו בקרית שמונה

שבח שטרן:       אני שמח לארח אתכם, בטח כשזה בשני הנושאים הכי הכי הכי חשובים שיש במדינה, שזה הצלת חיים, פעם אחת המרכז הרפואי וחיזוק המבנים פעם שנייה

שבח שטרן:  אחרי שראינו מה קורה בטורקיה ובסוריה, באמת לקחת את שני הנושאים האלה, להתחיל דווקא מפה, שבגליל, בקרית שמונה הקטנה אין כוח אלקטורלי, אתה לא עושה את זה בשביל הקולות ובשביל המצביעים, אתה עושה את זה כי אתה מבין שזה באמת מה שצריך לעשות ואני רוצה להגיד לך וליוני, ולכל חברי הוועדה וכל מי שפינה מזמנו והגיע לפה, כמובן לעינב, שהיא השותפה הכי טובה שלנו, יום יום היא מלווה אותי כממונת מחוז, תודה לכל השותפים ותודה לכל מי שהגיע

מיכאל ביטון: תודה לך, ראש העיר

מיכאל ביטון:  בלי מנהיגות מקומית אין שום דבר ומבחינתנו לא סיימנו את העבודה, בענייני הבריאות יש לנו עוד משימות וגם כאן בתקציב המדינה יש לנו משימות, אז אנחנו עוד נשוב לקרית שמונה וגם נדון בה ונלווה אותה גם בוועדה שלנו בכנסת

מיכאל ביטון:  תודה לכולם

מיכאל ביטון:           (פגישת סיכום לסיור)     

מיכאל ביטון: ראש העיר, תתחיל בבקשה

שבח שטרן: אני אתחיל קודם כל בברכות לכולם שוב, תודה ליושב הראש, חבר הכנסת מיכאל ביטון, לחבר הכנסת יוני מישרקי, כל חברי הוועדה שנמצאים איתנו כאן היום וכל מי שהגיע

שבח שטרן:  אני רוצה לפתוח קודם כל בתודה והכבוד הוא שלנו, אנחנו יותר משמחים לארח אתכם כאן

שבח שטרן:       עצם הקמת הוועדה הזאת, לחיזוק הנגב והגליל, אומר הרבה על מיכאל כאיש הנגב, ואני יכול להגיד גם איש הגליל, כי הוא חנך אותי בתחילת הדרך שלי כראש עיר מלווה, הייתה לי הזכות ללמוד ממנו תקופה קצרה, עד שגנבתם לי אותו לכנסת

שבח שטרן:  היום יש לי את הזכות לעבוד איתו בכנסת וזו הזדמנות להגיד תודה ענקית שהביקור הראשון של הוועדה מתחיל אצלנו כאן בקרית שמונה בשני נושאים הכי חשובים, שמדברים בהצלת חיים, שזה רעידות אדמה והמוקד הרפואי

שבח שטרן:  זה אומר כנראה הרבה על איזה בן אדם מיכאל שלא מסתכל על הפוליטיקה ועל כמות המצביעים פה, אלא על הצלת חיים ועל מה באמת חשוב

שבח שטרן:  בהזדמנות הזו מול כולם אני רוצה להגיד לך תודה

שבח שטרן:       על רוב הדברים דיברנו במהלך היום בסיור אז אני אנסה לקצר, אבל נתחיל מהמרכז הרפואי

שבח שטרן:  בראשית שנות ה-80, כמו שאמרו קודם, הוקם בקרית שמונה בתמיכת המדינה חדר מיון קדמי של בית החולים זיו צפת, הוא סיפק שירותי חירום לתושבי הגליל המזרחי ובעיקר לחיילי צה"ל ששירתו אז פה בלבנון

שבח שטרן:  היו ימי לחימה, אנחנו מדברים על שנות ה-80, אז היו פחות מתיישבים בגליל ואף אחד לא אמר שאין הצדקה לחדר המיון הזה, כי אין מספיק אנשים ואין מספיק פניות

שבח שטרן:  כנראה שבשנות ה-80 היו אפילו פחות, מה לעשות? הגליל גדל מאז שנות ה-80

שבח שטרן:  אם בשנות ה-80 הייתה הצדקה אני לא אקבל את זה שבשנת 2023 אין לזה הצדקה

שבח שטרן:       מה שקרה זה שבשנת 2014, אמר קודם שמעון אביטבול, ב-31 בדצמבר 13', או תחילת 14', תגידו איך שאתם רוצים, צומצמו שירותי חדר המיון הקדמי באופן ניכר

שבח שטרן:  זה התחיל מזה שלמעשה החליטו לסגור את חדר המיון כשלוחה של בית החולים צפת

שבח שטרן:  נכון שמד"א נכנסה תחת האלונקה בין השנים 14' עד 18', בשנת 18' הגיעה גרמן ולאחר מכן ליצמן שהחליטו שהם מפסיקים את חדרי המיון הקדמיים ועוברים למוקדי רפואה ליליים

שבח שטרן:       מוקדי הרפואה הליליים האלה אמורים לפעול משעות הצהריים, מרגע שקופות החולים סגורות, ועד למחרת בבוקר כשהקופות נפתחות שוב

שבח שטרן:  למעשה הם לא נותנים את המענה של רפואת חירום, בעיקר טראומה, ועל זה אין את המענה, בוודאי לא הטוב כפי שהיה לפני כן כשהיה פה חדר מיון

שבח שטרן:       יש פה דוגמה להפגנות שהיו מאז 2014

שבח שטרן:  במשך כל שנה אנחנו מוצאים את עצמנו נלחמים מחדש שלא יסגרו את המוקד הזה וגם עכשיו, אנחנו עובדים כבר על אדי דלק

שבח שטרן:  עד לא מזמן לא היה לנו כל כך מול מי להפגין, אבל למעשה התקליט היה צריך לחזור, אין יותר תקציב להפעלת חדר המיון מאז שנגמרה החלטת הממשלה 3470 של יישובים סמוכי גדר

שבח שטרן:       פה אפשר לראות בשקף הזה 1

שבח שטרן: 5 הגיע מנגב גליל, 950 ממשרד הבריאות, שזה סך הכול עלות ההפעלה השנתית, כשאת ההשלמה לזה אנחנו השלמנו מתקציבי פיס

שבח שטרן:       על הפערים דיברנו מספיק, זה אולי שווה להתעכב עליו

שבח שטרן:  אתם רואים פה בירוק, שאלתם כל הזמן מה גבולות הגזרה, אז הירוק זה מרחב ירדן, כל הירוק הזה שאתם רואים זה מרחב ירדן של מד"א ועל כל הגזרה הזו יש שני אט"נים, אחד בקרית שמונה שפועל בשגרה, אחד חדש מתחילת השנה במסעדֶה, הבא הוא איפה שהוא בקצרין ובצפת, אבל כל הפריסה הזו מההזנקה שיוצאת מקצרין וצפת בעצם כל החצי העליון הזה נמצא בזמן שגרה על אמבולנס אחד

שבח שטרן:       זו הדוגמה שמישל, סגן ראש העיר, תיאר קודם

שבח שטרן:  האמבולנס הגיע באיחור, לצערי התושבת כבר לא איתנו

שבח שטרן:  זה קורה לא פעם ולא פעמיים שהאמבולנס לא נמצא בעיר ואז מגיעים כגיבוי אמבולנס של 769, אמבולנס צבאי שלא מצויד ב-GPS האזרחי לכן יש לו קושי לאתר הרבה פעמים את מקור הקריאה והזמן הזה עולה לנו בחיים

שבח שטרן:  אני לא רוצה לדבר על מצב עוד לפני זה, שהאמבולנס הצבאי היה מוגבל, היה אסור לו לעזוב את הגזרה במחניים, פשוט היה אמבולנס צבאי כבר מגיע למקום, נוסע עד מחניים ונעצר כדי שיחבור אליו אמבולנס כי היה אסור לו לצאת מגזרת מחניים

שבח שטרן:  אלה דברים שלא יעלו על הדעת

שבח שטרן:  אני לא רואה איך לתושב תל אביב מחליפים אמבולנס באמצע, פה זה קורה כמעט בכל הזנקה, כי האט"ן לא זמין, יוצא לבן ואז מתחלפים עם אט"ן באמצע בצומת מחניים

שבח שטרן:      לצערי מעל ארבע שנים שאני ראש עיר אין יציבות שלטונית, מערכת בחירות חמישית, אין תקציבי מדינה, זה אילץ אותנו לקחת אחריות גם על תחומי הבריאות

שבח שטרן:  אמרו כל הזמן שהבריאות לא נמצאת אצל הרשויות המקוריות, אבל הנה הגיעה קורונה ופתאום אנחנו אחראים על בריאות הציבור ופתאום אני צריך להוציא צווי סגירה ופתאום אני צריך לעשות מסלולים ואני צריך לעשות PCR, אז הבנתי שאני אחראי

שבח שטרן:  אז אם אני אחראי על הציבור אני לא יכול יותר לשבת בחיבוק ידיים, פנינו לארגון ה-JNF, ל- Jewish National Fund, JNF ארה"ב שתרמו לנו 16 מיליון שקלים להקמה של מרכז עצמאי, מרכז שיופעל בדומה למנגנון שעובד בדימונה, שהעירייה מפעילה אותו, חלקו הוא רפואת חירום, שזה החלק ההפסדי, וחלקו בנוי על רפואה פרטית, שאנחנו משכירים

שבח שטרן:       פרסמנו RFI לקופות, אנחנו כבר יודעים שכללית מתכוונת לשכור שם X מטרים ב-X כסף ולהפעיל שם שירותי בריאות

שבח שטרן:  הכסף הזה משמש לנו ככיסוי על רפואת החירום, אבל בשביל להקים את המבנה הזה מתוך 28 מיליון יש לנו כרגע רק 16 של התרומה, מה שאומר שאני צריך את ההשלמה של משרד הבריאות לבינוי ולאחר הבינוי אני צריך גם להפעלה שלו

שבח שטרן:       אפשר לראות את התקציבים

שבח שטרן:  אני לא יודע אם נצליח מהמרחק הזה לראות, אבל לחבר'ה ממשרד הבריאות, יש לכם את זה ואם תרצו אני אשלח לכם את זה אחר כך שתוכלו לראות במפורט את תכנית ההפעלה, מה נדרש להפעלה בשוטף ומה נדרש לבינוי ומה נדרש להצטיידות

זוהר קוז'יקרו: ראש העיר, אני רק רוצה לחדד פה במספרים

זוהר קוז'יקרו:  כמו שראיתם אנחנו רק בשלב קידוחי הכלונסאות, העלות המשוערת מדברת על קרוב ל-29 מיליון שקל, כרגע יש לנו תרומה מקרן JNF שבאמת מלווה אותנו והולכת איתנו כתף אל כתף, וזה המקום להודות להם בהרבה מילים חמות, היא תרמה 12 מיליון שקלים, לכן החוסר התקציבי שלנו הוא קרוב ל-17 מיליון שקלים

זוהר קוז'יקרו:  אני מצטער, אתה פשוט עמוס בהמון דברים, הייתי חייב לחדד את זה

שבח שטרן: זוהר, אני אגיד יותר מזה, סביר להניח שעד שהכסף יגיע ועם היוקר ועם ההתייקרות של הבטון וההתייקרות של הברזל זה כבר לא יהיה 16 עד שיצטרכו להעביר את הכסף

שבח שטרן:  ה-16 הוא נכון למועד המאוד מאוד מסוים

זוהר קוז'יקרו: אתה לגמרי צודק

שבח שטרן: תוסיפו מדד, יוקר, כולנו מכירים את זה, ברור שזה לא יישאר אותו סכום

זוהר קוז'יקרו: וגם שייתכנו ויהיו התייקרויות, כמו שראינו בתקופת הקורונה

שבח שטרן: חשוב להגיד שהמרכז החדש שיוקם, מעבר לרפואת החירום, הוא גם ייתן רפואה מקצועית שהיום לא זמינה בגליל ויש בה חוסר, כמו MRI, כמו PET-CT, כמו יתר השירותים שיינתנו שם

שבח שטרן:       אנחנו נעבור לרעד, אינה את רוצה להציג את זה את? בכבוד, אינה

שבח שטרן:  תציגי מי את כדי שיידעו ואת הנושא שלי

אינה בורשטיין זיתוני: שמי אינה בורשטיין זיתוני, סגנית מהנדסת העיר ומנהלת מחלקת התכנון בעיר

אינה בורשטיין זיתוני:  העיר, מעבר לכך שהיא יעד לאומי אסטרטגי, יושבת על גבול של שתי מדינות, הייתה כאן בכל החזיתות הקשות, היא מיועדת לשלש את גודלה על פי היעד הלאומי שהוקצב לה, אנחנו צריכים להגיע מ-23,000 תושבים ל-70,000, אנחנו נערכים לכך בתכניות אסטרטגיות, אקדמיות, וכל מה שקשור

אינה בורשטיין זיתוני:       ניתן לראות בשקף הזה את מאמצי הממשלה לפיתוח העיר

אינה בורשטיין זיתוני:  יש לנו שלוש שכונות חדשות בהקמה ויש לנו תוספת נדרשת של 4,000 יחידות דיור בתוך שטח העיר הקיימת וזה מעיד עוד יותר וביתר שאת על הצורך הנדרש לחזק, למגן ולתקצב את השיקום של 8,000 יחידות הדיור שקיימות כבר בעיר הוותיקה

שבח שטרן: אולי עוד משפט אחד, אינה

שבח שטרן:  במסגרת השכונה הזו לפחות שנבנית, רובע הנחלים, שהיא סביב תחנת הרכבת, אתם רואים שתחנת הרכבת אמורה להגיע לכאן והיום אנחנו מתכננים את השכונה מעל כשהשכונה מעל לפי תמ"א 49, שריינו שם קרקע שמיועדת להיות בית חולים

אינה בורשטיין זיתוני: גריאטרי

שבח שטרן: בית חולים גריאטרי, כשאין היום בית חולים גריאטרי בכל מחוז צפון, זאת אומרת הצורך עצמו ישנו, אנחנו רק צריכים שהמדינה תסכים לתקצב אותו ויש אפילו את הקרקע לזה

שבח שטרן:  כמובן שבית חולים גריאטרי יחזיק גם חדר מיון

אינה בורשטיין זיתוני: באזור הזה, מעבר לצורך בשיקום העיר הוותיקה, אנחנו מקדמים פיילוט במספר תחומים מול משרד הכלכלה, הרשות להתחדשות עירונית, פיקוד העורף, משרד השיכון, ומציאת פתרונות יצירתיים לדברים האלה

אינה בורשטיין זיתוני:  נסקור מעט מהם, נגיד רק שבדקה הקרובה אני אגיד בשלוש כותרות ראשיות, מבני מגורים, ציבור, חינוך, כבישים לתשתיות

אינה בורשטיין זיתוני:  אתם יכולים לראות כאן מבנים ותיקים שניזוקים מדי יום - - -      

שבח שטרן: את אומרת את זה מהר מדי

שבח שטרן:  בואי נחזור רגע אחורה

שבח שטרן:  קודם כל דילגנו מנושא הבריאות לנושא רעד

שבח שטרן:  בנושא הרעד אנחנו מתמקדים בשלוש קטגוריות, אחת זה מבני המגורים, כמו הדוגמה שראינו בשפרינצק, שתיים זה מבני הציבור, חינוך, בתי ספר, בתי כנסת, מתנ"סים, כל מבני הציבור

מיכאל ביטון: אתם אומרים משהו שכבר אמרנו

מיכאל ביטון:  חבר'ה, אני מתנצל

שבח שטרן: כבישים ותשתיות, לא נגענו בזה בכלל

אינה בורשטיין זיתוני: אפשר לראות שבתוך העיר יש כ-400 מבנים שלא יעמדו ברעד הבאה על פי תרחיש הייחוס

אינה בורשטיין זיתוני:  גם במפה על רקע קווי ההעתק ניתן לראות את המבנים שנמצאים בסכנה

שבח שטרן: שפרינצק שהיינו עכשיו זה הקו הזה

שבח שטרן:  אתם רואים? זה חוצה ממש את השכונה, מהתחלה עד הסוף יש קו פעיל

מיכאל ביטון: זה נראה כמו אוטוסטרדה

שבח שטרן: לא, זה קו העתק

אינה בורשטיין זיתוני: זו אוטוסטרדה של השבר הסורי אפריקאי

זוהר קוז'יקרו: זו אוטוסטרדה לגיהינום

אינה בורשטיין זיתוני: אגב, זה אותו קו העתק סורי אפריקאי שיצר את רעידות האדמה גם בסוריה וגם בטורקיה, אז אנחנו יודעים בוודאות שמדובר בקו העתק פעיל ומכאן הדחיפות

אינה בורשטיין זיתוני:  חשוב גם לומר שבתוך השיכונים האלה מתאכלסים כחצי מיחידות הדיור של העיר, חצי מדירות העיר נמצאות בתוך השיכונים

אינה בורשטיין זיתוני:       עיקרי הדברים, לסכם את הנושא הזה, בהתאם להחלטה 302ב' של הקבינט הביטחוני מדיני הושלם סקר מיגון ורעד, ישנה תכנית ואנחנו ביחד עם פיקוד העורף ומשרד השיכון ממתינים לאישור התקציב לביצוע התכנית, ונדרש שם תקצוב של חיזוק מיגון לצד סבסוד התחדשות עירונית, שרק נגיד שאנחנו מקדמים עבודה מאומצת גם בסיוע חוקרים מהטכניון

אינה בורשטיין זיתוני:  אנחנו עובדים על בסיס נתונים, אנחנו מנתחים את העיר ובוחנים איזה פתרון מתאים לאיזה מתחם בעיר על פי איזה קריטריונים ויוצרים חלופות, חלק בפינוי בינוי, חלק בחיזוק מיגון, בשביל להצליח להביא מיגון וחיזוק כמה שיותר מהר

שבח שטרן: השקף הזה, חשוב להתעכב עליו דקה

שבח שטרן:  אנחנו שומעים הרבה את המשפט, אדוני היושב ראש, שאין כסף, חיזוק מבנים זה כסף גדול

שבח שטרן:  אז אני עשיתי בכוונה, אני בטוח שתוכלו לדייק לי פה את המספרים, אבל בעצם השקף הזה מראה איגום משאבים של כל משרדי הממשלה, כמה כסף יש כבר היום

שבח שטרן:  אני הלכתי ובדקתי, לצורך העניין שכונת יובלים החדשה שנבנית היום בקרית שמונה והקרקע אפס, לאזרח נותנים חינם, אבל למדינה רמ"י קונה כל דונם ב-550,000 שקל

שבח שטרן:       כשאומרים לי שאין כסף לחיזוק מבנים, במקום ללכת לשכונות החדשות שאנחנו בונים אותן, תביאו לי כסף לשכונות הוותיקות

שבח שטרן:  זה גם יותר נכון במקום ללכת ולפתח עוד שטחים ציבוריים שאמורים להיות האוכל שלנו, וזה גם המון כסף שחסר היום להתחדשות

שבח שטרן:  זה כבר לא 170 ליחידה שאתה מדבר, זה חצי מיליון שקל לדונם שהמדינה קונה היום קרקע חדשה, על זה היא עוד מתכננת ועוד בונה ועוד ועוד ועוד

מיכאל ביטון: המדינה מוכרת התכוונת?      

שבח שטרן: היא קונה מרמ"י

שבח שטרן:  דונם בשכונה החדשה, היא צריכה לפדות את הקרקע מרמ"י ב-550,000 שקל על כל דונם

שבח שטרן:  חצי מיליון שקל זה עולה למדינה

מיכאל ביטון: לא, היא לא משלמת

שבח שטרן: תבדוק אותי, אני אומר לך שכן

מיכאל ביטון: היא מסבסדת פיתוח, 100,000 שקל ליחידה, אבל - - -      

שבח שטרן: 550,000 לדונם

שבח שטרן:  עזוב את הפיתוח, זה פה

שבח שטרן:  תבדוק אותי, מיכאל, אלה מספרים שקיבלתי מהם

מיכאל ביטון: אני אבדוק

שבח שטרן: הסבסוד נמצא פה, הנה הוא, אתה רואה? השקף הזה מדבר על סבסוד

שבח שטרן:  זה עוד אבסורד, כשאתה בונה בעיר המדינה מסבסדת אותך ב-68,000 שקל

שבח שטרן:  כשאתה בונה בקיבוץ תקבל 100,000 שקל

מיכאל ביטון: לא, אם זה בנה ביתך בעיר זה גם 100,000 שקל

שבח שטרן: לא, זה מה שאתה מקבל היום על צמוד קרקע, סבסוד יחידת דיור בפריפריה, באזורי עדיפות

שבח שטרן:  בכפר אתה מקבל 98 - - -      

מיכאל ביטון: אני קיבלתי 100,000 שקל בירוחם

שבח שטרן: התייחסו אליך ככפר

מיכאל ביטון: יכול להיות

שבח שטרן: על זה יש עוד מחיר משתכן שמסבסדים מענק לזכאים, 60,000 ו-40,000 ליזם, על זה יש לך עוד 170 לממ"ד, עוד מיליונים שמשלמים תכנון, אני לא יודע כמה זה, זה משתנה

מיכאל ביטון: זה נקרא לעשות סלט מטבוחה, אחי

שבח שטרן: לא, זה הכסף שיש

שבח שטרן:  נכון שזה משרד שיכון וזה רמ"י, וזה פנים וזה חינוך

מיכאל ביטון: לא, אם אתה עושה בית במחיר למשתכן אז זה לא צמוד קרקע

שבח שטרן: אני מראה כמה כסף יש היום

שבח שטרן:  מסתובב כסף סביב פתרונות דיור וכל הכסף הזה שמסתובב - - -      

מיכאל ביטון: מסתובב כסף, אנחנו לא צריכים את השקף הזה בשביל לדעת שיש כסף

שבח שטרן: אנחנו צריכים, כי כל הכסף הזה שמסתובב זה טלאי על טלאי על טלאי על טלאי

מיכאל ביטון: הכסף הולך לפי כוח פוליטי

שבח שטרן: שזו הבעיה, זו הבעיה שלנו

מיכאל ביטון: יש כסף, לא ראית כמה מאות מיליונים זזים כשרוצים להזיז? הכול עניין של עוצמה פוליטית

שבח שטרן: כן, אבל בסוף התוצאה של כל הכסף הזה זה - - -     

מיכאל ביטון: אבל העיר הזאת מצביעה ליכוד, הרוב, לא?      

מישל בן שימול: העיר הזאת זאת העיר הכי ציונית במדינת ישראל, לא קשור למוצא שלה, אנחנו ציונים, בגלל זה אנחנו חיים פה, בשביל זה אנחנו כאן, אנחנו דואגים שמדינת ישראל תתייחס אלינו בתור שכאלה ותדאג לנו, נקודה, כמו שהיא דואגת לכל תושב בכל מקום אחר בארץ, לא יותר, לא פחות

מיכאל ביטון: לא צריך את הטבלה הזאת, יש מלא כסף

שבח שטרן: יש הרבה כסף, אבל הוא לא מסודר סביב רעיון אחד

שבח שטרן:  הוא היום מפוזר טלאי על טלאי על טלאי, זה מביא כסף לחד"ב, זה מביא כסף לשיקום שכונות, במקום שפעם אחת ניקח את הכסף הזה ונייצר פתרון מאפס

אינה בורשטיין זיתוני: תחום של מבני ציבור וחינוך, אלה תמונות מגני ילדים, המשרד כן מתקצב, הוא מתקצב חיזוק של בתי ספר, הוא לא מתקצב מיגון שלהם והוא לא מתקצב הצטיידות, פיתוח שטח וכו'

מיכאל ביטון: מגן לצפון גם עושה מוסדות ציבור

אינה בורשטיין זיתוני: מגן לצפון למיטב ידיעתנו עושה - - -     

מיכאל ביטון: זה לא נכון? בר, יש תקציב למיגון מוסדות ציבור

אברהם יחזקאל: מגן לצפון מחלק את עצמו גם למימון פרטי ויש גם מימון למוסדות ציבור, אבל אני מזכיר שמיגון מוסדות ציבור נפרס מעבר למיגון הפרטי שהוא בהתאם למרחק מהגבול, אז כל הטווח של ההחלטה ש - - -      

מיכאל ביטון: ברור, אבל מגן לצפון עושה גם מוסדות ציבור

שבח שטרן: זה עוד לא הגיע אלינו

מיכאל ביטון: תבנו תכנית

אינה בורשטיין זיתוני: אז עולה שצריך להמשיך את התכנית מחוץ למגורים ומוסדות ציבור

אברהם יחזקאל: אנחנו מערבבים פה שמחה בשמחה

אברהם יחזקאל:  כשאנחנו מדברים פה על מגן לצפון שמדבר על המיגון ועוברים על מיגון - - -     

אינה בורשטיין זיתוני: שזה עוד לא התחלנו

אברהם יחזקאל: נכון

אברהם יחזקאל:  המיגון הפרטי, אז אנחנו משלבים את זה עם - - -      

מיכאל ביטון: תכנית מגן לצפון כוללת גם את הבתים הפרטיים וגם מוסדות ציבור

מיכאל ביטון:  תכינו תכנית עבודה איתם גם על ההיבטים של מוסדות ציבור

מיכאל ביטון:  מעבר למה עושה משרד החינוך על חיזוק הקרקע לרעידות אדמה אפשר לדבר איתם על מיגון ואולי ללמוד מה שעשינו בבניין, שלא ישימו כסף כל אחד בנפרד, אלא ביחד

מיכאל ביטון:  אם יש לחינוך כמה שקלים לחיזוק ולאלה למיגון, לעשות את זה יחד, זה יביא תוצאה יותר יפה

אינה בורשטיין זיתוני: ראש העיר, בהקשר של משרדי עירייה אתה רוצה להגיד?      

שבח שטרן: הבנו את הרעיון, אנחנו צריכים לקצר

שבח שטרן:  במשפט אחד, בניין העירייה

מיכאל ביטון: יש פה משרד יפה

שבח שטרן: הוא יפה, אבל אנחנו נמצאים כרגע במתנ"ס, המבנה הזה הוא מבנה של הסוכנות היהודית, בנו אותו כדי שהוא - - -     

מיכאל ביטון: איזה מתנ"ס זה?      

שבח שטרן: מתנ"ס בית אדלשטיין, זה המתנ"ס הראשון במדינת ישראל שנבנה

שבח שטרן:  לצערי, כמו שאתה רואה, הוא לא משמש מתנ"ס, הוא משמש בניין עירייה, העירייה השתלטה עליו, זה עושה בלגן לסוכנות, הסוכנות הרי לא יכולה לתרום מבנה ציבור לממשל, זה עושה להם בעיות עם המיסוי, ואנחנו ממשל ויושבים פה

שבח שטרן:  בניין העירייה שלנו נפגע מקטיושה בשנת 99', מאז הוא עומד נטוש עם החור של קטיושה

שבח שטרן:  כשאני יושב בוועדה ומדברים על מבני עירייה לחיזוק אפילו לא לוקחים בחשבון את קרית שמונה כי אין לה מבנה, אז הוא לא נמצא בסכנה

שבח שטרן:  בגלל שלי אין בכלל מבנה אני אפילו לא מופיע בסיכון

אינה בורשטיין זיתוני: הנושא האחרון זה העניין של כבישים ותשתיות

אינה בורשטיין זיתוני:  יש לנו סוגיה מאוד קשה, בגלל קווי העתק של קירות תמך של כביש שקורסים

אינה בורשטיין זיתוני:  אפשר לראות כאן קיר תמך שהתחיל לקרוס ולהקריס איתו את הכביש, יש לנו את זה בכמה שכונות

שבח שטרן: זו שכונה חדשה, זה לא שכונה מלפני 1980, זה הוורדים

אינה בורשטיין זיתוני: - - - בנויה בצורה כזאת שצירי תנועה ברעידת אדמה אפילו מינורית קורסים ומקשים על פינוי וחילוץ של שכונה שלמה, אם אנחנו מדברים על חירום

אינה בורשטיין זיתוני:  ניתן לראות את זה גם כאן

טל עוזיאל: הקריסות האלה הן ברגיל, זה לא ברעידת אדמה

שבח שטרן: זה מגשם

טל עוזיאל: זה משבוע שעבר

אינה בורשטיין זיתוני: גם כאן אנחנו עובדים מבוסס נתונים

אינה בורשטיין זיתוני:  יש לנו את כל הפילוח, אנחנו יודעים גם להביא את הכבישים למצב נורמלי, לא למצב טוב, למצב נורמלי

אינה בורשטיין זיתוני:  בנקודת הזמן הזאת נדרשים לנו שמונה מיליון שקלים לשנה למשך חמש שנים רק לאפס אותנו

קריאה: עד שיגיע הכסף נצטרך עוד שמונה מיליון

שבח שטרן: כדי להגיע לבינוני

מיכאל ביטון: זה לא כסף גדול למשרד התחבורה

יוסי פלד: משרד התחבורה לא מתעסק עם כבישים פנימיים

מיכאל ביטון: למה לא?      

יוסי פלד: רק עם חדשים ועם תכנית כלכלית

מיכאל ביטון: יוסי, אתה מקלקל את האנשים

מיכאל ביטון:  אנחנו עשינו מלא כבישים פנימיים עם משרד התחבורה, זה נקרא הסדרת תנועה

יוסי פלד: זאת אומרת קול קורא

מיכאל ביטון: לא, יש כסף לכבישים, הסדרת תנועה סביב בטיחות, אפשר לעשות כבישים בתוך העיר ושם תייצבו גם את קיר התמך

אינה בורשטיין זיתוני: אז קירות תמך לא נכנס למסגרת התקציבים שאנחנו מקבלים מהם, אנחנו מקבלים מהם תקציבים רבים, הכול בהסדרים אחרים, בעיקר של - - -     

טל עוזיאל: זה עניין של בטיחות בתעבורה

מיכאל ביטון: אולי עכשיו, אחרי רעידות האדמה בטורקיה ושהנושא חם, אולי מישהו יפתח שם את הסוגיה הזאת

מיכאל ביטון:  אנחנו גם מוכנים כוועדה לפנות למשרד התחבורה ובערים המועדות לרעידות אדמה, שכשהם עושים עבודות עירוניות לכבישים ייתנו דעת על קירות תמך

מיכאל ביטון:  אנחנו נוציא מכתב, אמל, לשרת התחבורה לבחון את הדבר הזה

אינה בורשטיין זיתוני: יש לנו סקר מסודר מלפני שנתיים

מיכאל ביטון: לא הקדוש ברוך הוא קבע את הכללים האלה, בני אדם, אפשר לשנות אותם

טל עוזיאל: אני אגיד משהו נוסף לגבי הקירות התומכים האלה והכבישים, ברגע שמתמוטט הקיר התומך הוא לוקח איתו תשתיות, כל המים בתוך הקיר מתפרצים, כל החשמל בפנים, וזו סכנה

מיכאל ביטון: כן, מוכר, ידוע

מיכאל ביטון:  אצלנו זה שיטפונות

שבח שטרן: גם פה, אחרי הגשם, התמונות שראית זה אחרי הגשם

אינה בורשטיין זיתוני: אני את החלק שלי סיימתי

מיכאל ביטון: מי שרוצה הערה זה דקה עכשיו

מיכאל ביטון:  כמו בוועדה, דקה

עמיר פרץ: אני אתייחס

מיכאל ביטון: מנהלת המחוז, תודה שהיית איתנו כל היום, זה מעיד על רצינות וכבוד לעיר הזאת ולכנסת ורואים שאת כבר בשותפות ובאה עם כוח צעיר ורענן לעשות פה טוב

מיכאל ביטון:  בבקשה

עמיר פרץ: אני חושבת שזאת העיר הראשונה שביקרתי בה כשנכנסתי לתפקיד וגם אתם את הביקור הראשון בחרתם לעשות כאן בקרית שמונה, כי זה באמת העוגן הגלילי שלנו, הצפוני ביותר, ומאוד חשוב לנו לחזק אותה ולהיות ויש לנו גם עם מי לעבוד, אז אנחנו מלווים מאוד בצמוד את הרשות הזאת

עמיר פרץ:  אנחנו נמצאים בשעת כושר מאוד חשובה עכשיו לצערנו בגלל אסון שקרה בטורקיה, כאן הדברים מאוד מאוד דינמיים והם אקטואליים מאוד

עמיר פרץ:  קיימנו בוועדת הפנים של הכנסת דיון של חמש שעות בנושא הזה

עמיר פרץ:       אני מסתכלת על משרד הפנים יחד עם נגב גליל כשני משרדים שיכולים לתכלל את כלל הדברים האלה שקשורים לצפון

עמיר פרץ:  יש לנו 94 רשויות, אחת מהן זה קרית שמונה, יש כאן המון המון אתגרים, בסיורים שלכם אתם בטח עוד תהיו חשופים להמון אתגרים, אחד האתגרים החשובים זה נושא הבריאות, שזו נקודה כואבת ומכאיבה ונוגעת בכל תושב בצפון

עמיר פרץ:  מדם ליבי אני מדברת, אבל זו באמת נקודה כואבת שצריך למצוא פתרון וצריך לתכלל את זה וצריך לראות איך אנחנו מגיעים ומשאירים כאן את השירותים המינימליים וכמובן מחזקים אותם

עמיר פרץ:       בנושא המוכנות לרעידת אדמה, משרד הפנים, יושבים איתי כאן גם הנציגים שלנו מהמחוז, גם רועי שהוא ממונה הרשות וגם משה שהוא ממונה החירום, אנחנו מלווים את הרשות בכל הנושא החירום, לא רק ברעידות אדמה, אבל בטח ובטח עכשיו אנחנו שמים דגש על נושא המוכנות לרעידת אדמה

עמיר פרץ:  המשרד תקצב את הרשות כבר עכשיו בתקציב נוסף כחלק מעשר הרשויות שבסיכון גבוה

עמיר פרץ:  אנחנו נפגשנו עם כל ראשי הרשויות, אנחנו בונים תכנית, אנחנו חושבים שאנחנו צריכים להוביל את זה יחד איתכם ויחד עם כל מי שמתגייס לדבר הזה, שנמצא את עצמנו מוכנים בצורה מקסימלית

עמיר פרץ:       דיברנו כאן על המון פתרונות, אני לא אחזור, אני חושבת שכבר נאמרו רוב הדברים, אבל ראשי הרשויות בדרך כלל מדברים על קיצור בירוקרטיה, על הכדאיות הכלכלית

עמיר פרץ:  תמ"א 38 היא לא באמת כלכלית כאן, זה לא יעזור

עמיר פרץ:  אם לא ניתן תמריצים מהממשלה, ואני יודעת שהעוגה זאת עוגה ואנחנו מנסים לחלק אותה בכמה שאפשר, אבל אם שמים את זה בראש סדרי העדיפויות גם באמצעים של קיצור בירוקרטיה ראשי הרשויות, כמו שאביחי אמר, התגייסו בנושא הקורונה, גם בטוח, אם חס וחלילה יקרה איזה אסון בנושא רעידות אדמה הם יהיו בפרונט, הם ינהלו את המערכה ואנחנו צריכים להיות איתם בכל דבר

עמיר פרץ:  אז תודה לכם

מיכאל ביטון: תודה, עינב

קריאה: שני דברים

קריאה:  האחד, תכנית מגן הצפון היא תכנית שנוגעת בכל המיגונים, כולל המיגונים של היציבות התפקודית, היא נגעה גם במשרד הבריאות, המחוזות, בתי חולים, ובגלל פערי התקציבים ואי תקצוב התכנית אנחנו לא רואים היום, לא במִנהלת של משרד הביטחון ולא בתוך העיר, את המיגון של מוסדות הבריאות והחינוך וכל מה שמשתמע מזה

קריאה:       הנקודה השנייה, קרית שמונה היא עיר מאותגרת בשלושת התרחישים ולכן אנחנו צריכים לעשות את הכול על מנת לאפשר את העצמאות התפקודית גם בשגרה וגם בחירום וכמובן מה שעובד בשגרה יפעל בחירום, אם אנחנו לא ניתן את הכלים בשגרה יהיה קשה מאוד לתפקד בחירום

מיכאל ביטון: תודה רבה

יוסי פלד: כבוד היושב ראש, אני אעשה את זה קצר

יוסי פלד:  קודם כל אני מודה לוועדה שדוחפת קדימה, אני אומר ש הנושא הוא נושא קריטי למדינת ישראל, מדינת ישראל חייבת לדחוף את העגלה קדימה לפני שנחווה אסון דומה למה שקרה בסוריה וטורקיה

יוסי פלד:       אני אומר שוב, משרד הבינוי והשיכון, יושב פה הצוות שלי, עובד בשיתוף פעולה עם כלל הגורמים שיודעים לתת את המענה לרעידות אדמה בכל מה שקשור לחיזוק הבניינים

יוסי פלד:  בשורה התחתונה יש לנו תכנית סדורה שהצגתי אותה בפני כלל הגורמים עד שנת עבודה 2028, כלומר מה שחסר זה תקציבים אנחנו מתחילים לעבוד

קריאה: כמה בניינים אמורים להיות מוסדרים בקרית שמונה למשל מתוך ה-4,800 בסיכון ב-2028 כיעד במדינת ישראל?      

יוסי פלד: נתתי את התשובה הזאת ליושב ראש הוועדה

יוסי פלד:  אנחנו יודעים על מעל 400 בניינים שקיימים לחיזוק בקרית שמונה, משרד הבינוי והשיכון פועל כרגע אך ורק ברוב דיור ציבורי, כי זה הדירקטיבה של המשרד

יוסי פלד:  ברגע שיהיו תקציבים, כמו שאמרתי, נעסוק במרב בניינים בו זמנית

קריאה: לא ענית לי מספרית, כמה בניינים אני בלחץ איתם?      

שבח שטרן: 428

שבח שטרן:  תוריד שישה

קריאה: לא, כמה הוא ימגן?      

שבח שטרן: אני אומר לך, תוריד שישה שחוזקו בחיזוק, נשארת עם ה-400

יוסי פלד: אז אני אומר לך, המיגון מתוך ה-400 הוא רק ב-42 בניינים שהם ברוב דיור ציבורי

יוסי פלד:  אז אמרתי, זה פונקציה של תקציב, אני לא חושב שצריך להיות ב-42, אני חושב שזה צריך להיות בכל ה-400, עכשיו נתתי לך תשובה

מיכאל ביטון: יוסי, אתה יכול לקדם מימון תכנוני והיתרים כדי לא להיתקע עם זה?      

יוסי פלד: זה בדיוק העניין, זו פונקציה של תקציב

מיכאל ביטון: אין לכם כספים לדבר הזה?      

יוסי פלד: אז אני יכול להגיד לך, ישבנו, לא רק אני, ישבנו עם מנכ"ל עמידר והמשימה שלנו כרגע לקדם תכנון למספר רב של בניינים על מנת לא להיעצר ברגע שיהיה תקציב

יוסי פלד:  זה אנחנו כן יודעים לעשות

יוסי פלד:  עכשיו הם יצאו למכרז למתכננים ובעזרת ה' ברגע שנקבל את התוצאות נוכל להתקדם

יוסי פלד:       אני רוצה גם בפורום הזה להודות לראש העיר, באמת ראש העיר דוחף, מתעניין, מבחינתנו תודה רבה

מיכאל ביטון: יופי

מיכאל ביטון:  בר

אברהם יחזקאל: בדיוק הרמת לי להנחתה עם השאלה על ההיתרים

אברהם יחזקאל:  אנחנו גם צריכים לזכור שבסוף הדבר הזה לא קורה מהרגע להרגע ואחד השלבים היותר מורכבים למעשה בתהליך הזה, החסם הרציני זה הוצאת ההיתר

אברהם יחזקאל:  יש עבודה נמרצת מול מינהל התכנון כאשר מדובר במיגון בפרט, לזרז את התהליך, אנחנו כבר מתחילים לראות את הפירות שלה, אבל אם אנחנו לא נתחיל לגעת בשלב התכנון של קרית שמונה, עבור 54 מבנים נוספים אגב, לשאלתך, שאין בהם היתר, זה מתווסף למה שנאמר פה, אנחנו לא נתחיל לראות עבודות בשטח עד 2024

אברהם יחזקאל:  אנחנו חייבים להזדרז עם הדבר הזה כי אחרת אנחנו לא נראה בכלל כלונסאות בשטח בשנתיים הקרובות

אברהם יחזקאל:      ואני אוסיף ואומר שגם אם אנחנו מדברים על הנושא של ההיתרים אנחנו גם מדברים על אגרות

אברהם יחזקאל:  למעשה, אני לא יודע אם אתם יודעים, ממ"ד שמתומחר נכון לעכשיו כ-180, זה באמת 179, כמו שנאמר וזה ממשיך לעלות, אנחנו מוציאים על כל ממ"ד כזה על אגרות והיטלים בסביבות 3,000 שקל, שכל הדבר הזה שהולך לאגרות יכול למעשה ללכת לתת לנו פתרון נוסף לעוד מבנה, לעוד בית

אברהם יחזקאל:  זה משהו שאנחנו טרם הצלחנו למצוא עבורו פתרון

מיכאל ביטון: תודה רבה

מיכאל ביטון:  משרד הבריאות, רוצים להגיד משהו לקראת סיכום?      

אורן ירמיהו: צריך ללמוד

אורן ירמיהו:  יש שני דוחות ביקורת, האחד בנושא רעידות אדמה שעתיד להתפרסם בחודשיים הקרובים, שהיינו שותפים לו ובנינו אותו

מיכאל ביטון: דוח לאומי

שבח שטרן: של מבקר המדינה

אורן ירמיהו: דוח לאומי, ויש דוח לאומי נוסף על נושא הבריאות

אורן ירמיהו:  בנוסף לדוח לאומי - - -     

מיכאל ביטון: זה על קרית שמונה?      

אורן ירמיהו: על קרית שמונה ועל הצפון ועל איכות הרפואה בצפון

מיכאל ביטון: כשייצא הדוח נביא אותו לוועדה

אורן ירמיהו: של הרפואי יצא כבר, 2019, הוא פורסם, צריך ללמוד אותו ולהכיר אותו

עמיר פרץ: גם דוח רעידות אדמה כבר היה, זה דוח מעקב

אורן ירמיהו: נכון

אורן ירמיהו:  דוח נוסף שאני ערכתי בעצמי על המוקד הרפואי מגלה פערים משמעותיים בין הדרישות של משרד הבריאות שמבקש, ובאמת הם עומדים בהחלט בכל הקריטריונים שלהם, לבין מה שהעיר זקוקה לו

אורן ירמיהו:  אני דיברתי על המלצות של שלושה שלבים, שלב ראשון זה בהחלט לחזק ולתקצב את הקיים, שגם על זה אני מבין שהולכים במאי-יוני לעבד, שלב שני זה לשדרג את המקום הזה, או למיון קדמי או למרכז רפואי משודרג, ובשלב האחרון, אם אנחנו מתקדמים בתכנית האב שלנו שנהיה 70,000 בעוד X שנים, לשים על השולחן בית חולים

אורן ירמיהו:  לא בושה להגיד את זה, היום צריך לשים על השולחן בית חולים, בעוד X שנים נהיה 70,000, אם נשים את היסודות מעכשיו אולי בעוד 15 או 20 שנה יהיה פה בית חולים וזה גם יהיה פתרון לבעיה

מיכאל ביטון: יפה

מיכאל ביטון:  מישל

מישל בן שימול: תודה קודם כל

מישל בן שימול:  אני רוצה להתחיל במשפט אחד בקטע של משרד השיכון

מישל בן שימול:  אני רוצה לנצל את ההזדמנות שיושב ראש הוועדה הנכבד נמצא פה ולהעלות נושא קצת כאוב שבזמנו היה מוכר

מישל בן שימול:  משרד הבינוי והשיכון היה קונה בכל שנה מסוימת מספר דירות, מקצה אותם לדיור הציבורי, הדבר הזה כבר לא קורה, המספרים יורדים ויורדים ויורדים, איכות השירות בהתאם כי אין למי, ואז אנחנו מגיעים לסיבוב שאין לנו מספיק בתוך המבנה ואי אפשר זה, מעגלים שלמים

מישל בן שימול:  אנחנו צריכים פה את הקטע הזה

מישל בן שימול:  בזמנו הייתה הצעה של מנכ"ל משרד השיכון, או השר, אני לא זוכר כבר, הוא דיבר על קנייה של 5% כל שנה מכל פרויקט

מישל בן שימול:  אז אנחנו רוצים להציף את זה גם, לתמוך בקטע הזה, הוא מאוד חשוב בעינינו, בפרט שאנחנו פריפריה

מישל בן שימול:       עכשיו אני רוצה לגשת לקטע של הבריאות

מישל בן שימול:  בקטע של המוקד הרפואי, את הוועדה שאורן עשה, אני דרשתי אותו לעשות אותה, כי הוא היחידי שהיה לו תקצוב לזה, זה חלק מהבעיות שיש לנו

מישל בן שימול:  מצאנו אותה, עשינו אותה ברמה הכי מקצועית, עשינו אותה מתוך גישה שאנחנו לא יודעים הכול

מישל בן שימול:  ואנחנו לא חושבים שאנחנו יודעים הכול, אנחנו יודעים מה המצוקות

מיכאל ביטון: שים את האצבע

מישל בן שימול: בניגוד לנתונים שניתנו לכם היום, ממוצע המטופלים החודשי במוקד הרפואי עומד על 745

מיכאל ביטון: כולל חיילים, כולל הכול

מישל בן שימול: מהשעה שמונה בבוקר עד אחת זה רק 104

מישל בן שימול:  שימו לב שזאת הצלבה נוכחת

מישל בן שימול:  בין הזמן שהרפואה קיימת ובין הזמן שהיא לא קיימת

מיכאל ביטון: אנחנו בעד המוקד, אל תשכנע אותנו

מישל בן שימול: לא, אבל לא מתקצבים, חוכמה גדולה

מיכאל ביטון: תודה, מישל

מישל בן שימול: לא, עוד נתון, אני אתעקש על זה, כי חשוב לי להבהיר למה אני מתעקש על הקטע של המוקד

מישל בן שימול:  אני רוצה לתת לכם נתון שאני לא יודע אם הוא קיים בעוד מקומות בארץ

מישל בן שימול:  עד לפני חמש שנים בקרית שמונה ממוצע הנפטרים, ואת זה אני אומר למצלמה, עמד על ממוצע של 120 הלוויות בשנה

מישל בן שימול:  החלטתי לבדוק את הנושא הזה כי זה לא נראה לי כל לוחות המודעות

מישל בן שימול:  אז אני רוצה לעדכן אתכם שבחמש השנים האחרונות בקרית שמונה כל שנה מספר הנפטרים, גברתי הנכבדת ממשרד הבריאות, עולה ב-8%

מישל בן שימול:  בעיניי זה שווה בדיקה מטורפת

מישל בן שימול:  לא יודע להגיד אם זה מהבריאות, או מהאמבולנס, עובדתית אנחנו זועקים שנים, השירותים לא נכונים, לא מתאימים

מישל בן שימול:  אני תומך את זה עכשיו בנתונים מהמועצה הדתית על עלייה בכל שנה של 8%, זה דרמטי וכן, אני דורש מכנסת ישראל, טפלו בנו כמו שצריך

מישל בן שימול:  תודה

מיכאל ביטון: תודה רבה

מיכאל ביטון:  יהודה

יהודה: אני דיברתי עם יוני בדרך על כל הנושא הזה, של כן בית חולים, לא בית חולים, כן מיון, לא מיון

יהודה:  אני חושב שקרית שמונה חייבת פה בית חולים

יהודה:  לא מסתפקים במיון, אני חושב שהמיון זה פלסטר

יהודה:  לא יכול להיות שבבית חולים צפת היום מעל 50% מהמטופלים הם תושבי קרית שמונה

יהודה:  זה נתון שצריך לבדוק אותו

מיכאל ביטון: להוריד שם את העומס

יהודה: גם להוריד שם את העומס, וגם אי אפשר לנסוע 40 דקות לבית חולים

יהודה:  הרבה פעמים זה קריטי, הרבה פעמים זה מסוכן וזו סכנה, במיוחד שהאזור הזה הוא על חומר נפץ

יהודה:  יש פה חיילים, יש פה זה, מחר יהיה פה חירום ואנחנו נהיה בבעיה

יהודה:  יותר כואב לי שבקרית שמונה, לפעמים ממשלות אחרות, אני לא רוצה להקניט פה אף אחד, אבל שמו 20 מיליון שקל לחתולים ועוזרים עזרה הומניטרית לכל מיני ארצות ואנחנו פה, תושבי קרית שמונה, צריכים לחפש כל מיני פלסטרים

מיכאל ביטון: תודה

מיכאל ביטון:  יורם, משפט

חיים ביטון: אני יותר מתחבר למה שאמרת, שהכול פוליטי, מקזזים 800 מיליון פה, 800 כאן

חיים ביטון:  אחת הבעיות של קרית שמונה, היא עיר עם מגוון רחב של בעיות, בעיות רציניות, שאין לה נציגים פוליטיים שמייצגים אותה ואולי באמת ייקחו שלושה חברי כנסת ויאמצו את העיר הזאת

מיכאל ביטון: לקחנו על עצמנו לייצג אתכם

חיים ביטון: אז בזה כבר זכינו

מיכאל ביטון: אני רוצה לסכם, חברים, הזמן קצר והמלאכה מרובה

יונתן מישרקי: אפשר להגיד משהו? או שאני אסגור אחריך?      

מיכאל ביטון: לא, אתה

יונתן מישרקי: אני אעשה את זה קצר

יונתן מישרקי:  אני דווקא אפתח ואני אודה לך, ראש העיר

יונתן מישרקי:  אני רוצה להגיד לתושבים שיש להם ראש עיר אחראי, ראש עיר שיורד לפרטים, שמכיר את המורכבויות, שמנסה לתת פתרונות ואיך אמרת לי תוך כדי הסיור? אתה גם לומד תוך כדי וזה יוצא מן הכלל

יונתן מישרקי:  אתה, סגן ראש העיר, יהודה חיים, שאתם יודעים לשתף פעולה וזה מקסים וזה יפה מאוד, יחד עם כל הצוות של העירייה, הצוות המקצועי שנותן פה עבודה יסודית

יונתן מישרקי:  הוא דורש מאיתנו, וזה התפקיד שלכם, אנחנו פה בשביל הצרכים האלה

יונתן מישרקי:       אני רוצה להודות לך, מיכאל, יושב ראש הוועדה, על כך שהבאת אותנו כפתיחה, סיור ראשון של הכנסת הזאת בוועדה בראשותך, לקרית שמונה

יונתן מישרקי:  אנחנו מחויבים לקרית שמונה, אנחנו מחויבים לפריפריה, אנחנו מחויבים לנגב ולגליל, זה חלק בלתי נפרד מהעשייה הציבורית שלנו כל השנה

יונתן מישרקי:  נגענו פה בנקודות מאוד מאוד מרכזיות, מאוד חשובות, ברוך ה' התנועה שלנו מובילה במשרדים הרלוונטיים

יונתן מישרקי:       ביקש ממני להזכיר ראש המטה של השר, שהסבא והסבתא שלו מפה, משפחת אזרד, על כך שהוא מחויב לא פחות ממני ולא פחות ממיכאל, אנחנו ניתן לזה דגש, המוקד הרפואי, השעות וכל מה שדיברנו בנושא

שבח שטרן: אתה זוכר את הרמ"ט, כי גם כשאתה היית רמ"ט שיגענו אותך הרבה על קרית שמונה

יונתן מישרקי: עוד פעם, אנחנו מחויבים לפריפריה, בפרט לקרית שמונה

יונתן מישרקי:  אני מודה לכם על הכול

יונתן מישרקי:  באמת עלו פה נושאים, אני מוכרח להגיד שגם אני למדתי תוך כדי מהניסיון של יושב ראש הוועדה, של מיכאל, אנחנו נישאר בקשר, אנחנו נמשיך, אנחנו נצלול לתוך הפרטים ונשתדל להביא מענה כמה שיותר רחב ההקדם האפשרי, תודה רבה

מיכאל ביטון: אז אני רוצה לסכם

מיכאל ביטון:  קודם כל היה לנו יום משמעותי של למידה

מיכאל ביטון:  אולי במשפט אחד, מי שלא מקדש את החיים אז הוא לא יוצר בכלל חיים ראויים וקדושת החיים היא לפני הכול, לפני ויכוחים פוליטיים, לפני כיפופי ידיים פוליטיים

מיכאל ביטון:  אנחנו בביקור הזה עוסקים בקדושת החיים, בהצלת חיים בחירום, גם אנחנו קרובים לגבול, העיר הזו ספגה התקפות מלבנון והעיר הזאת בסכנה של רעידות אדמה והיא מרוחקת ולכן אנחנו מרגישים שהדבר הזה לא יכול לחכות, זה לא נושא ששמים אותו בצד

מיכאל ביטון:  גם רעידות האדמה וגם ההכנה למצבי חירום, זה דבר שהממשלה צריכה להתעסק בו מיידית

מיכאל ביטון:  לכן גם הגענו לכאן

מיכאל ביטון:  הנושאים שפגשנו הם מידיים

מיכאל ביטון:       אני רוצה להודות לראש העיר שמארח אותנו למופת ונאבק למען תושביו, ולמרות הקשיים רואים שהעסק פה נבנה ויש פה בנייה ויזמות ותקווה ואלה לא ימים שתושבים לא גאים בעיר שלהם, אנשים אוהבים את קרית שמונה, אוהבים את הקהילה, אבל דורשים מהממשלה את המעשה הנכון, הפשוט והשווה, כמו כל אזרח במדינה, הם לא רוצים להיות סוג ב'

מיכאל ביטון:  אז תודה לך, לסגנים, למנכ"ל, לצוות העירוני שהיה פה

מיכאל ביטון:       תודה לנציגי הממשלה ומשרדי הממשלה שנמצאים איתנו ולחבר הכנסת, מתוך כל חברי הוועדה יוני מישרקי התאמץ כמוני ויצא מוקדם בבוקר כדי להיות פה יום שלם, וזה ממש משמעותי, ושנזכה להגיע לכל מקום בנגב ובגליל בשנים הקרובות בוועדה כי אין טוב ממראה עיניים והליכה לשטח זו הלמידה הכי טובה

מיכאל ביטון:       כמה מסקנות מעשיות בעת הזאת

מיכאל ביטון:  מוקד רפואת חירום

מיכאל ביטון:  הוועדה קוראת לשר הבריאות לכנס את כל הגורמים השותפים במוקד רפואת החירום של קרית שמונה, להבטיח את עתידו לחודשים הקרובים עד לתקציב המדינה ולהבטיח את עתידו בתקציב המדינה בראייה רב שנתית

מיכאל ביטון:  אני מבקש משרית להיות אשת מקצוע שעושה אינטגרציה, גם של נגב גליל, גם של הקופות, וכל מי שנדרש ובתוך שבועיים לקיים דיון חירום בקרב אנשי מקצוע

מיכאל ביטון:  במקביל גם מיוני אני מבקש שהשר יידרש לכך בשבוע-שבועיים הקרובים כדי שלא יהיה פה ואקום ותהיה רציפות בשירותים

מיכאל ביטון:       הוועדה תעקוב אחר הנושא הזה ואני מבקש ממך בתוך שלושה שבועות לשלוח לנו מכתב לוועדה כנציגת משרד הבריאות שמרכזת את הנושא, מה התקדם ואיזה פתרונות נמצאו, כולל איתור הכסף הקואליציוני, כולל האמירה פה שהמשרד ייתן את חלקו היחסי עד לתקציב המדינה ויבטיח את ההמשכיות

מיכאל ביטון:  תוך שלושה שבועות לתת לנו בכתב ותוך שבוע לעשות דיון של אנשי מקצוע ותוך שבועיים שהשר יידרש לכך וייתן תשובה

מיכאל ביטון:  זאת משימה של יוני, אני מבקש ממך את החלק הזה של השר, זה הכי טבעי

מיכאל ביטון:       לגבי מד"א, בסך הכול ראינו שהשירות טוב, אבל הוא לא מספיק שכיח, הוא לא מספיק נוכח

מיכאל ביטון:  אנחנו מבקשים ממד"א וממשרד הבריאות לבחון תוספת של ניידת טיפול נמרץ במרחב קרוב לקרית שמונה או בקרית שמונה עצמה, כך שההיעדרות של אותם שישה-שמונה פינויים ביממה לא תהפוך לפגיעה בהצלת חיים

מיכאל ביטון:  בעצם לייצר פה שתי ניידות של טיפול נמרץ וניידת אחת של אמבולנס לבן שישלים את הפעילות

מיכאל ביטון:  אנחנו מבקשים ממשרד הבריאות לעדכן אותנו בתוך חודשיים בנושא הזה, זה טיפה יותר מורכב, ולתת לנו תשובות איך הוא נערך לדבר הזה כולל תקציב המדינה

מיכאל ביטון:       לגבי מיגון והכנת המבנים לרעידת אדמה

מיכאל ביטון:  קודם כל אני רוצה לשבח את נציגי הממשלה שיושבים כאן, משרד השיכון, משרד הביטחון, משרד הפנים, משרד ראש הממשלה שעוסק גם באינטגרציה של הכנת מבנים לרעידות אדמה, פיקוד העורף הוא בתוך הביטחון

מיכאל ביטון:  אני רוצה לשבח אתכם שלראשונה יש סינרגיה ומינוף כספי משותף ותבורכו על הפיילוט

מיכאל ביטון:  הפיילוטים האלה יפים וטובים, בין אם הם נעשים כפתרון לחירום בלבד או כהתחדשות עירונית, אנחנו מעדיפים את האופציה שהכסף הזה ימנף התחדשות עירונית וייתן בית חדש וייתן מעלית וכו'

מיכאל ביטון:      אנחנו כן נותנים את הדגשים הבאים: אחת, בהכנה למיגון מפני טילים ובביסוס הקרקע והיסודות לשים פיר למעלית ולא לעשות עבודות פעמיים

מיכאל ביטון:  איפה שניתן לשים את הפיר הזה, כולל בחינת האפשרות לרכישת מעלית של שלוש עד חמש שנות אחזקה מרגע הרכישה, זה ייתן מספיק זמן לעיריות לחשוב על אופן ההפעלה העתידי של המעלית

מיכאל ביטון:       אנחנו מבקשים שלא יהיה שיפוץ של בניין שאין בו תחזוקה

מיכאל ביטון:  החרפה הזו צריכה להיגמר

מיכאל ביטון:  במאמץ משותף של שיכון ועירייה ומשרדי ממשלה וקרנות וגופים, ואת זה אתם תקראו פה, איך עשיתי בלוקים, אין בלוק פה שלא יהיה מתוחזק, לא צריכה להיות עזובה

מיכאל ביטון:  זכות היסוד של ילד ושל אדם בפריפריה זה לקורת גג וחיים בסביבה אסתטית, לא סביבה עשירה, אסתטית, נקי, תאורה, בלי מפגעים, עם גינה קטנה וגינון קהילתי

מיכאל ביטון:  אנחנו דורשים את הדבר הזה כתנאי לשיפוצים של מבנים

מיכאל ביטון:       ואנחנו גם מבקשים מכם בתקציב המדינה לחזור למשרדים ולדרוש את התקציב המקורי של מגן לצפון שהיה בסביבות 500 מיליון שקל לשנה ומתוכו לגזור כמה מאות מיליונים לעשרת היישובים של השבר הסורי אפריקאי ולתת שם דגש ומכפלות של קצב שיפוץ ובינוי מהיר, כולל הכנה תכנונית שתקטין את לוחות הזמנים

מיכאל ביטון:  כל משרד שיכול לסייע בתכנון, לפעמים למינהל התכנון יש כספי תכנון ולמשרד הפנים והאוצר זה כסף קטן מהפרויקט, 10%-5% מהפרויקט להקצות כספי תכנון

מיכאל ביטון:       אנחנו נפנה כוועדה לשרת התחבורה, אבל זה באחריותך, בדרישה שיישובים בעשרת היישובים המועדים לרעידות אדמה פעולות התחבורה העירוניות יכללו ביסוס קירות תמך להבטחת התנועה בחילוץ והצלה ושלא יעשו עבודה שהיא חסרה שכן הקירות האלה בסכנת קריסה

מיכאל ביטון:  שהקריטריון הזה ייכנס כחלק מתקצוב עירוני בעבודה על הכבישים

מיכאל ביטון:       אנחנו נעשה מעקב כוועדה על מה שהוחלט כאן היום וייתכן שנזמן בחודשים הקרובים דיון בירושלים למעקב אחר ההחלטות שהתקבלו כאן היום

מיכאל ביטון:       אני רוצה להודות לאמל, מנהל הוועדה, ולצוות שלי על הכנת היום הזה, לכל אנשי המקצוע שכיבדו אותנו

מיכאל ביטון:  אני רוצה להגיד לכם שהמבט הנכון על מדינת ישראל זה שאנחנו אוהבים אותה וגאים בה וכל דבר טוב שנוסף אנחנו שמחים

מיכאל ביטון:  אם עשינו בניין ראשון עם ממ"ד לראות את משפחת כהן, שקראו לה סולטני בעבר, שמחים וגאים בממ"ד היפה הזה, ועשיתם שם ממ"ד יפה לתפארת, כל העולם נברא בשביל הרגע הזה עם הכרת הטוב שלהם ושעשינו משהו למענם

מיכאל ביטון:  עכשיו בואו נעשה את זה למען עוד כמה אלפי אנשים פה ובמקומות אחרים

מיכאל ביטון:  תודה רבה לכולם